ישיבת מליאה, כנסת 25, פרוטוקול מספר 157, 2024-03-06 00:00

אמיר אוחנה: חברות וחברי הכנסת, השרים, אני מתכבד לפתוח את ישיבת הכנסת

אמיר אוחנה:  היום יום רביעי כ"ו באדר א' התשפ"ד, 6 במרץ 2024

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –      הצעת חוק לתיקון פקודת מס הכנסה (מס' 270) (תיקונים להגברת השקיפות בדיני המס ולעמידה בדרישות בין לאומיות בעניין חילופי מידע), התשפ"ד–2024; הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (הוראת שעה) (בקשה מקוונת להנפקת מסמך זיהוי), התשפ"ד–2024

דן מרזוק:  תודה

אמיר אוחנה: תודה למזכיר הכנסת

אמיר אוחנה: הנושא הראשון על סדר-היום – שאילתות דחופות, והשאילתה הראשונה היא של חבר הכנסת עמית הלוי לשר הרווחה והביטחון החברתי בנושא אישור משרד הרווחה לארגוני רווחה בין-לאומיים

אמיר אוחנה:  אני מתכבד להזמין לדוכן את שר הרווחה והביטחון החברתי יעקב מרגי

אמיר אוחנה:  אחת ולתמיד, מַרגי או מֶרגי?     

יעקב מרגי: שניהם נכונים

יעקב מרגי:  מֶרגי זה המקורי

אמיר אוחנה: חבר הכנסת עמית הלוי, בבקשה

עמית הלוי: תודה, אדוני היושב-ראש

עמית הלוי:  אדוני השר, בישראל פועלים 163 ארגונים בין-לאומיים באישור המשרד בראשותך, ונהנים מאשרות כניסה, חלקם גם מקבלים הטבות כלכליות מהמדינה, כפי שדווח לנו בוועדה

עמית הלוי:  הארגונים האלה אינם מבוקרים

עמית הלוי:  ממה שאני מכיר, חלקם שותפים לדה-לגיטימציה, הכול כמובן במסווה המוניטרי

עמית הלוי:      רצוני לשאול:      1

עמית הלוי:  ראשית, להציג לציבור את רשימת כלל הארגונים, ומתוכם את הארגונים מקבלי ההטבות

עמית הלוי:      2

עמית הלוי:  שאלתי השנייה היא, מדוע השר לא ישעה למעשה את האישורים, ובוודאי את ההטבות, עד קיום בדיקה מדוקדקת בעניין? תודה

אמיר אוחנה: תודה לחבר הכנסת הלוי

אמיר אוחנה:  כבוד השר, הבמה שלך

יעקב מרגי: תודה, אדוני היושב-ראש

יעקב מרגי:  תחילה, אני מתנצל על הצרידות

יעקב מרגי:  הגיע הזמן – ואודה לחבר הכנסת עמית הלוי על השאילתה

יעקב מרגי:  אני חושב שזו שאילתה מתבקשת, חשובה

יעקב מרגי:  אומנם התפרצות לדלת פתוחה – רק בתקופה האחרונה, אבל בעיקרון טוב שאתה מעלה את הנושא הזה על סדר-היום, ואני אפרט

יעקב מרגי:      עם תום מלחמת ששת הימים ועד שנת 2013, משרד הרווחה היה אחראי לרישום ארגוני הסעד והסיוע ההומניטריים הבין-לאומיים הלא-ממשלתיים שעובדים עם האוכלוסייה הפלסטינית, מה שנקרא ארל"מ – זה ראשי תיבות של ארגונים לא ממשלתיים

יעקב מרגי:  מ-2013 ועד היום כל עובד ארל"מ הנכנס לארץ נדרש להביא עימו מכתב אישור ממשרד הרווחה, ובלעדיו לא יוכל לקבל אשרת עבודה מרשות האוכלוסין

יעקב מרגי:      משרד הרווחה טוען כבר שנים שאין ברשותו הכלים המקצועיים לבדוק את הארגונים ואת עובדיהם טרם מתן מכתבי המלצה לעובדים זרים שלהם לכניסה לארץ

יעקב מרגי:  לפיכך, לאחרונה פנה מנכ"ל משרדי לראש המל"ל בבקשה להתניע מחדש תהליך שטרם הגיע למיצוי, והוא אסדרה ממשלתית של נושא זה והעברת אחריות רישום הארגונים ואחריות על כניסת עובדי הארגונים לידי רשויות ישראליות אחרות, המתאימות יותר לתפקיד ובעלות הכלים המקצועיים המתאימים לכך

יעקב מרגי:  זה יכול להיות משרד החוץ, כשיש לזה השלכות דיפלומטיות, זה יכול להיות השב"כ – כל גוף שיודע ויש לו את הכלים לבדוק את זה, לכן המל"ל עושה עבודת מטה בנושא הזה

יעקב מרגי:  וכל זה מאחר שלמשרד הרווחה חסרים הכלים להעריך את הארגון – אם הארגון מסוכן ביטחונית או לא

יעקב מרגי:  לידיעתך, חבר הכנסת עמית הלוי, בחמש השנים האחרונות המשרד לא ביצע רישום של ארגונים חדשים

יעקב מרגי:  לאחר 7 באוקטובר משרדי אף הפסיק בהנחיה שלי לתת מכתבי המלצה לעובדים זרים של הארגונים, מאותה הסיבה

יעקב מרגי:      נכון להיום, לאחר פגישה שהתקיימה בין משרד הרווחה למל"ל בשבועות האחרונים, המל"ל התניע מחדש תהליך אסדרה, ואנו ממתינים לטיוטה ראשונה של הצעת המחליטים שתעלה בפני הקבינט המדיני-ביטחוני, להעברת הנושא ממשרד הרווחה

יעקב מרגי:  ידוע לי כי נבדקות חלופות שונות, ואני סמוך ובטוח שאנשי המקצוע במל"ל ימצאו את החלופה הטובה יותר למדינת ישראל מבחינה ביטחונית ודיפלומטית

יעקב מרגי:      לגבי ההטבות הכלכליות שבגוף השאלה, 11 ארגונים זכאים להחזר מע"מ על ידי אישור של משרד הרווחה לפי תקנות היסטוריות בשם "פרט 17", מתוך 163 הארגונים הרשומים אצלנו

יעקב מרגי:      מאחר שזה 11 גופים, אני אמנה לך אותם: הראשון שבהם זה ACDI; התוכנית המשותפת לפיתוח חקלאי; ארגון אמריקאי להצלת ילדים; ארגון שוודי להצלת ילדים; הארגון לפיתוח חינוכי; ארגון אמריקאי המסייע לאוכלוסיות מוחלשות; הארגון הקתולי לסיוע; הפדרציה הלותרנית העולמית; ארגון הכנסיות המנוניטי האמריקאי לסיוע רווחתי; מועצת הכנסיות של המזרח הקרוב לסיוע; והארגון השוודי לרווחה

יעקב מרגי:      אני מחדד ואומר: את כל הרשימה של כל הארגונים שמופיעים אצלנו, שנרשמו עד לפני חמש שנים, אני אתן לפרוטוקול, הם יופיעו בפרוטוקול, כולל ארגוני הסיוע, ואם תרצו, גם את הנספח שנקרא "פרט 17", שעל פיו אנחנו עובדים

יעקב מרגי:       נכון להיום, למרות הלחצים – ומופעלים עלינו לחצים – בימים אלו כל עובד שפגה אשרת השהייה שלו בארץ, היא לא מחודשת, כי אני לא אמליץ

יעקב מרגי:  אחרי מה שראינו ב-7 באוקטובר זה יהיה מעשה חסר אחריות לאשר לעובדים כאלה להיכנס או לשהות בארץ בלי שאנחנו יודעים, שבדקנו היטב היטב וסרקנו במסרקות של ברזל את הארגון ואת עובדיו

יעקב מרגי:  אני שמח על כך שהנושא הזה על סדר-היום

יעקב מרגי:  המל"ל יסיים את העבודה שלו, שום דבר לא בוער, הוא יסיים את העבודה, יחליט מי הגורם המתכלל, מי הגורם שאמור לבדוק זאת

יעקב מרגי:  אנחנו נשתף פעולה

יעקב מרגי:       תודה רבה לכל המציעים שהתעסקו בזה קודם, וכבר הודענו שלא יאושרו, אז אני מודה לכל חברי הכנסת

אמיר אוחנה: חבר הכנסת הלוי, שאלת המשך

אמיר אוחנה:  לאחר מכן – שאלה נוספת לחברת הכנסת בן ארי, והשר ישיב במרוכז

עמית הלוי: השר מרגי, תודה רבה על התשובה שלך

עמית הלוי:  יש לי מחלוקת אחת איתך על הסיפא, שאמרת ששום דבר לא בוער, כיוון שכל הארץ בוערת, ולכן שאלתי היא למה כבודו לא ישעה, בדיוק כפי שנהגת לגבי אשרות של עובדים, עד שהמל"ל יבצע את עבודתו? להשעות את האישורים הללו לארגונים הללו ולדרוש משר האוצר – תוציא מכתב לשר האוצר – להשעות את ההטבות הללו

עמית הלוי:  אגב, להערכתי, זה גם יזרז את לוח הזמנים במל"ל

עמית הלוי:      ושאלה שנייה: אבקש שתתייחס לא רק לטרור וסיכון ביטחוני

עמית הלוי:  אנחנו תמיד נופלים בפח הזה

עמית הלוי:  הארגונים האלה בחלקם, כולל אלה שהזכרת, פועלים בשביל דה-לגיטימציה למדינת ישראל – דבר לא פחות מסוכן, מבחינה מסוימת אפילו יותר מסוכן

עמית הלוי:  זו התשתית של הטרור

עמית הלוי:  על שני הדברים האלו אני מבקש את ההתייחסות שלך

עמית הלוי:  תודה

אמיר אוחנה: תודה

אמיר אוחנה:  חברת הכנסת בן ארי, בבקשה

מירב בן ארי: תודה רבה

מירב בן ארי:  אדוני שר הרווחה, כפי שנחשפת אתה – ולצערי, הרבה מאזרחי ישראל – לאירוע שהתקיים אתמול בוועדה לביטחון לאומי, גילינו שפורום מיכל סלה, מאוגוסט האחרון לא מקבל את הכסף שהובטח לו מהמשרד לביטחון לאומי

מירב בן ארי:  פורום מיכל סלה מסייע לכמעט 300 נשים נפגעות אלימות וקרוב ל-900 ילדים שבסכנה

מירב בן ארי:  בסוף, בשורה התחתונה, הוא בכלל לא היה צריך להיות במשרד לביטחון לאומי, לדעתי

מירב בן ארי:  היה כאן ניסיון יפה של תומר לוטן, אבל לצערי, לא היה מי שימשיך אותו

מירב בן ארי:      אדוני, אני חושבת שבסוף במקום ללכת למקלט האישה נשארת בבית עם כלב או אמצעי הגנה

מירב בן ארי:  אגב, עלות של אישה בבית היא 1

מירב בן ארי: 8% מעלות של מקלט

מירב בן ארי:  לכן, אדוני שר הרווחה, אני פונה אליך בבקשה: האם תוכל לסייע בהמשך המימון? שוב, זה במצ'ינג, במיזם משותף

מירב בן ארי:  העמותה מתחייבת, כמובן, להביא שקל על כל שקל שהמשרד ייתן

מירב בן ארי:  אני פונה אליך, אני גם יודעת – יש לנו הרבה שנים טובות ביחד – שהלב שלך במקום הנכון

מירב בן ארי:  אני פונה אליך לסייע לפורום של מיכל סלה ולסייע ללילי בן עמי בבקשה הכל-כך חשובה הזאת

מירב בן ארי:  תודה, אדוני

אמיר אוחנה: תודה רבה

אמיר אוחנה:  כבוד השר, בבקשה

יעקב מרגי: ידידי חבר הכנסת עמית הלוי, אכן מה שהמשרד עושה בתחום אחריותו הוא להשהות את הפעילות עד להחלטת המל"ל

יעקב מרגי:  מרגע שניתנו אשרות כניסה, מי שיכול לבטל את אשרות השהייה בארץ הוא רשות האוכלוסין

יעקב מרגי:  אתה מוזמן לפנות לשר הפנים בנושא הזה

יעקב מרגי:  לגבי הטבות המס – שזה פטור ממע"מ לאותם ארגונים – כנ"ל, זה במשרד האוצר

יעקב מרגי:  התהליך שמשרד הרווחה שותף לו, חלק מהתהליך שהוא שותף לו – אנחנו כבר השהינו זאת, וכבר חמש שנים שלא רושמים ארגונים חדשים

יעקב מרגי:  מ-7 באוקטובר מי שמבקש המלצה כדי לקבל אשרת שהייה בארץ – לא מקבל

יעקב מרגי:  מבחינת השהייה – השהינו

יעקב מרגי:       כפי שאמרתי, לגבי הטבות או אשרות – האשרות זה משרד הפנים, והטבות המס זה משרד האוצר

יעקב מרגי:      לגבי השאילתה הנוספת, של חברת הכנסת מירב בן ארי – אני מכיר את פורום מיכל סלה

יעקב מרגי:  לצערי הרב, מאותו יום האסון המר והנמהר שבו אחותה נרצחה, ליוויתי אותה

יעקב מרגי:  גם ליוויתי אותה לגבי אותו סטרטאפ וכל הסטרטאפים שיכולים למנוע את הרצח הבא

מירב בן ארי: הכול תוצרת כחול-לבן

יעקב מרגי: ברור

יעקב מרגי:  הייתי שם, וגם הייתי שותף לכנס

יעקב מרגי:  משרד הרווחה מטפל באלימות במשפחה

יעקב מרגי:  יש את ההיבט שהמשרד לביטחון הפנים צריך לעסוק בו

יעקב מרגי:  אדוני היושב-ראש, חברי השר אמסלם, אני תמיד אומר שמשרד הרווחה הוא לא הבעיה

יעקב מרגי:  אני אומר לכל שרי הממשלה: אתם הבעיה

יעקב מרגי:  לא תתפקדו טוב – הלקוחות אצלי; ככל שתתפקדו יותר טוב, יהיו לי פחות לקוחות

יעקב מרגי:       שוב, אני אומר לך שהכי קל לומר שאני לוקח את זה

יעקב מרגי:  א

יעקב מרגי:  במעמד הזה אני יכול להבטיח לך שאין דבר כזה - -      

קריאה: - - -      

יעקב מרגי: - - הממשלה ובכנסת פה, אישרנו את הסוגיה הזאת של האיזוק האלקטרוני

יעקב מרגי:  זוכרים?     

מירב בן ארי: איך אפשר לשכוח?     

יעקב מרגי: כל זה בשביל מה? בעלויות גבוהות יותר

יעקב מרגי:  לא ייתכן שאם יש לנו סטרטאפ שיודע לזהות, כלב שיודע לזהות ניואנסים, התנהגויות, סטרטאפ שיודע לזהות התבטאויות – ומוכח שזה מונע אלימות במשפחה בהתרעה מוקדמת או תופעות כאלה ואחרות וגם מעניק ביטחון אישי – אי-אפשר לכלוא את הנשים האלה

יעקב מרגי:       לכן אני אומר לך שאני לוקח על עצמי כחבר ממשלה לברר את הנושא עם השר לביטחון הפנים

יעקב מרגי:  אני לא יודע בדיוק – הבנתי שהיו קולות צורמים בוועדה, לא צפיתי בדיון

מירב בן ארי: ב-under statement

יעקב מרגי: ראיתי שזה נגמר בבכי, את זה כן שמעתי

יעקב מרגי:  לכן אני לוקח על עצמי להוציא פנייה לשר לביטחון לאומי ולבדוק למה זה הופסק

יעקב מרגי:  אם זה הופסק עניינית, אנחנו ניקח את זה

יעקב מרגי:  זה לא כסף גדול, ונמצא לו את המקור

יעקב מרגי:  אם זה לא הופסק עניינית – הינה, אני אומר לך, אני אתעקש שזה ימשיך להיות

יעקב מרגי:  כחבר ממשלה, אם מהותית ועניינית זה יותר טוב ויותר יעיל, יותר בטיחותי, במשרד לביטחון הפנים – זה יהיה שם

יעקב מרגי:  אם לא – אנחנו נמצא לזה מענה

יעקב מרגי:  אני מודה לך על השאלה

אמיר אוחנה: תודה רבה לכבוד השר מרגי על המענה המפורט והמנומק היטב, כהרגלו

אמיר אוחנה:      השאילתה הדחופה הבאה היא של חברת הכנסת מירב בן ארי לשר המקשר בין הממשלה לכנסת, בנושא: אתר ארכיון המדינה מושבת יותר משלושה חודשים בשל מתקפת סייבר

אמיר אוחנה:  אני מתכבד להזמין לדוכן את כבוד השר המקשר בין הממשלה לכנסת דוד אמסלם, בבקשה

אמיר אוחנה:  חברת הכנסת מירב בן ארי, בבקשה

מירב בן ארי: תודה, אדוני היושב-ראש

מירב בן ארי:  אדוני השר, אתר ארכיון המדינה מושבת יותר משלושה חודשים בשל מתקפת סייבר

מירב בן ארי:  בדצמבר התרחשה מתקפת סייבר על אתר ארכיון המדינה

מירב בן ארי:  מאז ועד היום לא חזר אתר הארכיון לתפקד

מירב בן ארי:  זו פגיעה חסרת תקדים במחקר, בתרבות ובשיח הציבורי

מירב בן ארי:       ברצוני לשאול: מתי יחזור אתר הארכיון לתפקוד מלא, ומדוע נגרם עיכוב כל כך ארוך? תודה

אמיר אוחנה: תודה

אמיר אוחנה:  כבוד השר, הבמה שלך

דוד אמסלם: אכן, האתר הזה כחלק מעוד אתרים במדינה הותקף עם תחילת המתקפה שהייתה על מדינת ישראל

דוד אמסלם:  מערך הסייבר טיפל בנושא הזה ומטפל

דוד אמסלם:  האתר הושב לפעילות, הוא כבר נמצא באוויר, אבל יש אזורים מסוימים שעדיין צריך לעבוד על האבטחה שלהם, וזה מה שעושים

דוד אמסלם:  מערך הסייבר פועל על מנת להתגבר על פערי אבטחת המידע, על מנת לייצב את המצב כדי שזה לא יקרה שוב

אמיר אוחנה: תודה רבה

אמיר אוחנה:  יש שאלת המשך, בבקשה

מירב בן ארי: אדוני השר, אתר הארכיון, מעבר לזה שהוא נותן מענה לפניות של חוקרים – וזה בטח לא תחליף עצמאי לחיפוש בגוגל, זה אתר ארכיון המדינה – אף חברה פרטית במשק שהארכיון שלה היה נפרץ על ידי האקרים פרו-פלסטינים לא הייתה מחזיקה כל כך הרבה חודשים בלי מענה

מירב בן ארי:  אני מתנצלת, אבל תן לנו יעד, תן לנו חודש, תן לנו, מה שנקרא – מה לומר לחוקרים, שמישהו מטפל? אני מרגישה שאני כאילו מתקשרת לעירייה, ואומרים לי: מטפלים

מירב בן ארי:  תן איזשהו יעד לחוקרים שמסתמכים על אתר ארכיון המדינה כדי לדעת מתי הוא ייפתח

מירב בן ארי:  בכל זאת, זה אתר אינטרנט, זה לא קניון

אמיר אוחנה: תודה, גברתי

אמיר אוחנה:  בבקשה

דוד אמסלם: השבתי שהאתר כבר חזר לפעילות והוא נמצא באוויר

דוד אמסלם:  מערך הסייבר מטפל בזה, כנראה יש בעיה מקצועית שצריך להקדיש לה הרבה זמן

דוד אמסלם:  בוודאי ובוודאי שכולם עושים את כל המאמצים המקצועיים

דוד אמסלם:       אמרת שאת מרגישה כאילו את מתקשרת לעירייה – אני מצטער שאת מזלזלת בעיריות

דוד אמסלם:  גם בעיריות - - -      

מירב בן ארי: העירייה האחרונה שאני מזלזלת בה היא העירייה שלי

מירב בן ארי:  בניגוד לעיר שלך, בעיר שלי עונים

מירב בן ארי:  ענית לי תשובה שמטפלים – מה זה "מטפלים"? תן תאריך

דוד אמסלם: לא להפריע

דוד אמסלם:  כהרגלך בקודש, את מפריעה לכל אחד ואחד, גם כשאת שואלת שאלה

דוד אמסלם:  שאלת שאלה – תני להשיב בכבוד

דוד אמסלם:       אנחנו אומרים שיש אנשי מקצוע שמטפלים בזה, זו העבודה שלהם

דוד אמסלם:  כל מערך הסייבר גם יושב על זה

דוד אמסלם:  בעזרת השם, בתקופה הקרובה העסק יחזור לקדמותו

דוד אמסלם:  זה גם האינטרס של כל אזרחי מדינת ישראל, את לא צריכה לזרז אותנו בעניין

מירב בן ארי: אני לא צריכה לזרז?     

דוד אמסלם: אדוני היושב-ראש, בהזדמנות זו רציתי להתייחס לשני דברים שהיו בסדר-היום

דוד אמסלם:  מייד לאחר 7 באוקטובר ראש הממשלה קרא לכל המפלגות להיכנס, מה שנקרא, תחת האלונקה

דוד אמסלם:  חלק החליטו שהם נשארים על הגדר, וגנץ וגדעון סער נכנסו פנימה

דוד אמסלם:  מאז, מהר מאוד, לדעתי, גנץ מתנהל כאילו מדובר באיזה ממשלה דו-ראשית

דוד אמסלם:  השבוע או בשבוע שעבר הוא החליט על דעת עצמו לנסוע לארצות הברית

דוד אמסלם:  דרך אגב, הוא שר בלי תיק בממשלה

דוד אמסלם:  תחשוב איך שר בלי תיק מחליט לנסוע לארצות הברית להיפגש עם ראשי הממשל בארצות הברית, כי לדבר בשם מדינת ישראל – הוא לא ראש הממשלה, וזה לא באישור ראש הממשלה

דוד אמסלם:  זה מנוגד לכל תקנון הממשלה

דוד אמסלם:  הבנתי שהממשלה גם שילמה לו את הכרטיסים, לא הצלחתי להבין איך

קריאה: - - -      

דוד אמסלם: בוודאי שלא

דוד אמסלם:  דרך אגב, אף פעם לא נסעתי מטעם הממשלה

מירב בן ארי: שאלה טובה, למה לא שולחים אותך למשלחת

דוד אמסלם: בניגוד לבוס שלך, שלא הפסיק - - -      

מירב בן ארי: תשאל את עצמך

דבורה ביטון: שאלת את ראש הממשלה?     

דוד אמסלם: עדיין, יש נהלים – קראתי שהוא כנראה שכנע אותם שזה באישור ראש הממשלה

דוד אמסלם:        לאן הוא נסע? על מה הלכו לדבר איתו שם? הוא מדבר על הסיוע ההומניטרי לעזה, על עצירת הלחימה בעזה וקידום המדינה הפלסטינית

דוד אמסלם:  הרי למה קראו לך, מר גנץ? לא בגלל שאתה גאון גדול

דוד אמסלם:  קראו לך בגלל שאתה החוליה החלשה

דוד אמסלם:  לכן אני רואה את זה כחוצפה ועזות מצח להיות בממשלה ולחתור תחת הממשלה

דוד אמסלם:  אם אתה שותף אמיתי, תהיה שותף אמיתי

דוד אמסלם:  אם אתה לא רוצה –תצא החוצה, אף אחד לא בא אליך עם אקדחים

דוד אמסלם:  אבל אתה הולך עם ומרגיש בלי – מצביע נגדנו פה, ומתדרך נגדנו אחרי זה בעיתונים

דוד אמסלם:  לכן זה לא יכול ללכת ככה, זה לא "יחד ננצח"

דוד אמסלם:  ב"יחד" התכוונו באמת ביחד, בלב ובנפש, לא לעשות פוליטיקה קטנה כל הזמן מאחורי הגב על חשבון המחנה הלאומי

דוד אמסלם:       הדבר השני - - -     

מירב בן ארי: - - -     

אמיר אוחנה: לא, לא, סליחה, סליחה, חברת הכנסת בן ארי

מירב בן ארי: הוא עלה לענות על שאילתה

מירב בן ארי:  ממתי זה מתנהל ככה?     

אמיר אוחנה: בסדר, אבל רשות הדיבור שלו

מירב בן ארי: בחיים לא ראיתי דבר כזה

אמיר אוחנה: כידוע לך היטב, כשרשות הדיבור של השר, לא מפריעים

מירב בן ארי: שידבר עם עצמו

מירב בן ארי:  ממתי בשאילתה עולים - - - ממתי?     

אמיר אוחנה: חברת הכנסת בן ארי

דוד אמסלם: אני מבקש ממך לא להפריע

דוד אמסלם:  את יכולה לצאת החוצה אם את לא יכולה

מירב בן ארי: אל תדאג, אני אצא החוצה, אך אחד לא יישאר להקשיב לך

דוד אמסלם: בבקשה, אני אשמח מאוד

דוד אמסלם:  דבר שני, היום קפצה לי איזו ידיעה שהזמר קובי פרץ, כהרגלו בקודש, נסע לשמח חיילים

דוד אמסלם:  אני עוקב אחריו במהלך כל המלחמה

דוד אמסלם:  הוא רכש תפילין, ציציות, מזון, עסק בזה כמעט כל המלחמה בהתנדבות

דוד אמסלם:  נסע להופיע באחד מבסיסי צה"ל

דוד אמסלם:  דרך אגב, הוא לא בא לבסיס, דפק בדלת, אמר: שלום, באתי – הוא תיאם את זה עם מי שצריך, יכול להיות שלא בדיוק עם הבן אדם הנכון, אבל הגיע לבסיס לשמח חיילים

דוד אמסלם:  כל מה שהוא רצה זה לשמח את חיילי צה"ל

דוד אמסלם:  מאן דהוא בצה"ל החליט להוריד את השאלטר ולהעיף אותו מהבסיס כשהחיילים עוד שם

דוד אמסלם:  בושה וכלימה

דוד אמסלם:       אני לא מעלה על דעתי שהייתם עושים את זה לשלמה ארצי ובוודאי לא לאביב גפן

דוד אמסלם:  זו בושה

דוד אמסלם:  יש יהודי שבא לשמח את החיילים

דוד אמסלם:  זו התרומה שלו היום

דוד אמסלם:  אני מניח שאם הוא היה בגיל צעיר יותר, גם היה נכנס לעזה

דוד אמסלם:  זה מה שאתם עושים לו? בבושת פנים אתם מוציאים אותו מהבסיס, וגם החיילים שם רוצים לשמוע למה אחד המפקדים החליט ככה

דוד אמסלם:  אני מבקש גם משר הביטחון לבדוק את הסוגיה הזאת, בגלל שאני חושב שהיא פשוט לא מתקבלת

דוד אמסלם:  לא עולה על הדעת שמישהו בא להתנדב בצה"ל – דרך אגב, לאורך כל מלחמות ישראל זמרים באו להעלות את מצב הרוח של החיילים

דוד אמסלם:  למה לא? ככה צריך להיות

דוד אמסלם:  הוא תופס יוזמות, ואני אומר לך, אני עוקב אחריו – שלושה חודשים הוא עוסק בקניית מזון, איסוף תרומות, חלוקת תפילין וציצית

דוד אמסלם:  למה? למה זה קורה? אז אני מבקש לבדוק את זה

דוד אמסלם:  תודה רבה

אמיר אוחנה: תודה רבה

אמיר אוחנה: [הצעת חוק פ/3614/25; נספחות

אמיר אוחנה: ] 

אמיר אוחנה: רבותיי, אנחנו נעבור לנושא הבא על סדר-היום – הצעות חוק בדיון המוקדם

אמיר אוחנה:  ההצעה הראשונה היא הצעת חוק לתיקון פקודת העיריות (השבת עודפי גבייה), התשפ"ג–2023, של חברי הכנסת ארז מלול ויונתן משריקי

אמיר אוחנה:  אני מתכבד להזמין את חבר הכנסת מלול לנמק את הצעתו

אמיר אוחנה:  עד עשר דקות לרשותך

ארז מלול: יהיה הרבה פחות

ארז מלול:  אדוני היושב-ראש, כבוד השרים, חבריי חברי הכנסת, כיום המצב הוא שרשויות מקומיות מחזיקות בסכומי כסף רבים של אזרחים בגין גבייה עודפת של ארנונה שאין הן זכאיות לה

ארז מלול:  בכל הרשויות יש קופה מלאה של כסף שנגבה לפי סעיף ארנונה, מגיע לאזרח, והאזרח לא מקבל את זה

ארז מלול:  הרשויות אינן משיבות לנישומים תשלומי חובה שנגבו ביתר, אף שהן רושמות בגינן יתרת זכות לטובתם

ארז מלול:      מתי הן משיבות את עודפי הגבייה, את ההחזרים? רק בעקבות פנייה אקטיבית של תושב להחזרת הכספים – אז הן משיבות

ארז מלול:  אבל כל זמן שהוא לא פונה לרשויות לקבל את הכסף בחזרה, הרשות המקומית לא פונה אליו ואומרת לו: קח את הכסף

ארז מלול:  מתי זה נוצר? כאשר למשל משלמים ארנונה שנה מראש, ותוך כדי שנה האזרח עובר דירה, וצריך לחשבן לו חשבון יחסי לפי החלק שהוא גר בו

ארז מלול:  מגיעה לו זכות, והוא לא מקבל את זה, ומה עוד שהוא נדרש לשלם על אותה תקופה שהוא כבר שילם עליה ברשות אחרת או באותה רשות בדירה אחרת

ארז מלול:  אז מילא כשהוא נמצא באותה רשות, נגיד שיש לו עדיין קשר עם הרשות, אבל כשהוא עובר לרשות אחרת, הוא שוכח, עובר למדינה אחרת – הוא מפסיד הרבה

ארז מלול:  מדובר פה לפעמים גם בעשרות ומאות אלפי שקלים

ארז מלול:  בעקבות בקשת חופש מידע שהגישה התנועה לחופש המידע – תשמעו טוב – נחשף כי היקף יתרות הזכות של הארנונה בקופת העירייה, כספים ששייכים לתושבים, מגיע למאות מיליונים

ארז מלול:  מגיע למאות מיליונים, אדוני היושב-ראש

ארז מלול:  יש מאות מיליונים שמגיעים לאזרח, ואף אחד לא מקבל את זה בחזרה

ארז מלול:       מטרת הצעת חוק זו היא לחתור למצב שבו יחוש האזרח שהשלטון ובמיוחד הרשויות המקומיות נוהגים עימו ביושר

ארז מלול:  כמו שהאזרח יודע, כשהוא חייב – הרשות לא שוכחת; הרשות תגיע עד אליו, תעקל לו את החשבונות, תפתח בהליכים משפטיים, הוצאה לפועל, עיכוב יציאה

ארז מלול:  אז באותה מידה, כשמגיע לו, הרשות צריכה לעדכן אותו ולהחזיר לו את הכסף

ארז מלול:  זו חובה של הרשות לעשות כך לאזרח

ארז מלול:  לכן הצעת החוק שלי מציעה שהשבה של עודפי גביית ארנונה לאזרח כאשר מוטלת על הרשות המקומית – החובה היא לעשות זאת באופן יזום בתוך 30 יום

ארז מלול:  כאשר יש זכות, כאשר הוא סיים את החשבון, כאשר הוא עבר דירה, בתוך 30 יום הרשות צריכה להודיע לאזרח: יש לך זכות של כך וכך כסף – ולהעביר אליו לחשבון

ארז מלול:      צריך לשאוף למערכת שבה מערכת היחסים בין האזרחים לרשויות בנויה על אמון, שקיפות ואחריות, ושהרשויות המקומיות יפעלו באחריות במילוי התחייבויותיהן כלפי האזרחים שאותם הן משרתות

ארז מלול:  הצעת חוק זו, כמו חלק מהצעות החוק שהגשתי – הן הצעות חברתיות לכל חתך האוכלוסייה, זה לא משהו ספציפי – כל אזרח במדינת ישראל, הצעת החוק נוגעת אליו

ארז מלול:  כפי שיושב-ראש התנועה הורה לנו: תפעלו בעת הזאת ובכל עת למען הציבור, לטובת הציבור

ארז מלול:  על זה אנו עובדים, ובזה אנחנו נבחנים

ארז מלול:       אני קורא לחבריי חברי הכנסת לתמוך בהצעת חוק חשובה זו

ארז מלול:  סיימתי

ארז מלול:  נדיר שמסיימים ככה

ארז מלול:  אני מתחשב גם בכבודו

אמיר אוחנה: תודה רבה, אני רושם לך את זה בזכות

אמיר אוחנה:  יש לך יתרת זכות

אמיר אוחנה:  אני מתכבד להזמין את השר מרגי להציג בשם שר הפנים את עמדת הממשלה ביחס להצעת החוק

אמיר אוחנה:  בבקשה, אדוני

יעקב מרגי: אדוני היושב-ראש, מסתבר שגם במפלגה שלך אין סולידריות עם קשיים

יעקב מרגי:  ברשותכם, אני אשיב להצעת החוק בשם שר הפנים, השר משה ארבל

יעקב מרגי:  הצעת חוק לתיקון פקודת העיריות (השבת עודפי גבייה) – הצעת החוק שבנדון מבקשת לתקן את סעיף 325 לפקודת העיריות ולקבוע כי אם אדם מסר הודעה בכתב לעירייה על כך שחדל להיות בעלים או מחזיק של קרקע או בניין שהוא חב עליהם בארנונה, על העירייה להשיב את כספי הארנונה העודפים שנגבו, ככל שנגבו, בתוך 30 יום

יעקב מרגי:      רשויות מקומיות שונות מחזיקות בסכומי כסף גבוהים של אזרחים בגין גבייה עודפת של ארנונה, שאין הן זכאיות לה

יעקב מרגי:  הגבייה העודפת נוצרת למשל כאשר תושבים משלמים ארנונה מראש לכל השנה ולאחר מכן עוברים דירה, בשל אישור זכאות לארנונה באמצע השנה או בשל טעויות אנוש

יעקב מרגי:  כיום הרשויות משיבות את עודפי הגבייה רק בעקבות פנייה אקטיבית של תושב להחזרת הכספים

יעקב מרגי:  לפיכך, מוצע כי הרשויות המקומיות יבצעו השבה יזומה של עודפי גבייה בתוך 30 ימים

יעקב מרגי:  הצעת חוק זו מבטאת עיקרון חשוב של השבה לתושב אשר מגיע לו

יעקב מרגי:       גם היום סעיף 6 לחוק הרשויות המקומיות (ריבית והפרשי הצמדה על תשלומי חובה), התש"ם–1980, קובע הסדר בנוגע להחזרת תשלומי יתר

יעקב מרגי:  לפי הסעיף, אם רשות מקומית לא החזירה את התשלום שביתר בתוך 30 ימים מיום שילומו, היא תחזיר את הסכום בתוספת הפרשים, לפי שיעור העלייה של המדד, ואם התושב הודיע בכתב שנגבה ממנו תשלום יתר, תחזיר אותו הרשות המקומית, בתוספת הפרשים ובתוספת ריבית צמודה

יעקב מרגי:  כלומר, גם היום ישנו תמריץ חוקי לרשות מקומית להשיב כספים בהקדם האפשרי

יעקב מרגי:  בכל זאת הצעת חוק זו לא הגיעה בוואקום, אלא בשל זעקת תושבים רבים על כך שתשלומים לא מוחזרים להם

יעקב מרגי:        לכן עמדת משרד הפנים – עמדה זו התקבלה בוועדת שרים לחקיקה – היא שיש מקום להמשיך ולדון בסוגיה זו בשיתוף חברי הכנסת המציעים, להעביר היום את החוק היום בקריאה טרומית ולהמשיך ולבחון יחד מהו האמצעי החוקי או המינהלי הנכון ביותר להבטחת זכויותיהם של התושבים והשבת כספי הציבור

יעקב מרגי:       לכן חברי הכנסת המציעים, מלול, אתם מסכימים להתניה שזה מקודם אך ורק בטרומית, עד שייבחן?     

ארז מלול: - - - בתיאום עם ראשי ערים, כן

יעקב מרגי: משכך, לא נותר אלא לבקש מחברי הכנסת לתמוך בהצעה

אמיר אוחנה: תודה לכבוד השר

מאיר כהן: כדאי שתתאמו עם ראשי הערים, ולא עם חברי הכנסת

אמיר אוחנה: אם כן רבותיי, אנחנו עוברים להצבעה על הצעת חוק לתיקון פקודת העיריות (השבת עודפי גבייה), התשפ"ג–2023

אמיר אוחנה:  חברי הכנסת המעוניינים להצביע, אנא שבו במקומותיכם

אמיר אוחנה:  ההצבעה תהיה אלקטרונית

אמיר אוחנה:  הצבעה כעת

מירב בן ארי: מזל שהאופוזיציה הגיעה

מירב בן ארי:  תספור

שמחה רוטמן: האופוזיציה מצילה אותנו

מירב בן ארי: האופוזיציה הגיעה לתמוך בהצעת החוק - - -      

שמחה רוטמן: האופוזיציה כל כך - - -     

שמחה רוטמן: בעד ההצעה להעביר את הצעת החוק לוועדה – 12 

שמחה רוטמן: נמנעים – אין  

מירב בן ארי: תסתכל על המספר

מירב בן ארי:  אנחנו מפרגנים לארז

שמחה רוטמן: אני יודע, זה ארז

מירב בן ארי: תראה כמה הצביעו מהאופוזיציה וכמה מהקואליציה

ארז מלול: אתמול גם בוועדה לביטחון לאומי - - -     

מירב בן ארי: אנחנו יודעים להיות ענייניים

אמיר אוחנה: אני שמח שגם אתם מרגישים מה זה להיות רוב

אמיר אוחנה:  בכל אופן, אנחנו קובעים כי ההצעה התקבלה: 12 בעד, אין מתנגדים ואין נמנעים

אמיר אוחנה:  הצעת חוק לתיקון פקודת העיריות (השבת עודפי גבייה), התשפ"ג–2023, אושרה בקריאה הטרומית ותעבור לוועדת הפנים והגנת הסביבה לצורך הכנתה לקריאה הראשונה

אמיר אוחנה: [הצעת חוק פ/4321/25; נספחות

אמיר אוחנה: ] 

אמיר אוחנה: נעבור לנושא הבא על סדר-היום – הצעת חוק לשכת עורכי הדין (תיקון – כהונה בוועדת אתיקה), התשפ"ד–2024, של חבר הכנסת שמחה רוטמן, שאני מתכבד להזמין לדוכן לנמק את הצעתו במסגרת של עד עשר דקות

שמחה רוטמן: תודה רבה, אדוני היושב-ראש

שמחה רוטמן:  כנסת נכבדה, חבריי חברי הכנסת, הצעת החוק הזו – ואני חושב שמי שלא מבין מה קורה בוועדת החוקה, בוודאי מאז 7 באוקטובר, אבל בכלל – אולי זה יפתיע מישהו, אבל הצעת החוק הזו מוגשת לבקשתו של ראש לשכת עורכי הדין, תאמינו או לא

שמחה רוטמן:  הוא פנה וביקש והעלה טענה מאוד מאוד נכונה: יש בעלי תפקידים, הרוב המוחלט של בעלי התפקידים, בלשכת עורכי הדין, יש להם מגבלת קדנציות של שלוש קדנציות, ולוועדות האתיקה המגבלה היא של שתי קדנציות

שמחה רוטמן:       הדבר הזה פוגע בזכות לבחור ולהיבחר, פוגע בעיקרון השוויון

שמחה רוטמן:  הוא פנה לשר המשפטים ואליי במכתב, וביקש להסדיר את העניין

שמחה רוטמן:  מאחר שהנושא הזה חשוב ורלוונטי עוד יותר במציאות הנוכחית שנדרשת בהרבה מאוד מערכות, נדרש איזשהו זיכרון ארגוני, נדרשת איזושהי המשכיות

שמחה רוטמן:  אנחנו לא רוצים לייצר יותר מדי זעזועים ממה שנדרש במערכות שעובדות; בוודאי כאשר הליכים מתנהלים, וכאשר אתה מאפס את השעון ואנשים שלא מכירים את המערכת נכנסים

שמחה רוטמן:  הדבר הזה מייצר עיכובים

שמחה רוטמן:  אנחנו עכשיו בתקופה שמנסים לא לייצר זעזועים לא נדרשים למערכות

סימון דוידסון: אז אדוני, למה אתם לא בוחרים את השופטים?      

שמחה רוטמן: שנייה

שמחה רוטמן:  בוחרים

שמחה רוטמן:  כל הזמן בוחרים שופטים

סימון דוידסון: הייתה ישיבה השבוע - -      

טלי גוטליב: - - - אבל הם כבר לא שופטים

סימון דוידסון: - - שר המשפטים - - -     

ארז מלול: רגע, אדוני, מה הוא קשור? הוא חבר ועדה? מה הוא קשור?     

שמחה רוטמן: תודה שהיושב-ראש מגן עליי

שמחה רוטמן:  אני באמת בא אליך בטענות שאתה לא בחרת אותי להיות חבר הוועדה לבחירת שופטים, למרות שלא הגשתי את המועמדות

שמחה רוטמן:  זו באמת תקלה, ובמקום לבחור אותי - -      

סימון דוידסון: היושב-ראש - - -      

ארז מלול: לא קשור

שמחה רוטמן: - - לייצר המשכיות בוועדה לבחירת שופטים, בחרת את קארין

שמחה רוטמן:  עכשיו, היא בחורה טובה, היא עושה עבודה מצוינת, אבל זה לא קשור אליי

ארז מלול: תשאל את קארין, בדיוק

סימון דוידסון: חסרים שופטים

סימון דוידסון:  תבחרו אותם

שמחה רוטמן: אבל אני לא מבין מה הקשר אליי

שמחה רוטמן:  בכל מקרה, אני בהחלט בעד שיבחרו שופטים

שמחה רוטמן:  יותר מזה, אני חייב לומר לך שאני מאוד מאוד מוטרד – אתה קצת מסיט אותי מהצעת החוק, אבל אני מאוד מאוד מוטרד מכך – אתה בוודאי ראית את הפרסומים – שמחוז דרום של בתי המשפט מתנהל ללא נשיא

שמחה רוטמן:  שם ההתנגדות היא 100% מתוך מערכת המשפט, לא קשורה לכלום

שמחה רוטמן:  למרות שוועדת האיתור, שמונתה על ידי מערכת המשפט, הציגה שלושה מועמדים, נחשף משהו מאוד מאוד בעייתי

שמחה רוטמן:  אני מציע שתבוא בטענות למי שצריך לבוא בטענות

שמחה רוטמן:  תבדוק, תקרא את הדברים – כתבה מצוינת של הכתב אבישי גרינצייג, שהציג בדיוק את מה שהולך שם, דברים שבעיניי הם מזעזעים ומייצרים פגיעה קשה מאוד מאוד במחוז דרום של בתי המשפט

שמחה רוטמן:  זה לא נובע ממני, ולמיטב ידיעתי גם לא מהשר ולא מהוועדה לבחירת שופטים

שמחה רוטמן:  תבדוק את הנתונים שלך, מה שנקרא

שמחה רוטמן:       בכל מקרה, אני מבקש להמשיך

שמחה רוטמן:  ההצעה הזאת – סימון, אני חייב לומר לך באמת, אנחנו בוועדה עובדים בהסכמות מלאות

שמחה רוטמן:  לא היה חוק אחד שעבר בוועדה מאז 7 באוקטובר, לא היה חוק אחד שעבר שלא הגענו אליו בהסכמות קואליציה ואופוזיציה

סימון דוידסון: רק חבל שהיה צריך שיהיה 7 באוקטובר כדי שיהיו הסכמות

שמחה רוטמן: אני בהחלט מסכים

סימון דוידסון: חבל מאוד

שמחה רוטמן: אני בהחלט מסכים למה שאמרת עכשיו

שמחה רוטמן:  זה אכן חבל מאוד שזה מה שהיה נדרש, אבל אני מקווה שאת רוח האחדות הזאת אנחנו נשמר כמה שיותר זמן, ואני בטוח שאתה תתרום לזה רבות

שמחה רוטמן:  אני יודע שכוחך בזה רב מאוד, ובעזרת השם ביחד ננצח

שמחה רוטמן:       בכל מקרה, ההצעה פה, שנעשית, כאמור, לבקשתו של ראש לשכת עורכי הדין, הוגשה בדרך הזאת, כי אנחנו מבינים את הצורך ואת החשיבות בקידומה המהיר

שמחה רוטמן:  לכן היא הוגשה גם בפטור

שמחה רוטמן:  ההצעה פשוט תאפשר לחלק מחברי ועדות האתיקה שיבחרו בכך, שזו להם כהונתם השנייה, להגיש מועמדות גם לכהונה נוספת

שמחה רוטמן:       אני רוצה בכל זאת לתקן ולהבהיר, נפלה שגגה וטעות בדברי ההסבר של ההצעה בקריאה הטרומית, וגם ככל הנראה עקב המהירות נפלה שם שגגה, שכתוב לאפשר דחייה של קיום בחירות לוועדת האתיקה

שמחה רוטמן:  הצעת החוק איננה עוסקת בדחייה של קיום הבחירות

שמחה רוטמן:  אנחנו לא רוצים לדחות את קיום הבחירות

ארז מלול: זו רק כהונה, כהונה

שמחה רוטמן: זה רק מאפשר למי שייבחר להציג את מועמדותו לקדנציה נוספת

שמחה רוטמן:  אין שום כוונה לדחות את קיום הבחירות או לפגוע בהליך הבחירות

שמחה רוטמן:  אנחנו ורצים שלשכת עורכי הדין תוכל לפעול באופן דמוקרטי, לקיים את הבחירות, ולא לפגוע פגיעה שאיננה שוויונית בזכות לבחור ולהיבחר

שמחה רוטמן:       אני מבקש מחבריי חברי הכנסת לתמוך בהצעת החוק

שמחה רוטמן:  בעיניי, מעבר לחשיבות שיש בה לגופה, זה לא סוד שלשכת עורכי הדין – שאינני רואה תמיד עין בעין עם חבריה ועם ראש הלשכה את המציאות

ארז מלול: אתה לא חייב, אתה לא חייב לראות

שמחה רוטמן: אינני תמיד מסכים איתם

שמחה רוטמן:  בחלק מהחוקים שהעברנו כאן בוועדה הם לחלק מהדברים הסכימו, לחלק מהדברים הם לא הסכימו, אבל אני חושב שכאשר מועלית בקשה עניינית על ידי הלשכה, אפשר לתת להם את זה

שמחה רוטמן:  אני לא רואה שום סיבה בעולם לא לקדם את מה שנכון מקצועית, עניינית ונותן מענה לעיקרון השוויון, אפילו אם הבקשה הזאת מוגשת על ידי לשכת עורכי הדין

שמחה רוטמן:  אתה יודע מה? אולי במיוחד כשהיא מוגשת על ידם

שמחה רוטמן:  לכן משתי הסיבות הללו, גם לגוף ההצעה וגם לעובדה שהיא מבטאת רצון להגעה להסכמות ולקונסנזוס, אני מבקש מחבריי חברי הכנסת לתמוך בהצעת החוק

שמחה רוטמן:  תודה רבה אדוני היושב-ראש

ארז מלול: תודה רבה לחבר הכנסת שמחה רוטמן

ארז מלול:  אני מזמין את השר אופיר אקוניס, בשם שר המשפטים, להציג את עמדת הממשלה ביחס להצעת החוק

ארז מלול:  לרשותך עד עשר דקות, בבקשה

אופיר אקוניס: תודה רבה

אופיר אקוניס:  אדוני היושב-ראש, חברות וחברי הכנסת, עוד לפני שאשיב בשמו של שר המשפטים השר יריב לוין, שוב, אדוני היושב-ראש, אנחנו נחשפים כאן מן הדוכן הזה לתמונותיהם של החטופות והחטופים בשבי החמאס, במנהרות, ברצועת עזה

אופיר אקוניס:  אני פתחתי כאן כל תשובה שלי או כל נאום שלי באזכורם ובאזכורן, ואני לא מתכוון לחרוג מן המנהג הזה

אופיר אקוניס:  אני מאוד מקווה שבעתיד הקרוב, במהרה, במהירות האפשרית, החטופות והחטופים אשר נמצאים חטופים במנהרות החמאס והארגונים האחרים ברצועת עזה, ישובו בשלום לבתיהם, למולדתם ולארצם, בריאים ושלמים

ארז מלול: אמן ואמן

אופיר אקוניס: ובאותה ההזדמנות, כמובן, ברכה של חיזוק והצדעה לכוחותינו ביבשה, בים ובאוויר, אשר עושים עבודה כבירה בכל הגזרות מול אויבים אכזריים, שכל מטרתם, אדוני היושב-ראש, מטרה אחת: השמדת ישראל, השמדה מוחלטת של מדינת ישראל מכל גזרה ומכל מקום באמצעים האכזריים ביותר

אופיר אקוניס:  חלקם, לדאבון הלב, מחזירים אותנו – לא לימי הביניים, חבר הכנסת דוידסון; הם מחזירים אותנו לימים שלפני הספירה הנוצרית ולימי התנ"ך באכזריות שלהם, באופן שבו האויב רוצה לחסל את העם היהודי בארצו

אופיר אקוניס:       אנחנו אומרים להם מכאן, מירושלים בירת ישראל: לא הצלחתם בעבר, לא תצליחו כעת ולא תצליחו בעתיד

אופיר אקוניס:  אנחנו כולנו, כל חברות וחברי הבית, מאוחדים בתמיכה בכוחותינו בכל הגזרות וכמובן במטרה העיקרית, כפי שאמרתי, החזרת החטופות והחטופים בשלום, במהרה וניצחון מוחלט

אופיר אקוניס:  כן, זה גם ביטוי שנשמע בהיסטוריה הבין-לאומית וגם בימים הללו

אופיר אקוניס:  אני מציע שכל החברות והחברים בבית הזה – ואני יודע שכך גם הדבר – יתאחדו להשגת שתי המטרות החשובות הללו

אופיר אקוניס:       ובכן, בשמו של שר המשפטים: סעיף 18ב(ו) לחוק לשכת עורכי הדין, התשכ"א–1961, קובע הגבלת כהונה של שתי תקופות כהונה רצופות בוועדת האתיקה

אופיר אקוניס:  בהצעה זו מוצע לתקן את ההגבלה כך שתהיינה שלוש תקופות כהונה רצופות במקום שתיים

אופיר אקוניס:  שר המשפטים מבקש לציין כי גם כהונה בתפקיד שאליו נבחר או נתמנה חבר הלשכה בידי המועצה הארצית, מוגבלת לשלוש שנות כהונה רצופות, לפי סעיף 6א לחוק

אופיר אקוניס:       נוכח עומס הפניות הייחודי שנוצר עקב המצב הבלתי-נסבל, הייחודי והקשה אשר אנו מצויים בו מאז 7 באוקטובר, והצורך בטיפול באופן יעיל ורציף על ידי חברי הוועדה הנוכחיים, ובהתחשב בכך שהידע הנדרש לצורך הטיפול ויישום מדיניות הוועדה כבר מצוי וצבור בידי חברי הוועדה, נדרש התיקון המבוקש

אופיר אקוניס:       אם כן, עמדת הממשלה היא לתמוך בהצעת החוק בקריאה הטרומית, בכפוף לכך שאחריה, אדוני היושב-ראש, הצעת החוק תקודם בהסכמת שר המשפטים ומשרדו

אופיר אקוניס:  תודה

ארז מלול: תודה רבה

ארז מלול:  יש מתנגד לחוק

ארז מלול:  חבר הכנסת מיקי לוי, לרשותך עד שלוש דקות לנמק את התנגדותך

ארז מלול:  חבר הכנסת שמחה, חשבתי שיש הסכמה

שמחה רוטמן: הוא רוצה להגיד דברים, זאת הפרקטיקה

ארז מלול: לא, אמרת שפעלת בהסכמה

טלי גוטליב: זה בסדר, מותר לו להשתמש בהתנגדות

ארז מלול: טלי, הוא הבין אותי, לא צריך

מיקי לוי: אדוני היושב-ראש, אין לי עניין מיוחד בחוק הזה

מיקי לוי:  עליתי לכאן כי בבוקר שמעתי שוב בחדשות כי מוצרי המזון עולים עוד פעם

מיקי לוי:  זה לא ייאמן

מיקי לוי:  אני פונה לחבריי מש"ס: אני זוכר את הסרטים שלכם ואת הסרטים של ראש הממשלה, כשהחלב עלה ב-10 אגורות, סליחה

מיקי לוי:  איזה רעש קם

מיקי לוי:  הלחם עלה ב-10 אגורות, איזה רעש עשיתם – סרטים, קליפים

מיקי לוי:  תראו מה קורה עכשיו, עליות המחירים שברו שיאים

מיקי לוי:  ומה עושה שר הכלכלה ברקת? מאיים באקדח קפצונים, בכדורי סרק

מיקי לוי:  מאיים עליהם שהוא יעשה להם שיימינג

ארז מלול: קפצונים זה מתאים לפורים, עוד מעט פורים

מיקי לוי: כן, עוד מעט פורים, אדוני

מיקי לוי:       הוא מאיים על החברות שהוא יעשה להן שיימינג תוך 72 שעות

מיקי לוי:  מאז עברו שבועיים וכלום לא קרה

מיקי לוי:  הבוקר עוד הפעם יש עליות מחירים

מיקי לוי:  במקום לטפל טיפול שורש קיבלנו הצהרות חלולות של השר ברקת

מיקי לוי:  עבודה בעיניים

מיקי לוי:  לציבור שווקה בשבוע שעבר הסכמה חלקית של חלק מהחברות, כאילו הן לא עומדות להעלות מחירים

מיקי לוי:  כוחנות מופגנת של השר ברקת, אחיזת עיניים

מיקי לוי:  הפער בין המילים החזקות לבין מה שקורה בשטח הוא עצום

מיקי לוי:       אדוני היושב-ראש, באירופה יש ירידה של 10% במחירי מוצרים

מיקי לוי:  אתה יודע למה? מכיוון שהייתה זו שנה גשומה, טובה מאוד

מיקי לוי:  הדגנים, פשוט, הכמות שלהם עלתה בעשרות אחוזים, ויש ירידה של 10% במחירי מוצרי המזון והטואלטיקה

מיקי לוי:  ומה קורה במדינת ישראל? עלייה של 15%–25%

מיקי לוי:  סוגת; עלייה של 20% בשימורי טונה, ובשימורי שעועית לבנה – 5%; שסטוביץ, מוצרי ניקיון, עלייה של 20%; פסטה ברילה – 12%; יכין, שימורי עגבניות, תירס ואפונה – 6%; בית השיטה, מלפפונים חמוצים וזיתים – 15%; שטראוס, שמן זית – 25%

מיקי לוי:  אני לא מבין, הייתה שנה גשומה באירופה, היבולים עלו

מיקי לוי:  שם ירד שמן הזית, ואצלנו מעלים ב-25%

ארז מלול: בבקשה לסיים, אדוני

מיקי לוי: הכנסת לי בדרך קפצונים, אז אני מסיים עוד שנייה

ארז מלול: אין בעיה, עשר שניות

מיקי לוי: אני פשוט מקריא אותם

מיקי לוי:  אולי הם יתביישו, אולי

מיקי לוי:  אולי שר הכלכלה ישמע אותי

מיקי לוי:  שטראוס –  25%; אחווה – 8% על הטחינה; ויסוצקי – 8%

קטי קטרין שטרית: - - - למה אתה - - -      

מיקי לוי: וילי פוד – 15%

קטי קטרין שטרית: עם כל הכבוד

מיקי לוי: בראכה – 9%; סלטי שמיר – 10%

קטי קטרין שטרית: נכון, גם לנו - - -     

מיקי לוי: אסם – 9%

ארז מלול: עברו עשר השניות שהייתי חייב לך

מיקי לוי: יוניליוור – 9%

ארז מלול: תודה רבה

מיקי לוי: אולי שר הכלכלה יפסיק להמציא לנו משפטים חלולים - -     

ארז מלול: תודה רבה

מיקי לוי: - - ויתחיל לעבוד

ארז מלול: תודה רבה

ארז מלול:  השר אופיר רוצה להשיב? תודה רבה

ארז מלול:  לכן, אתה רוצה להשיב? שלוש דקות לרשותך

שמחה רוטמן: אדוני היושב-ראש, כנסת נכבדה, חבריי חברי הכנסת, אני רוצה לומר לחברי חבר הכנסת מיקי לוי שאומנם, לפעמים – הוא תפס טרמפ על הצעת החוק כדי להגיד משהו על יוקר המחיה

שמחה רוטמן:  זו פרקטיקה מקובלת

שמחה רוטמן:  אינני בא בטענות, חלילה

שמחה רוטמן:  פרקטיקה מקובלת

שמחה רוטמן:       נושא יוקר המחיה הוא מאוד חשוב

שמחה רוטמן:  אני חושב שזה יום שחשוב לדבר על שני דברים מאוד חשובים בקשר ליוקר המחיה שהתרחשו

שמחה רוטמן:  האחד מהם – ראיתי פרסום הבוקר על הנפקה מאוד מוצלחת של אגרות חוב של מדינת ישראל

שמחה רוטמן:  העולם מביע אמון אדיר בכלכלתה של מדינת ישראל

שמחה רוטמן:  ראינו גם את נתוני האינפלציה

שמחה רוטמן:  ראינו

שמחה רוטמן:  אני לא רציתי, אך הוא הכריח, אז נדבר

שמחה רוטמן:  החריגה מכל יעדי האינפלציה בשנת 2022 – מונח על שולחני דוח מבקר המדינה שהראה כמה התרחקנו מיעד האינפלציה בשנת 2022, כשהייתה אותה ממשלת שינוי

שמחה רוטמן:  היה באמת שינוי, היה יעד אינפלציה של 1%- עד 3%, והשינוי היה שהאינפלציה הייתה 5% ומשהו

שמחה רוטמן:  אז באמת היה שינוי גדול, אבל זה לא בהכרח היה שינוי לטובה

שמחה רוטמן:      יוקר המחיה אכן הוא בעיה שצריך לתת לה מענה, וכולנו מגויסים לדבר הזה בכל דרך

שמחה רוטמן:  רק הבוקר התקיים דיון בוועדה – שוב, בהסכמת הקואליציה והאופוזיציה – על הורדת חסמים, על מקצועות

שמחה רוטמן:  דיברו איתנו על רגולציה

שמחה רוטמן:  מהדבר הזה גם יצא שכאשר באים לנסות לדבר על הסדרה ורגולציה, אנחנו מנסים להוריד אותה כמה שיותר

שמחה רוטמן:  הדבר הזה הוא מאוד חשוב

שמחה רוטמן:  זו בשורה חשובה מאוד בנוגע לגיוס החוב – עוד דבר שאני בטוח שמיקי יתמוך בו, שמוריד את יוקר המחיה במדינת ישראל

שמחה רוטמן:       אני רוצה לברך

שמחה רוטמן:  קודם בירכתי את חברי שר האוצר בצלאל סמוטריץ', ועכשיו אני רוצה לברך את חברי השר במשרד הביטחון בצלאל סמוטריץ', על אישור מספר חסר תקדים של יחידות דיור ביהודה ושומרון, במעלה אדומים, ברוך השם

שמחה רוטמן:  זה הפתרון מס' אחת גם לעומק האסטרטגי של מדינת ישראל וגם להגדלת היצע הדיור

שמחה רוטמן:  בעזרת השם, יוקר המחיה יקבל מענה גם בהקשר הזה

שמחה רוטמן:       אני יודע שמיקי מודאג, אז מיקי - - -     

יסמין פרידמן: מה עם הדיור הציבורי?     

שמחה רוטמן: צריך לדאוג כמובן גם לזה

שמחה רוטמן:  אני בטוח, אנחנו בעד הקמת פרויקטים גדולים של דיור לעולים חדשים, דיור ציבורי ביהודה ושומרון

שמחה רוטמן:  בעזרת השם, אני בטוח שגם בזה תתמכו

שמחה רוטמן:  תודה רבה, ואני מבקש לתמוך בהצעת החוק, אדוני היושב-ראש

מיקי לוי: - - - חודש

יסמין פרידמן: - - -     

ארז מלול: תודה רבה

ארז מלול:      חבריי חברי הכנסת, אנו עוברים להצבעה על הצעת חוק לשכת עורכי הדין (תיקון – כהונה בוועדת אתיקה), התשפ"ד–2024

ארז מלול:  הצבעה

ארז מלול: בעד ההצעה להעביר את הצעת החוק לוועדה – 16 

ארז מלול: נמנעים – 1 

ארז מלול: להלן תוצאות ההצבעה: 16 בעד, שבעה מתנגדים, נמנע אחד, שני נוכחים

ארז מלול:  אני קובע כי הצעת חוק לשכת עורכי הדין (תיקון – כהונה בוועדת אתיקה), התשפ"ד–2024, אושרה בקריאה טרומית ותעבור לוועדת החוקה, חוק ומשפט לצורך הכנתה לקריאה ראשונה

ארז מלול: [הצעת חוק פ/4314/25; נספחות

ארז מלול: ] 

ארז מלול: נעבור לנושא הבא על סדר-היום – הצעת חוק החיילים המשוחררים (החזרה לעבודה) (תיקון – הגנה על בן זוג של חייל מילואים), התשפ"ד–2024, של חברי הכנסת אופיר כץ ונאור שירי

ארז מלול:  אני מזמין את חבר הכנסת אופיר כץ לנמק את הצעת החוק

ארז מלול:  לרשותך עד חמש דקות

ינון אזולאי: - - -     

ארז מלול: יושב-ראש הקואליציה, פריבילגיה

אופיר כץ: אדוני השר, אדוני היושב-ראש, חברי הכנסת – קודם כול, אדוני היושב-ראש, עד כמה שאני יודע, לפי התקנון, אם חבר כנסת עולה ומתנגד להצעת חוק ואז הוא עולה ואומר שהוא לא מתנגד, לא חייבים לאפשר

אופיר כץ:  אני בטוח שהיושב-ראש מכיר את זה

אופיר כץ:  דבר שני, לגבי התוכן של הדברים שאמר מיקי לוי – מיקי, אז היום עולה בקריאה טרומית החוק של דוד ביטן - -      

ארז מלול: חבר הכנסת דן אילוז, לא הייתי מפריע ליושב-ראש הקואליציה

אופיר כץ: - - שהוא בעצם נותן מענה למה שהעלית, העלאת מחירים

אופיר כץ:  עבדנו קשה שלושה שבועות מול ועדת שרים, והיום החוק הזה יעלה בקריאה טרומית – שעת חירום – באמת לעצור את ההשתוללות והניצול של הצרכנים

אופיר כץ:  זה יעלה היום בטרומית, ואנחנו נקדם את זה

ארז מלול: חשוב מאוד

אופיר כץ: אדוני היו"ר, ב-7 באוקטובר גויסו מעל 300,000 אנשי מילואים, עזבו את בתיהם ומשפחותיהם ונקראו להגן על המדינה

אופיר כץ:  כיוצא מזה נשים רבות נאלצו לשלב בין אחזקת הבית לבדן לבין מקום עבודתן

אופיר כץ:  לאחרונה ישנה מגמה הולכת וגדלה של הוצאה לחל"ת ממושך או פיטורים של נשות המילואימניקים, דבר המותיר אותן ללא הכנסה, ללא אופק תעסוקתי וללא ודאות לחזרה למעגל העבודה

אופיר כץ:      הגנה על בנות ובני הזוג של אנשי המילואים היא חובתנו, והיא חלק בלתי נפרד מהשמירה על ביטחון ישראל

אופיר כץ:  כשאנשי המילואים בשטח, הם צריכים להתרכז במטרה אחת בלבד: ניצחון וביצוע המשימות; לא בדאגה למי שהשאירו בבית

אופיר כץ:      בניתי מעטפת שתתקן את העוול התעסוקתי הנוראי שעושים לנשות המילואימניקים, והיא מוטמעת בהצעה שלפניכם

אופיר כץ:  לצערי, משרד האוצר לא הסכים איתי על כל סעיפי החוק בהצעה המקורית, לכן אפרט מה סוכם ומה נשאר בחוץ, בתקווה שבמהלך הדיונים נצליח לשכנע את האוצר בנחיצות הדברים

אופיר כץ:      במסגרת הסיכום: 1

אופיר כץ:  יחול על המעסיקים איסור פיטורים של בן או בת זוג של משרת מילואים בתקופת שירות המילואים ללא היתר מוועדת התעסוקה של משרד הביטחון; 2

אופיר כץ:  יחול על המעסיקים איסור הוצאה לחל"ת של בן או בת הזוג של משרת מילואים בתקופת שירות המילואים ללא היתר מוועדת התעסוקה של משרד הביטחון; 3

אופיר כץ:  חובה על המעסיק להוכיח לוועדת התעסוקה כי הפיטורים או ההוצאה לחל"ת נעשו ללא קשר לשירות המילואים או כתוצאה מאי-הגעה בעקבות שירות המילואים; 4

אופיר כץ:  חובה על ועדת התעסוקה לתת לעובד להשמיע טענותיו; 5

אופיר כץ:  יראו במי שיצאה לחל"ת מיוזמתה כמי שהוצאה לחל"ת – כך תהיה זכאית לדמי אבטלה וזכויות סוציאליות גם בתקופת החל"ת

אופיר כץ:      שמחתי לשמוע אתמול שהשר בן צור הביא צו שקובע בעצם את ההגנה על פיטורים למשך 60 יום למילואימניקים וגם לבני ובנות הזוג

אופיר כץ:  אם ההצעה שלנו גרמה לזרז את החתימה על הצעד - -      

ארז מלול: והיה זה שכרכם

אופיר כץ: - - נאור, אנחנו מברכים על זה, כי זה היה אצלנו גם בחוק, אבל העיקר שזה נפתר, וזה מה שחשוב

אופיר כץ:      חבריי, זו הצעת חוק חשובה ומשמעותית

אופיר כץ:  לצערי, ישנם מעסיקים – לא כולם, כמובן, וגם לא רובם – שמוצאים דרך לעקוף את החוק הקיים, ופשוט להתעלל תעסוקתית בבנות זוג או בני זוג של מי שמשרת במילואים

אופיר כץ:  אנחנו לא נאפשר את זה

אופיר כץ:      אני רוצה להודות לפורום נשות המילואימניקים ובפרט לרותם אבידר צאליק על העלאת הנושא בפניי והשותפות בקידום החוק

אופיר כץ:  אני מודה גם לשר האוצר בצלאל סמוטריץ', ואני מודה לחברי, חבר הכנסת נאור שירי, שהגיש בעבר הצעות חוק דומות שבאו לדאוג לנשות המילואימניקים, והנושא הזה – הוא מקדם אותו כבר תקופה ארוכה, ולכן החלטנו שאנחנו נקדם את זה ביחד

אופיר כץ:  אז תודה רבה על השותפות, ואנחנו נעביר את זה ביחד מעכשיו עד שהחוק יחוקק

אופיר כץ:  תודה רבה לכולם, ואשמח בתמיכתכם

אופיר כץ:  תודה

ארז מלול: תודה

ארז מלול:  אני מזמין את חבר הכנסת נאור שירי גם לנמק את הצעת החוק, אשר הוא שותף לה

ארז מלול:  לרשותך עד חמש דקות

נאור שירי: תודה רבה, אדוני היושב-ראש

נאור שירי:  אני פותח ואומר תודה רבה לאופיר

נאור שירי:  מיקי, אני מודה לאופיר, אז רק שיירשם בפרוטוקול שהוא ראה שאני מודה לך לא רק על זה, אלא על היכולת שלך לעלות מעל מחלוקות ומעל הצורה והסדר שבה המליאה הזו מתנהלת, כי יש כאלה שפחות מסתכלים על הצד שלנו במושב

נאור שירי:  אני שמח גם על שאחרי שלושה חודשים - -     

ארז מלול: עוד פעם אתה מאלץ אותי להוציא ממחטות? כל פעם שאתה עולה - - -     

נאור שירי: - - אחרי שלושה חודשים שהייתי בדין ודברים עם שר העבודה – בהתחלה אני רק אגיד – לא, אין דבר כזה, ואחרי זה כבר יש בתקנות, ואחרי זה היה את זה במתווה של המילואימניקים, ועכשיו, ממש 15 שעות לפני שהחוק עולה למליאה, פתאום אני רואה גם גרפיקה יפה – אתה יותר עדין – גרפיקה יפה שבעצם אומרת חלק מהחוק

נאור שירי:  בסדר, תודה

נאור שירי:  אני מניח שבסוף אנחנו רוצים להיטיב עם הציבור, אז אני גם מודה לשר העבודה, שהואיל לתקן את זה בתקנות

נאור שירי:      בשתי מילים: בעיניי, החוק הזה עושה תיקון גדול, אבל חלק קטן מתיקון גדול בחברה הישראלית

נאור שירי:  העומס על משרתי ומשרתות המילואים בעתיד הקרוב יהיה עומס שבעיניי הוא לא סביר, אבל הוא עצום בצורה קיצונית

נאור שירי:  החיים בבית הפכו לגמרי לחזית, ובמובן הזה העורף הפך לחזית, גם החזית הביתית

נאור שירי:  מי שיוצא או יוצאת לשירות מילואים צריך לצאת מנקודת הנחה שהמדינה עושה כל שביכולתה על מנת לייצר מציאות נוחה בבית

נאור שירי:      אני רוצה להודות גם לנטע, היועצת של אופיר כץ

נאור שירי:  נטע, תודה

נאור שירי:  נטע, נטע, תודה

נאור שירי:  אופיר, אתה פספסת להודות לה הפעם

נאור שירי:  לא שאני רוצה לסכסך, כי אי-אפשר להכניס דף ביניכם

ארז מלול: הוא משאיר את זה לקריאה הראשונה

אופיר אקוניס: אפשר את זה בקריאה השנייה והשלישית

אופיר כץ: קודם כול סכסכת, אבל עושים את זה בקריאה השנייה והשלישית

ארז מלול: חכה

ארז מלול:  יש לה עוד דרך ארוכה

אופיר כץ: צריך לעבוד בשביל הפרגון

נאור שירי: אין בעיה

נאור שירי:  אז אני רוצה להודות לך

ארז מלול: יש לה עוד הרבה עבודה על החוק

אופיר אקוניס: נאור, אתם צריכים עד סוף הכנס בקריאה השנייה והשלישית

אופיר אקוניס:  אפשר לחזור, זה תמיד טוב

נאור שירי: אז בסדר, אני אודה שלוש פעמים, בסדר? או פעמיים

נאור שירי:  כי כמוך נטע מסתכלת גם בעיניי על טובת הציבור

נאור שירי:  והיא גם ילידת הוד השרון ותושבת הוד השרון, אז יש לנו מן המשותף

נאור שירי:      התודה האחרונה היא לנשות ואנשי המילואים והמשפחות שלהם

נאור שירי:  תודה מיוחדת למישהי בשם יערה בן סניור, שהיא משפחה שלי

נאור שירי:  היא אשתו של חבר שלי אורי, שיצא בליל 7 באוקטובר למילואים, ויערה נשארה לבד בבית עם רומי, נילי ויהב

נאור שירי:  שבוע אחרי שישבתי איתה וביקרתי אותה, כשאורי היה במילואים, היא סיפרה לי קצת על הקשיים שיש גם בעבודה שלה, גם בעבודה של אחרות, ומשם יצאה הצעת החוק

נאור שירי:  אז ברוך השם, אורי חזר ממילואים השבוע, השתחרר ממילואים

נאור שירי:  ויערה, תודה לך ששמרת על האימפריה שלנו

נאור שירי:  תודה

נאור שירי:  אני קורא לכם, כמובן, לאשר את הצעת החוק הזו

נאור שירי:  תודה

ארז מלול: תודה רבה

ארז מלול:  אני מזמין את השר אופיר אקוניס להציג, בשם שר הביטחון, את עמדת הממשלה ביחס להצעת החוק

ארז מלול:  לרשותך עד עשר דקות, בבקשה

אופיר אקוניס: תודה, אדוני היושב-ראש

אופיר אקוניס:  אמרתי לך בדרכי, לקראת פרישתי תאיית נכון את השם – זה אקוּניס

ארז מלול: אקוּניס, סליחה

אופיר אקוניס: נצר ליהדות סלוניקי, שרובה הגדול הוכחד במלחמת העולם השנייה, אבל המשפחה עלתה עוד בשנות השלושים - - -      

ארז מלול: מכיר את ההיסטוריה

אופיר אקוניס: בדיוק

אופיר אקוניס:  - - הצילה את עצמה, לשמחתי

אופיר אקוניס:       אדוני היושב-ראש, חברות וחברי הכנסת, ביום ראשון אחר הצוהריים ייצגתי את הממשלה, את המדינה, אתכם, בהלווייתו קורעת הלב של אפיק טרי ברחובות

אופיר אקוניס:  בשבוע שעבר ביקרתי את משפחת בלטה, שבנם נריה, השם ייקום דמו, נפל

אופיר אקוניס:  ולפני כשבועיים, אדוני, ימים ספורים לאחר שביקרתי בבית הספר תל"י בפסגת זאב, שם פגשתי את אורנה חווה, סגנית המנהלת - - -     

ארז מלול: חבה

אופיר אקוניס: חבה

אופיר אקוניס:  נכון, אורנה חבה, בעלה ששון

ארז מלול: כן

אופיר אקוניס: בנם נועם, מפסגת זאב, נפל גם הוא ברצועה

אופיר אקוניס:  היה ביקור, ביקור התנחומים היה בפסגת זאב

אופיר אקוניס:  אני חייב להגיד לך שאחרי קרוב ל-60 ביקורי תנחומים – אולי קצת פחות, אבל בוודאי מספר ניכר ולא מספיק – אחרי השתתפות בעשרות לוויות, אני אומר לך – דיברנו קודם על החטופות והחטופים, וזהו הזמן – וגם קודם הצדענו להם, אבל בוודאי עכשיו, לכוחותינו הגיבורים, הבנים והבנות, חיילי הסדיר וחיילי המילואים בכל הגזרות

אופיר אקוניס:       לאחר שיצאתי, אדוני, מביתם של משפחת בלטה בשבי שומרון, הוזמנתי על ידי גדוד מילואים שנמצא סמוך, מ-7 באוקטובר, מ-7 באוקטובר הם בגזרה הבוערת של צפון השומרון

אופיר אקוניס:  כל לילה הם יוצאים לפעילות

אופיר אקוניס:  אדוני חבר הכנסת לוי, היו"ר לשעבר, אנשים, בחלקם צעירים מאוד, ממש השתחררו זה עתה, חלקם נוגעים בשנות הארבעים לחייהם, סוף שנות השלושים – כל לילה כמעט יוצאים לפעילות לסיכול הטרור החמאסי והג'יהאדי בצפון השומרון

אופיר אקוניס:  זה קורה בגבול הלבנון, זה קורה כמובן ברצועת עזה

אופיר אקוניס:  הם הזמינו אותי לאכול איתם צוהריים בבסיס

אופיר אקוניס:  ישבתי ושמעתי את סיפוריהם, את גבורתם, והצדעתי להם

אופיר אקוניס:  ואני שמח מאוד שהצעת החוק הזאת, שבאה מסיעת הליכוד ומסיעת יש עתיד, מן הקואליציה ומן האופוזיציה בהסכמה רחבה מאוד, מגיעה למקום הזה, לשולחן הזה, לשולחן הכנסת, בעצם לוועדות הכנסת

אופיר אקוניס:       אמרנו קודם, חבר הכנסת שירי, שהדרך עוד ארוכה עד הקריאה השנייה והשלישית, אבל כשרוצים מעבירים הצעת חוק בזמן קצר מאוד, ואני מציע לכם לסיימה עד סיום כנס החורף בעוד כארבעה שבועות, נדמה לי, פלוס מינוס, משהו כזה – להתכנס לסיים אותה

אופיר אקוניס:  מדוע היא נחוצה? מדוע היא חשובה? מדוע יש פה תמיכה של המפלגות הגדולות בהצעה הזאת, של כל מפלגות הבית, כל סיעות הבית? משום שחיילי המילואים והחיילות – וישנן גם חיילות שמתגייסות למילואים – עושים עבודת קודש מעוררת הערצה, אדוני היושב-ראש, הערצה

אופיר אקוניס:  עזבו את ביתם

אופיר אקוניס:  אגב, חלקם – לדאבון ליבי, על חלקם אני שומע מהמשפחות השכולות

אופיר אקוניס:  הם נפלו, נפלו חיילי מילואים, כידוע, במערכה הזאת

אופיר אקוניס:  חלקם לא קיבלו צו 8 בשעה 06:30–07:00 בבוקר, חבר הכנסת דלל, באותו בוקר מר ונמהר של 7 באוקטובר, אלא יצאו ביוזמתם אל החזיתות, נלחמו, הצילו יישובים, וחלקם נפלו

אופיר אקוניס:  חלקם מגויסים אפילו עד היום – אנחנו יודעים, פחות או יותר, שהיו מגויסים עד כמעט סופו של החודש הזה, וחלקם גם קיבלו כבר צווי מילואים להמשך השנה

אופיר אקוניס:       ובכן, המינימום הנדרש על ידי הבית הזה, על ידי הכנסת, היא להצדיע להם, להעריך את פועלם, ולחוקק ככל האפשר בעדם

אופיר אקוניס:  אז הייתה התוכנית הממשלתית בהיקף של 10 מיליארד שקלים, שאושרה לפני כחודשיים, והינה מגיעה לבית הזה הצעתם של חברי הכנסת אופיר כץ ונאור שירי, שמציעים לתקן את חוק חיילים משוחררים באופן שיעניק הגנה מפני פיטורין גם לבני ובנות הזוג של חיילי המילואים, שנעדרים מעבודתם לשם – כאן כתוב: לשם השגחה על ילדיהם הצעירים; בעצם גם לשם השגחה על ילדיהם הצעירים אבל גם כדי להחזיק את הבית, להחזיק את המשפחה, לנסות לקיים אורח חיים – המילה נורמלי לא מתאימה יותר בז'רגון, כי אין דבר נורמלי בישראל מ-7 באוקטובר, אבל סדיר ככל האפשר, מאותו בוקר מר ונמהר

אופיר אקוניס:  כמו כן מוצע להרחיב את ההגנה הניתנת כיום בחוק, ולהחיל את החוק גם ביחס להוצאה לחל"ת, כך שזו תתאפשר רק בהיתר מוועדת התעסוקה ולתקופה קצובה

אופיר אקוניס:       ההגנה על בני זוג של משרתים מוסדרת כיום במסגרת הוראת שעה ייעודית למלחמת חרבות ברזל בחוק הגנה על עובדים לשעת חירום, כך הגנה מפני פיטורין ניתנת כבר היום לבני ובנות זוג של חיילי מילואים ומשרתי כוחות הביטחון המטפלים בילד צעיר

אופיר אקוניס:       נוכח ההיבטים הנוספים המוצעים בהצעה, אשר יש בהם כדי להרחיב את ההגנה הניתנת כיום, הממשלה החליטה לתמוך בהצעת החוק בקריאה הטרומית

אופיר אקוניס:  פרטי ההצעה ילובנו במסגרת הדיונים בוועדה הרלוונטית – היא, אני מבין, המזכיר, ועדת העבודה והרווחה של הכנסת

ארז מלול: כן, אכן

אופיר אקוניס: ועמדות גורמי המקצוע מהמשרדים השונים יישמעו שם

אופיר אקוניס:  אגב, אני לא אוהב את הנוסח הזה

אופיר אקוניס:  זה נוסח שנתבקשתי להקריא על ידי משרד הביטחון

אופיר אקוניס:  פרטי ההצעה האלו לובנו במסגרת דיונים בוועדה – בסדר, ועמדות גורמי המקצוע

אופיר אקוניס:      אני קורא מכאן לכל גורמי המקצוע פשוט מאוד להתייצב לוועדה, לתמוך בהצעה הזאת, להעביר אותה, חבר הכנסת שירי, מהר ככל האפשר – יש לך את עזרתו של יו"ר הקואליציה חבר הכנסת כץ – ולא למשוך זמן ולכדרר בוועדות הכנסת, ולהביא טיעונים מטיעונים שונים

אופיר אקוניס:  ואנחנו הרי כבר מכירים את הדברים

אופיר אקוניס:  יצא לי גם לכהן כיו"ר ועדת הכלכלה בבית הזה

אופיר אקוניס:  הדברים מוכרים

אופיר אקוניס:  לא

אופיר אקוניס:  הדבר הזה – כאשר קיבל את תמיכת הממשלה וכאשר נתמך על ידי האופוזיציה – צריך להגיע לקריאה הראשונה מהר ככל האפשר, לקריאה השנייה והשלישית, ולהיכנס לספר החוקים של מדינת ישראל בהצדעה ובהערכה לכוחות הביטחון, לחיילות ולחיילי המילואים הגיבורים שלנו

אופיר אקוניס:  תודה, אדוני היושב-ראש

ארז מלול: תודה

אופיר אקוניס: אני מבקש מכל חברי הכנסת להצביע בעד ההצעה הזאת

ארז מלול: תודה רבה לכבוד השר

ארז מלול:       חברי הכנסת, אנחנו עוברים להצבעה על הצעת חוק החיילים המשוחררים (החזרה לעבודה) (תיקון – הגנה על בן זוג של חייל מילואים), התשפ"ד–2024 – הצבעה

ארז מלול: בעד ההצעה להעביר את הצעת החוק לוועדה – 32 

ארז מלול: נמנעים – אין 

ארז מלול: להלן תוצאות ההצבעה: 32 בעד, אין מתנגדים

ארז מלול:  אני קובע כי הצעת חוק החיילים המשוחררים (החזרה לעבודה) (תיקון – הגנה על בן זוג של חייל מילואים), התשפ"ד–2024, אושרה בקריאה הטרומית ותעבור לוועדת העבודה והרווחה לצורך הכנתה לקריאה הראשונה

ארז מלול: [הצעת חוק פ/4365/25; נספחות

ארז מלול: ] 

ארז מלול: נעבור לנושא הבא על סדר-היום –הצעת חוק סיוע למשפחות נפגעי מאורעות 7 באוקטובר, התשפ"ד–2024, של חבר הכנסת יצחק פינדרוס

ארז מלול:  אני מזמין את חבר הכנסת יצחק פינדרוס לנמק את הצעת החוק

ארז מלול:  עד עשר דקות לרשותך, בבקשה

יצחק פינדרוס: אדוני היושב-ראש, חבריי חברי הכנסת, אדוני השר ושותפיי להצעת החוק הזאת, חברת הכנסת קארין אלהרר ועוד כ-48 ח"כים שחתמו על הצעת החוק הזאת, שהוגשה רק בשבוע שעבר – ואכן, תודתי לוועדת השרים על שקיבלה פטור מחובת הנחה

יצחק פינדרוס:  תראו, זה נדוש בחודשים האחרונים כאן, אבל אני חושב שאנחנו צריכים להזכיר את זה לעצמנו שוב ושוב: עם ישראל עבר אירוע טראומטי, אסון, אין אפילו מילים במילון העברי להגדיר את מה שהוא עבר בשמחת תורה

יצחק פינדרוס:  עבר טבח עם הרוגים, מעל 1,200 הרוגים, פצועים, אלפי פצועים, מלחמה מתמשכת מאז, בהפתעה מוחלטת

יצחק פינדרוס:  עוד ייחקר

יצחק פינדרוס:  אבל אין ספק שהקדוש ברוך הוא נקש לנו בדלת והעיר אותנו ואמר לנו להתעורר

יצחק פינדרוס:       ואחד הדברים שכולנו פה, כל חברי הבית מכל הסיעות, מאותו יום קשה ממוצאי שמחת תורה – כולנו פוגשים סיפורים אנושיים קורעי לב

יצחק פינדרוס:  וסיפורים אנושיים קורעי לב – אני בכוונה אומר בלשון רבים, כי מדובר באלפי אלפי אלפי אנשים במעגלים שונים של פגיעות בלתי נתפסות, של סבל, של צער, של קושי, שכולנו פוגשים, וכל יום אתה אומר: רגע, כבר שמעתי

יצחק פינדרוס:  ואתה שומע משהו יותר גרוע, ואתה שומע על בעיה יותר גרועה ועל מצוקה יותר גדולה

יצחק פינדרוס:  ואכן, פה בבית הזה כל חברי הכנסת מכל הסיעות נמצאים, ראשם ורובם, עם כל הדברים האחרים שצריכים לעשות, בדיוק בנושאים האלה

יצחק פינדרוס:  וכן, המדינה לא הייתה – וזה טבעי – ערוכה לאסון בסדר גודל כזה

יצחק פינדרוס:  משרדי הממשלה, התקנות, החוקים, הפקידים, המוח האנושי לא יכול לקלוט ולחשוב על סוג סבל כזה

יצחק פינדרוס:  ואותם אנשים שנמצאים היום עם אותם פצעים שעוד ילוו אותם הרבה מאוד שנים, ועם אותן בעיות, חייבים מערכת מסוג אחר, מערכת שלא ידענו כמותה קודם

יצחק פינדרוס:  חייבים התגייסות מסוג אחר

יצחק פינדרוס:  נכון, כולם התגייסו נקודתית, כולם התגייסו וניסו לעזור, אבל בסוף נצטרך פתרון מערכתי לאותם אלפי אלפי נפגעים

יצחק פינדרוס:       אז משפחות החטופים, כולנו רואים גם את השמות שלהם ורואים אותם במסדרונות

יצחק פינדרוס:  החיילים שבמילואים נמצאים – כפי החוק שהביאו מקודם גם נאור שירי, גם אופיר כץ – נמצאים בוועדת העבודה והרווחה, אבל המשפחות השכולות והניצולים לא נמצאים מספיק על סדר-היום, לא נמצאים מספיק אצל אותם פקידים ואצל אותם אנשים שאמורים לתת את השירות, וגם אין להם תמיד את כל הכלים

יצחק פינדרוס:  ואחריותנו כנציגי ציבור, בדיוק כמו אחריות הממשלה, היא לדאוג שהדבר הזה ישתנה

יצחק פינדרוס:  ולכן, אני כבר מרגיע, אף אחד מוועדת שרים לא פנה אליי עם התניות

יצחק פינדרוס:  כל מי שחושב שהיה איזשהו משהו, איזשהו קאץ', ומישהו עובד על מישהו – ממש לא

יצחק פינדרוס:  שר המשפטים, שר האוצר, משרד ראש הממשלה – כולם בוועדת שרים תמכו בהעברת החוק הזה, ואני מקווה שמשרדי הממשלה, עוד לפני – אנחנו נעשה הכול בשביל שהוא יעבור מהר, אבל עוד לפני שהצעת החוק הזאת תתקדם לקריאה שנייה ושלישית, וקריאה ראשונה כמובן לפני כן, משרדי הממשלה אכן יאמצו את עיקרי הצעת החוק, את עיקרי הדברים של לקחת אחריות – כן, באמצעות ועדות מנכ"לים, באמצעות שיתוף פעולה בין-משרדי, באמצעות פרויקטורים שיצטרכו להתמנות לדבר הזה, ואכן יעשו את העבודה

יצחק פינדרוס:      אני שוב רוצה באמת להודות לחברי הכנסת מכל הסיעות, ממש חוצה מפלגות – אולי חוץ משתיים, שלוש מפלגות, אבל לא צריך להזכיר אותן – כל המפלגות שהצטרפו ליוזמה הזאת - -     

טלי גוטליב: למה? מי שלא מצטרף לחוק הזה, לא צריך לשמור אותו בסוד

יצחק פינדרוס: - - ושנוכל במשהו, במשהו, ואני אומר במשהו, להקל את הסבל והקושי של אותן משפחות

יצחק פינדרוס:  תודה רבה

ארז מלול: תודה רבה

ארז מלול:  אני מזמין את השר אופיר אקוֹניס

אופיר אקוניס: אקוּניס

אופיר אקוניס:  בסוף תלמד

ארז מלול: אקוּניס

אופיר אקוניס: כיוון שיש לי עוד כמה הצעות לענות בשמם של חבריי - -     

ארז מלול: אקוניס

ארז מלול:  בסוף זה יהיה טוב

אופיר אקוניס: - - בסוף תלמד

ארז מלול: לא משנה

ארז מלול:  העיקר שאני מעריך אותך, מה זה משנה

ארז מלול:  העיקר שאני מעריך אותך

אופיר אקוניס: חברת הכנסת אלהרר, היא למדה את זה מייד, נכון? בכנסת התשע-עשרה, חוק התאגידים

ארז מלול: להציג את עמדת הממשלה ביחס להצעת החוק

ארז מלול:  הרגל קשה בבת אחת, אבל העיקר – אני מעריך אותך, זה החשוב, לא משנה הכינוי

אופיר אקוניס: זה בסדר, זה הדדי

אופיר אקוניס:  תודה לך, אדוני היושב-ראש

אופיר אקוניס:  ובכן, דיברנו בתחילה על החטופות והחטופים, אחר כך על כוחות הסדיר ועל כוחות המילואים, ועכשיו גם על משפחות נפגעי מאורעות 7 באוקטובר, ולדאבון ליבנו, ביגון עמוק, הן משפחות רבות מאוד מאוד

אופיר אקוניס:  אני פוגש את חלקן, כמו כולכם, אנחנו שומעים את הסיפורים, את תיאורי הזוועה, דברים שהם, אדוני היושב-ראש, בראייה היסטורית, הם אירועים אשר העם היהודי ידע – בוא נאמר, רק ב-120 השנים האחרונות – בפרעות קישינב, הקרויות גם "הסופות בנגב", שם מזעזע ומדהים שכך הן קרויות, מאורעות תרפ"ט ב-1929, ואחר כך המרד הגדול, מלחמת העצמאות ומאורעות מלחמת העולם השנייה כמובן

אופיר אקוניס:      הדברים הם קשים, קשים מנשוא, קשים לתיאור, וכמובן המשפחות של נפגעי מאורעות 7 באוקטובר, גם הן נדרשות אלינו ולהחלטותינו

אופיר אקוניס:  לא רק לגיבוי שלנו ולתמיכה שלנו, אלא גם לתמיכה בפועל בשורה של הצעות חוק, כמו אחת מהן שמביא חבר הכנסת פינדרוס

אופיר אקוניס:  אגב, אותן אנחנו צריכים, גם את המשפחות, ללוות, כמו את כל מי שלדאבון ליבנו העמוק נפגע באותה שבת שחורה של 7 באוקטובר

אופיר אקוניס:      ובכן, בשמו של שר האוצר, ועדת השרים לענייני חקיקה החליטה לתמוך בקריאה הטרומית בהצעת החוק, כמובן בכפוף לכך שבהמשך – לא, סליחה, אני מתקן, אדוני חבר הכנסת פינדרוס – הצעת החוק לא תקודם, ותמתין להצעת חוק ממשלתית בנושא

אופיר אקוניס:  כלומר, אתם תשלבו את ההצעות הללו, דבר חשוב

קארין אלהרר: מה? למה?     

יצחק פינדרוס: - - -     

יוליה מלינובסקי: רגע, כמה זמן?     

אופיר אקוניס: חברת הכנסת אלהרר, זה הליך פרלמנטרי

קארין אלהרר: לא, זה לא בסדר

אופיר אקוניס: זאת שאלה טובה, שנדרשים לה חברי – סליחה, נדרשים לא חברי הכנסת אלא חברי ועדת השרים לחקיקה

אופיר אקוניס:  בכל מקרה, חבר הכנסת פינדרוס, נדרש להפעיל על הממשלה – שמתחייבת כאן להביא הצעת חוק ממשלתית בנושא – לעשות זאת כמה שיותר מהר, חברת הכנסת אלהרר, ביתר שאת לאחר שהכנסת אמרה את דברה ותמכה בקריאה הטרומית בתמיכה של ועדת השרים לחקיקה

אופיר אקוניס:      מבקשים באוצר, אדוני חבר הכנסת פינדרוס, להדגיש שהמשך הליכי החקיקה יקודם בהסכמת משרדי ראש הממשלה, האוצר, המשפטים, העבודה, הביטחון, הרווחה, הבריאות, הביטחון הלאומי והמוסד לביטוח לאומי

אופיר אקוניס:  האם אדוני מסכים?      

יצחק פינדרוס: מה?     

ארז מלול: אתה מסכים להתניות?     

אופיר אקוניס: הקראתי

יצחק פינדרוס: - - -     

אופיר אקוניס: בבקשה

אופיר אקוניס:  זאת הייתה עמדת הממשלה שהתבקשתי להביא לכאן על ידי שר האוצר

אופיר אקוניס:  אם יש לך השגות, בבקשה

ארז מלול: אז חבר הכנסת פינדרוס רוצה להשיב?     

קריאות: - - -     

ארז מלול: רגע, רגע, יש מתנגד, חבר הכנסת פינדרוס

מירב בן ארי: אין, אי-אפשר

ארז מלול: היא יכולה להתנגד להצעת החוק

מירב בן ארי: להתנגד, כן

ארז מלול: אבל הוא יכול להשיב לה אחרי זה

מירב בן ארי: אבל אז היא תצטרך להתנגד או לא להצביע

ארז מלול: בסדר

קריאות: - - -     

ארז מלול: לא, היא לא חייבת

קריאות: - - -     

ארז מלול: חברת הכנסת יוליה, אני רוצה להתקדם

ארז מלול:  את רוצה להתנגד – לרשותך שלוש דקות

יוליה מלינובסקי: אדוני היושב-ראש, אדוני השר, אדוני השר אקוניס, חבר הכנסת פינדרוס, אני חתומה על החוק הזה, ואני חושבת שהוא מאוד מאוד חשוב

אופיר אקוניס: נכון

אופיר אקוניס:  אמרנו

יוליה מלינובסקי: זה דרמטי, זה חשוב, וחבל שזה קורה רק עכשיו, חמישה חודשים, 152 ימים, אחרי האסון

יוליה מלינובסקי:  זה שהממשלה מתנה את התקדמות החוק בהצעת חוק ממשלתית ובלי שהיא מתחייבת מתי תהיה ממשלתית, זה לא מקובל, כי כפי שאנחנו כבר רואים, הממשלה לא ממהרת לשום מקום

קריאה: - - -     

יוליה מלינובסקי: רגע, דקה

יוליה מלינובסקי:  ואני רוצה להגיד, זה מאוד חשוב

יוליה מלינובסקי:  אנחנו – הכנסת עוד חודש יוצאת לפגרה, חבר הכנסת פינדרוס

אופיר אקוניס: - - - ביחס להצעה הקודמת

אופיר אקוניס:  את צודקת - - - צריכים להיות מקודמים עד סוף הכנס

יוליה מלינובסקי: אני מצטערת, זה משהו שעכשיו אנחנו עושים חטא על פשע

יוליה מלינובסקי:  יש לנו הצעת חוק פרטית שחתומה – על ידי כמה?     

יצחק פינדרוס: 48 חתימות

יוליה מלינובסקי: כמה?     

יצחק פינדרוס: 48 חברים

יוליה מלינובסקי: 48 חברי כנסת

יוליה מלינובסקי:  אם היה קצת זמן, היו חתומים 100 חברי כנסת, זה ברור, כי האירוע לא מנוהל

יוליה מלינובסקי:  האירוע לא מנוהל

יוליה מלינובסקי:  אנחנו היום ישבנו בוועדה אצל חבר הכנסת פינדרוס ושמענו את זה וראינו

יוליה מלינובסקי:  כל גורמי הממשלה כביכול עושים את עבודתם, אבל אין פרויקטור, אין תכנון, אין איזושהי מסגרת, וכל משפחה – ויש נפגעים, ויש נרצחים, ויש משפחות, ויש אחים, ויש סבתות, סבים, עולם ומלואו

יוליה מלינובסקי:  ואנחנו לא נוכל לחכות פה למתישהו שהממשלה תשכיל להבין ותגיש הצעה ממשלתית

יוליה מלינובסקי:  זאת אומרת, זה לא מקובל עלינו

אופיר אקוניס: אתה רוצה - - -     

יוליה מלינובסקי: הכנסת, חברי כנסת מכל סיעות הבית, אומרים לכם בצורה חד-משמעית: אתם לא תמרחו את האירוע הזה

יוליה מלינובסקי:  אי-אפשר, פשוט אי-אפשר

יוליה מלינובסקי:      אם עכשיו אתם תומכים בשביל מראית עין, זה מראית עין – אנחנו תומכים, אבל זה לא יקודם עד שאנחנו נעשה ממשלתי והסכמה וטה-טה-טה – סיפורי סבתא

יוליה מלינובסקי:  אי-אפשר

יוליה מלינובסקי:  אנחנו רוצים את החוק הזה בצורה כזו – פרטית, ממשלתית, משמאל, מימין, מלמעלה, מלמטה, בכל צורה – אבל אנחנו רוצים שזה יקרה, כי הסבל, הכאב, הדרמה היא בלתי אנושית

יוליה מלינובסקי:       השר אקוניס, אנחנו עבדנו יחד, אנחנו גם עזרנו יחד למשפחות

אופיר אקוניס: מדויק - - -     

יוליה מלינובסקי: אז תתחייבו

יוליה מלינובסקי:  אנחנו בכנסת, אם זה תלוי בנו, אני מאמינה שכל חברי הכנסת – נוכל לעשות את זה במהירות שיא

יוליה מלינובסקי:  נכון, חבר הכנסת פינדרוס? מבחינת הוועדות, מבחינת הטכניקות בכנסת

יוליה מלינובסקי:  אבל אם אנחנו נחכה לממשלתי – שאלוהים יודע מתי זה יהיה – זה פשוט אי-אפשר

ארז מלול: תודה רבה

יוליה מלינובסקי: אנחנו מפירים פה התחייבות שלנו לאזרח

יוליה מלינובסקי:  אז ההתנגדות שלי היא לא לחוק הזה, ההתנגדות שלי להטעיות של הממשלה

אופיר אקוניס: - - -     

ארז מלול: תודה רבה

ארז מלול:  חבר הכנסת פינדרוס רוצה להשיב להתנגדות

ארז מלול:  לרשותך עד שלוש דקות, בבקשה

יצחק פינדרוס: מבחינה טכנית זה נקרא להשיב על ההתנגדות, אבל מבחינה מעשית אני רוצה להשיב לשר אקוניס ולוועדת השרים וגם על מה שאת אמרת

יצחק פינדרוס:       אני חושב – אם אני מבין נכון וגם מהשיחות שהיו לי לפני ועדת השרים וגם אחריה וגם ממה שראיתי שכתוב – הממשלה בעצם מבקשת את מה שצריך להיות: הצעת חוק ממשלתית, כי זה דבר שבאמת נוגע לליבת העבודה של הממשלה

קריאה: - - -     

יצחק פינדרוס: זה בדיוק הנושא

יצחק פינדרוס:  ברגע שאנחנו מעבירים אותו בטרומית והוא מגיע לוועדה, הרי ועדת שרים תצטרך לפעול אקטיבית ולא לתת לו לעלות לקריאה ראשונה

יצחק פינדרוס:  היא תצטרך להתמודד עם השאלה מתי היא מביאה

יצחק פינדרוס:  לוח הזמנים ייגזר מההתקדמות

יצחק פינדרוס:  אנחנו נתקדם; נרד לוועדה, נקרא לממשלה ונדבר איתם; כי כפי שאמרתי כשהגשתי והחתמתי, שמטרת החוק בסוף היא שתהיה הצעת חוק ממשלתית שתתמזג עם זה ותיתן תשובות

יצחק פינדרוס:  זה לוח הזמנים

יצחק פינדרוס:  זה לא שאני אומר שאני שם ברקס, ומחכה לממשלה שתבוא

יצחק פינדרוס:  אנחנו מתקדמים, ובמקביל הממשלה מכינה הצעת חוק ממשלתית

יצחק פינדרוס:  והיא תצטרך לעמוד בזה, ואם לא - -     

יוליה מלינובסקי: אבל הכנסת יוצאת לפגרה

יצחק פינדרוס: - - אנחנו נצטרך כולנו לשלב ידיים לדאוג שזה יתקדם

יצחק פינדרוס:  אבל זאת המטרה היא שתהיה בסופו של דבר הצעת חוק ממשלתית

יצחק פינדרוס:  אני מבקש מכולם להצביע בעד החוק

יצחק פינדרוס:  תודה רבה

ארז מלול: תודה רבה

ארז מלול:       חבריי חברי הכנסת, אנו עוברים להצבעה על הצעת חוק סיוע למשפחות נפגעי מאורעות 7 באוקטובר, התשפ"ד–2024

ארז מלול:  הצבעה

ארז מלול: בעד ההצעה להעביר את הצעת החוק לוועדה – 28 

ארז מלול: נמנעים – אין  

ארז מלול: להלן תוצאות ההצבעה: 28 בעד, אין מתנגדים

ארז מלול:  אני קובע כי הצעת חוק סיוע למשפחות נפגעי מאורעות 7 באוקטובר, התשפ"ד–2024, אושרה בקריאה טרומית ותעבור לוועדת העבודה והרווחה לצורך הכנתה לקריאה ראשונה

ארז מלול:  להוסיף לפרוטוקול את חבר הכנסת אלי רביבו ואת חבר הכנסת אופיר כץ – א"א – בעד, כן? בעד

ארז מלול: [הצעת חוק פ/4122/25; נספחות

ארז מלול: ] 

ארז מלול: חבריי חברי הכנסת, נעבור לנושא הבא על סדר-היום – הצעת חוק העונשין (תיקון - החמרת ענישה בעבירות ביזה) (הוראת שעה), התשפ"ד–2023, של חברת הכנסת מיכל שיר סגמן

ארז מלול:  אני מזמין את חברת הכנסת מיכל לנמק את הצעת החוק

ארז מלול:  עד עשר דקות לרשותך

מיכל שיר סגמן: תודה רבה, אדוני היושב-ראש

מיכל שיר סגמן:  חבריי חברי הכנסת, לפנינו אחת מהצעות החוק העצובות ביותר שיצא לי להגיש מאז שהושבעתי להיות חברת כנסת, ואני מודה שמעולם לא חשבתי שיהיה בה בכלל צורך

מיכל שיר סגמן:  מי האמין שאנחנו נגיע למצב של מסע טבח ורצח, אונס והרס המוני שכזה; מי האמין שעשרות יישובים ומאות אלפי ישראלים יפונו בהחלטת ממשלה מבתיהם ומקהילותיהם; שעשרות אלפי רכבים יינטשו כי בעליהם פשוט במילואים

מיכל שיר סגמן:  ועצוב מכול, מי האמין שדווקא אלה שחיים בתוכנו יפנו למעשה הבזוי ביותר: ביזה מהבתים, מהנכסים ומהרכבים של המפונים, של הנרצחים, של משרתי המילואים

מיכל שיר סגמן:  אין כאו עניין פוליטי, לא ימין ולא שמאל, לא ויכוח על אחריות או על ממלכתיות

מיכל שיר סגמן:  החוק הזה עוסק, פשוט מאוד, באנושיות

מיכל שיר סגמן:       וחבל מאוד שהשר שאמור להשיב לי – מאחר שהממשלה שלו היא זו שדחתה את החוק – אפילו לא מקשיב לנימוק

מיכל שיר סגמן:  השר אקוניס, יש כאן ציבור שמחכה שגם אתה תשמע את הנימוק לחוק החשוב הזה

אופיר אקוניס: - - -     

מיכל שיר סגמן: בבקשה

מיכל שיר סגמן:  אז אין כאן עניין פוליטי, לא ימין ולא שמאל; לא ויכוח אחריות או ממלכתיות

מיכל שיר סגמן:  החוק הזה עוסק פשוט מאוד באנושיות, בלהיות בן אדם, ולהעניש קשות את אלה שבחרו לא להיות בני אדם ולפגוע בחלשים ובמוחלשים ובנפגעים מכול

מיכל שיר סגמן:  אנחנו כאן היום כדי להיות הפה של הנפגעים האלה

מיכל שיר סגמן:       המקרים האלה מגיעים אלי ללשכה, ואני פשוט לא מאמינה

מיכל שיר סגמן:  אני קוראת על מאות רבות נוספות של מקרים

מיכל שיר סגמן:  אני מודה שפשוט קשה לי להאמין: שכונות שלמות נבזזות; מאות אלפי מכוניות; זיכרונות של חיים שלמים נגנבים על ידי בני עוולה

מיכל שיר סגמן:  אלה שהתחזו לחיילים ובזזו את הבתים של תושבי עוטף עזה, כאילו שאותם התושבים לא סבלו מספיק; אלה שעברו רכב-רכב של מילואימניקים, מפונים ונרצחים, וגנבו כסף וגנבו רכוש; אלה שרוקנו דירות בשדרות ובסביבות שלה

מיכל שיר סגמן:       סיימנו לשחק משחקים

מיכל שיר סגמן:  כחומרת הפשע כך צריכה להיות חומרת הענישה

מיכל שיר סגמן:  החוק שאותו אני מגישה ומביאה בפניכם היום קובע כי העונש הקבוע בחוק בהתאם לכל סעיף וסעיף רלוונטי של ביזה יוכפל

מיכל שיר סגמן:  כפל עונש

מיכל שיר סגמן:  הלוואי שהיינו יכולים להכפיל פי מאה את העונש של האנשים הבזויים האלה

מיכל שיר סגמן:  אין לי ספק שאין כאן איזשהו חבר הכנסת בבית הזה, שלא רוצה להצביע בעד החוק הזה

מיכל שיר סגמן:  אין לי ספק שאם אתם, חברי הכנסת מהקואליציה, תצביעו בעד החוק הזה – עם כל הוויכוח הקשה שיש גם לי מול הממשלה – אין ספק בכלל שאתם צריכים לתמוך בחוק כזה

מיכל שיר סגמן:       חברים, אם אין מי שישמור על הדירות ועל הרכוש של המפונים לפני הביצוע ולאחר פינוי האוכלוסין הגדול ביותר מקום המדינה, מן הראוי שתתגייס המדינה – בסוגריים: סוף כל סוף – ותעשה הכול, לאחר מעשה, ותעניש קשות את אלה הבוזזים את הרכוש של האזרחים

מיכל שיר סגמן:  תודה רבה

ארז מלול: תודה רבה

ארז מלול:  אני מזמין את השר אופיר אקוניס בשם שר המשפטים

טלי גוטליב: אי-אפשר לקבל - - - כי זה הופך להיות - - - בבית משפט מחוזי

טלי גוטליב:  זו הבעיה

טלי גוטליב:  ההתנגדות היא מהותית

טלי גוטליב:  ההצעה היא - - - הבעיה היא שזה הופך את זה לעבירה - - - במחוזי, ואין לך אפשרות כזאת

טלי גוטליב:  העבירה של פריצה לרכב או פריצה לדירה היא חמש עד שבעשנים

טלי גוטליב:  ההכפלה של זה הופכת לעבירה בסמכות בית משפט מחוזי

טלי גוטליב:  אין לך יכולת - - -     

מיכל שיר סגמן: זה לא מה שהממשלה אומרת

טלי גוטליב: שנייה - - - מה אני אומרת

אופיר אקוניס: תכף נשמע מה אומר שר המשפטים, חברת הכנסת שיר - -      

ארז מלול: בדיוק

ארז מלול:  בואו נשמע את השר, את עמדת הממשלה

טלי גוטליב: אבל אנחנו לא יכולים להרשות לעצמנו עבירות בבית משפט מחוזי

טלי גוטליב:  אין לנו - - -     

אופיר אקוניס: - - ואולי תקבלי החלטה בו במקום שהדבר מתאפשר על ידי התקנון

אופיר אקוניס:       לפני כן, ברשותך, חברת הכנסת יוליה מלינובסקי, רציתי להתייחס לתשובתה להצעת החוק הקודמת ואחר כך עלה חבר הכנסת פינדרוס

אופיר אקוניס:  אני רוצה לומר – איפה חברת הכנסת מלינובסקי? היא תוכל לקחת אחרי זה מהפרוטוקול

אופיר אקוניס:      לעניין הדאגה גם למשפחות – עסקנו קודם במילואימניקים, עסקנו במשפחות החטופים ואני רואה שחלקם נמצאים כאן, נציגיהם של המשפחות, והכאב הוא - - -      

יוליה מלינובסקי: משפחות של נרצחים

אופיר אקוניס: של נרצחי הנובה? כן

אופיר אקוניס:  נרצחי הנובה, נרצחי 7 באוקטובר ביישובים ובעוטף, בבסיסי הצבא – החיילים והחיילות הצעירים – כל מי שנפגע, נרצח

אופיר אקוניס:  לא נשתמש במילים עבריות נוספות למאורעות שהתחוללו שם – יש מילים, נחסוך אותן מכם – על ידי השטן הנאצי החמאסי בשבת ההיא האיומה והבלתי נשכחת של 7 באוקטובר

אופיר אקוניס:       את התייחסת למשפחות קודם גם בהצעת החוק המשותפת, ואמרת שחתמו עליה 48 חברי כנסת – אני מעריך שמהקואליציה ומהאופוזיציה גם כן

אופיר אקוניס:  הדבר מראה שמכל סיעות הבית חתמו

אופיר אקוניס:  אגב, גם אין התנגדות

אופיר אקוניס:  הממשלה לא התנגדה, אלא היא בעצם באה ואומרת: נקדם יחד; וגם: מתגבשת הצעת חוק

אופיר אקוניס:       עקרונית לעניין סדרי השלטון, למיטב ידיעתי, הכנסת גוברת על הממשלה

אופיר אקוניס:  בשיעורי האזרחות הייתי ולמדתי דמוקרטיה

אופיר אקוניס:  אנחנו יודעים שבבית הזה הרשות המחוקקת לא רק מפקחת על הרשות המבצעת, אלא גם זכותה לחוקק חוקים, כאשר מגייסים רוב קולות

אופיר אקוניס:  זה הבסיס היסודי והאיתן ביותר לדמוקרטיה

אופיר אקוניס:  ואם יימצאו הקולות הללו בוועדה – אני לא יודע מתי אתם מתכוונים לכנס אותה – אני חושב שלאור העובדה – את ציינת את היציאה לפגרת האביב, פגרת הפסח – אני חושב שכדאי להגיע לניקוי שולחן עם החוק הזה שלך, ועם החוק של חבר הכנסת שירי ושל חבר הכנסת אופיר כץ

אופיר אקוניס:  אפשר

אופיר אקוניס:  חודש זה הרבה מאוד זמן

אופיר אקוניס:  הועברו פה חוקים, כידוע לך – לא בתקופתנו אומנם אבל בתקופות אחרות – ביממה אחת

אופיר אקוניס:  חוק החלת הריבונות על רמת הגולן הוחל בתוך יממה אחת בשלוש קריאות – אומנם הוא בא בהצעת חוק ממשלתית

אופיר אקוניס:       לעניין הטיפול, אני רוצה להאיר לך – באל"ף לא בעי"ן; את יכולה גם באל"ף וגם בעי"ן – מינהלת תקומה שהוקמה במהירות

אופיר אקוניס:  היה לי הכבוד, אדוני היושב-ראש להצביע בעד התקצוב שלה ובעד הקמתה, חברת הכנסת מלינובסקי, גם במליאת הממשלה וגם בקבינט הכלכלי-חברתי וגם לתקצב אותה

אופיר אקוניס:       עומד בראשה אדם יוצא מגדר הרגיל בשם משה אדרי

אופיר אקוניס:  יש לו נציגים וכל יישוב בחר בעצמו, חברת הכנסת שיר, את הנציג

אופיר אקוניס:  כל יישוב בחר את הנציג מול מינהלת תקומה ונעשית עבודה

אופיר אקוניס:  אפילו משרד המדע והטכנולוגיה מקדם מיזמים מול מינהלת תקומה

אופיר אקוניס:       יש דאגה – אתם רוצים להגביר אותה? בוודאי הדבר טוב

אופיר אקוניס:  בוודאי

אופיר אקוניס:  לכן דיברתי קודם עם חבר הכנסת פינדרוס והצעתי לו

אופיר אקוניס:  זה כמובן לשיקולכם ולשיקול הדעת של מנהלי הוועדות, לכנס את הוועדה הרלוונטית

אופיר אקוניס:  איזו ועדה זאת?     

ארז מלול: העבודה והרווחה

אופיר אקוניס: ועדת העבודה והרווחה שעוסקת בחוק הקודם

אופיר אקוניס:  אפשר להתחיל להתקדם

אופיר אקוניס:  הדבר גם יפעיל מנוף לחץ על פקידי ופקידות משרד האוצר להביא את הדבר לחקיקה ממשלתית ואז לשלב בין החוקים

אופיר אקוניס:       לעניין הצעתה של חברת הכנסת מיכל שיר

אופיר אקוניס:  אני מביא את הדברים בשם אומרם, ובשמו של שר המשפטים יריב לוין

אופיר אקוניס:  ובכן, הצעת חוק העונשין (תיקון – החמרת הענישה בעבירות ביזה), התשפ"ד–2023, של חברת הכנסת שיר סגמן, מבקשת לתקן את סעיף 408 לחוק העונשין התשל"ז–1977, שעניינו – פשוט קשה לשמוע

ארז מלול: חברי הכנסת מיקי לוי

אופיר אקוניס: לא, אני לא אמרתי מי

ארז מלול: אני רואה מי, אתה לא רואה

ארז מלול:  חבריי חברי הכנסת

ארז מלול:  מנהלי הסיעות, בבקשה

אופיר אקוניס: עניינו של החוק, חברת הכנסת שיר – כניסה והתפרצות בנסיבות מחמירות על ידי הוספת נסיבה מחמירה

אופיר אקוניס:  אם נעברה עבירה לפי סעיפים 406, כניסה והתפרצות למקום מגורים או תפילה או ממנו – אני מבין שזה זה התיקון שלך – או 407, התפרצות לבניין או מבניין שאינו מקום מגורים או תפילה, ביישוב שפונה מכוח החלטה של הממשלה על פינוי מאורגן, יהיה העונש כפל העונש הקבוע לעבירה, ולא יפחת מעונש מינימום של רבע מהעונש הקבוע לעבירה; אלא אם כן החליט בית המשפט, מטעמים מיוחדים שיירשמו, להקל בעונש

אופיר אקוניס:      טוב, ובכן - -      

ארז מלול: חברת הכנסת דבי ביטון

אופיר אקוניס: - - בהצעתך, בעצם, את קובעת עונשי מינימום

אופיר אקוניס:  אני אומר, בהצעתך בעניין זה, את ממסגרת את עונשי המינימום בערכאות של בית המשפט

מיכל שיר סגמן: - - -      

אופיר אקוניס: נכון

אופיר אקוניס:  אגב, אני חייב להגיד לך, לא רק לעניין זה אלא באופן כללי גם לחוקים אחרים

אופיר אקוניס:  עקרונית זה לא רעיון רע בכלל

אופיר אקוניס:  הוא קיים במדינות רבות בעולם, שבהן המחוקק ממסגר לבתי המשפט את סוג הענישה ואת כובדה

מיכל שיר סגמן: אני באה ואומרת שקרה משהו במדינת ישראל וצריך התייחסות אחרת

אופיר אקוניס: אני מסכים, אין ויכוח

אופיר אקוניס:  על כך אני לא חושב שמישהו מתווכח

אופיר אקוניס:       קרה הרבה

אופיר אקוניס:  לא משהו

אופיר אקוניס:  דבר ענק, אדיר ממדים, שכדוגמתו אנחנו לא זוכרים

אופיר אקוניס:       ובכן, מוצע להוסיף סעיף חדש, 413, שעניינו נסיבות מחמירות, ולפיו, אם נעברה עבירה לפי סעיפים 413 (ב) עד (ו), עבירות רכוש הקשורות לרכב ברכב המצוי בשטח שהוכרז כשטח צבאי סגור, שטחי כינוס של הצבא – זאת הצעתך – או אזורים הסמוכים לבסיס הצבאי, יהיה העונש כפל העונש הקבוע לעבירה ולא יפחת מרבע העונש, אלא אם כן - -      

ארז מלול: חבריי חברי הכנסת, אפשר? חבר הכנסת אלעזר שטרן, זה מפריע

ארז מלול:  ככה פה, מתחת לזה, לא מתאים

אופיר אקוניס: - -  מטעמים מיוחדים יחליט בית המשפט להקל בעונש

אופיר אקוניס:      עוד מוצע, כי טיעונים אלה ייקבעו כהוראת שעה, עד ביטול ההכרזה על מצב מיוחד בעורף

אופיר אקוניס:  זו הצעתך – שזה יהיה רק בעד ביטול ההכרזה?     

מיכל שיר סגמן: ברגע שהם חוזרים הביתה, הם בבית

אופיר אקוניס: ודאי, אבל העבירה בעניינם נעברה

מיכל שיר סגמן: המילואימניק כבר לקח את האוטו, אז האוטו שלו כבר לא עומד בצד לביזה

אופיר אקוניס: אבל העבירה נעברה, מישהו עבר עבירה

מיכל שיר סגמן: לא

מיכל שיר סגמן:  אם אתה תופס אותו אבל הוא ביצע את העבירה, אז זה הולך לפי - - -      

אופיר אקוניס: על-פי דברי ההסבר, הצעת החוק נכתבה על רקע מלחמת חרבות ברזל, שהובילה לנטישה של ציוד רב מאחור, בין אם בשטחים פתוחים, בעקבות בריחה או ניסיונות חילוץ ובין אם במקומות מיושבים שקרובים לגבולות שהמדינה הורתה לפנות

אופיר אקוניס:       עוד לדברי ההסבר – חיילים רבים השאירו את רכושם הפרטי בשולי הדרך וללא השגחה עת הגיעו למילואים

אופיר אקוניס:  על פי החקיקה הקיימת כיום, סעיפים 406 ו-407 קובעים עבירת התפרצות לבניין, או מבניין, אם בניין מגורים או תפילה ואם בניין המשמש למטרה אחרת; וקובעת עונש של חמש שנות מאסר להתפרצות בכוונה לבצע גניבה ופשע ושבע שנות מאסר על ביצוע גנבה או פשע

אופיר אקוניס:      סעיף 408 - - -      

ארז מלול: עובדי הסיעות, בבקשה

ארז מלול:  השר ברקת, זה מפריע

ארז מלול:  בבקשה

ארז מלול:  עובדי הסיעות, בבקשה יותר בשקט

אופיר אקוניס: סעיף 408 מוסיף וקובע נסיבה מחמירה של ביצוע אחת העבירות שבסעיפים 406 ו-407 בעת נשיאת נשק חם או קר

אופיר אקוניס:  לפיו, העונש בצד העבירה, בהתקיים הנסיבה המחמירה, הוא כפל העונש הקבוע לעבירה – קרי 10 ו-14 שנות מאסר בהתאמה

אופיר אקוניס:  כן, יש פה, חברת הכנסת שיר, עונשים של שנים ארוכות, אולי הם ירתיעו, כן?      סעיפים 413(ב) ו-413(ו) לחוק קובעים עבירות רכוש ברכב, שבהן עבירות גנבת רכב, שימוש ברכב ללא רשות, פירוק הרכב, פריצה לרכב ועוד ועוד

אופיר אקוניס:  מלבד סעיף 413(ד) (גניבת דבר מתוך רכב),  שקובע עונש מאסר של 3 שנים, העונש הקבוע בעבירות הללו משמעותי והוא בין 5 ל-7 שנות מאסר

אופיר אקוניס:      משרד המשפטים הציע למשרד לביטחון לאומי הסדר שנותן מענה רחב יותר ומידתי יותר לצורך הקבוע בהצעת החוק ולהחמיר עם מי שמנצל את תקופת המלחמה

אופיר אקוניס:  ההצעה היא לתקן את החלק הכללי של החוק העוסק בהבניית הענישה על ידי קביעת נסיבה כללית שעל בית המשפט לבחון בקביעת מתחם העונש ההולם, זאת על ידי תיקון סעיף 40ט(א) לחוק – נסיבות הקשורות לביצוע העבירה, וקביעת נסיבה נוספת בו

ארז מלול: תודה רבה

אופיר אקוניס: אני מסיים

אופיר אקוניס:  את איתי? הוצע לחברת הכנסת המציעה לחכות חודש עד לבחינת הצעת החוק הממשלתית, אך משהעלתה את הצעת החוק למליאה, עמדת הממשלה היא להתנגד

אופיר אקוניס:  את עוד יכולה לשנות את עמדתך

אופיר אקוניס:  תודה אדוני היושב-ראש

ארז מלול: תודה רבה

ארז מלול:  את רוצה להשיב? עד שלוש דקות לרשותך

מיכל שיר סגמן: תודה, אדוני השר

מיכל שיר סגמן:  אהבתי את הזמן שלקחת כדי להקריא כל אחד ואחד מהסעיפים של החוק רק כדי שהקואליציה תספיק באמת לעשות גיוס, כדי להפיל את חוק הביזה

מיכל שיר סגמן:  חשוב שזה ייאמר כאן

מיכל שיר סגמן:       הממשלה ביקשה כבר בפעם הקודמת לדחות בחודש, נעניתי לממשלה לדחות את החוק הזה בחודש על מנת שבאמת יעשה בדק בית עם המשרדים הרלוונטיים – המשרד לביטחון לאומי – על מנת באמת לתת את התשובה הנכונה ביותר בו

מיכל שיר סגמן:  מדובר בסוף על חוק ביזה של אנשים שנרצחו; של מילואימניקים שהשאירו את הרכבים שלהם; של חצי מדינה שמפונה והבתים בהם מופקרים

מיכל שיר סגמן:       על איזה חוק אנחנו מדברים? אתם פשוט רוצים שוב לדחות ולדחות ולדחות

מיכל שיר סגמן:  אין שום דבר בקנה, לא למשרד לביטחון לאומי ולא לשום קשקושים כאלה ואחרים

מיכל שיר סגמן:  אתם חושבים שלאנשים שקרה להם את האסון הגדול ביותר בתולדות מדינת ישראל – שקרה רק במשמרת שלכם – יש להם זמן? אין להם זמן

מיכל שיר סגמן:  גנבו להם את החיים, בוזזים להם את הבתים, בוזזים להם את הרכבים, בוזזים להם את החיים, ואתם – בשלכם

מיכל שיר סגמן:  רק בגלל פוליטיקה קטנה וקטנונית אתם לא מסכימים להעביר את החוק הזה וחבל

מיכל שיר סגמן:       אז שהציבור במדינת ישראל יידע שהממשלה כנראה בעד ביזה של הבתים של המפונים – שזה פינוי האוכלוסין הגדול ביותר בתולדות מדינת ישראל

מיכל שיר סגמן:       אני תוהה, איפה כל חברי הכנסת? אתם בעד ביזה? איפה הימין על מלא שלכם? איפה השר לביטחון לאומי? הוא אפילו לא טורח להגיע לפה

מיכל שיר סגמן:  אז אל תמרחו אותנו בתשובות לא רלוונטיות

מיכל שיר סגמן:  זאת הצעת חוק – אגב, חבר הכנסת פוגל בכלל הגיש

מיכל שיר סגמן:  מה קרה? למה הוא לא מצמיד? למה? זה חוק שלך, חוק הביזה? איפה הוא? איפה אתם? פתאום ביזה זה בסדר?     

קריאה: - - -     

מיכל שיר סגמן: ביזה זה בסדר

מיכל שיר סגמן:  זה בסדר לבזוז בתים של מפונים, כי אתם יצרתם את רצועת הביטחון מהצד הלא-נכון של הגבול

מיכל שיר סגמן:  בדרך כלל, עושים רצועת ביטחון מהצד של האויב

מיכל שיר סגמן:  אתם פיניתם אוכלוסייה, יצרתם את רצועת הביטחון של ישראל, קצת התבלבלתם

מיכל שיר סגמן:  אבל בזמן הזה בוזזים את הבתים; גונבים להם את הדברים

מיכל שיר סגמן:  גונבים לנרצחים

מיכל שיר סגמן:  גונבים למילואימניקים – אתם בסדר עם זה

מיכל שיר סגמן:       אז שתדע לך עם ישראל יקר: ממשלת ישראל מפילה את החוק הזה על פוליטיקה קטנה וקטנונית, כי זה הדבר היחיד שהם רואים לנגד עיניהם מ-6 באוקטובר, ולצערנו הרב, עד היום

מיכל שיר סגמן:  תודה רבה

ארז מלול: תודה רבה

ארז מלול:       חבריי חברי הכנסת, אנו נעבור להצבעה על הצעת חוק העונשין (תיקון – החמרת ענישה בעבירות ביזה) (הוראת שעה), התשפ"ד–2023

ארז מלול:  חבריי חברי הכנסת, נא לשבת, בבקשה

ארז מלול:  נעבור להצבעה

ארז מלול:  הצבעה

ארז מלול: בעד ההצעה להעביר את הצעת החוק לוועדה – 24 

ארז מלול: נמנעים – אין 

ארז מלול: להלן תוצאות ההצבעה: 24 בעד, 53 מתנגדים

ארז מלול:  אני קובע כי הצעת חוק העונשין (תיקון – החמרת ענישה בעבירות ביזה) (הוראת שעה), התשפ"ד–2023, לא אושרה ותוסר מסדר-היום

ארז מלול: [הצעת חוק פ/4201/25; נספחות

ארז מלול: ] 

ארז מלול: חבריי חברי הכנסת, נעבור לנושא הבא על סדר-היום – הצעת חוק הנכים (תגמולים ושיקום) (תיקון – סיוע לבן משפחה של נכה עם הפרעה בתר-חבלתית), התשפ"ד–2024, של חבר הכנסת מאיר כהן

ארז מלול:  בבקשה, חבר הכנסת מאיר כהן

ארז מלול:  לרשותך עד עשר דקות

מאיר כהן: אדוני היושב-ראש, חברות וחברי כנסת נכבדים, אני אקדים ואומר – אדוני השר, אדוני השר

ארז מלול: השר

מאיר כהן: השר דיכטר, הנמיכו את קולכם

מאיר כהן:  אני רוצה להגיד משהו

מאיר כהן:  באמת, תסתכלו טוב אחד על השני ותגידו: האם היה צריך להצביע נגד החוק של מיכל שיר?     

טלי גוטליב: כן

טלי גוטליב:  ואגיד לך למה – כי אתה לא יכול להפוך את זה - - -     

מאיר כהן: לא

מאיר כהן:  לא משנה

טלי גוטליב: את החוק של - - -     

מאיר כהן: אני, לצערי הגדול, הופתעתי מכך שהממשלה הצביעה נגד הצעת החוק שלי, שהיא באמת כל כך פשוטה וברורה, וכתבתי אותה מתוך הכאב ומתוך השיח עם משפחות נפגעי הטראומה שבכל שבוע מגיעות לכאן

מאיר כהן:      הצעת חוק הנכים (תגמולים ושיקום) (תיקון) – שימו לב מה אני מבקש בהצעת החוק, מה חשוב לעשות

מאיר כהן:  כל מה שאנחנו מבקשים הוא סיוע לבן משפחה של נכה הפרעה של פוסט-טראומה

מאיר כהן:  פוסט-טראומה

מאיר כהן:  הצעת החוק נוגעת בהרבה מאוד בתים

ארז מלול: חבר הכנסת פינדרוס

מאיר כהן: בהרבה מאוד בתים

ארז מלול: רגע, חבר הכנסת מאיר

ארז מלול:  חבר הכנסת יצחק פינדרוס, זה מפריע

מאיר כהן: ואחרי 7 באוקטובר - - -      

ארז מלול: חבר הכנסת פינדרוס

ארז מלול:  תגיד לו, אני קורא לך

מאיר כהן: פינדרוס, ראש עיר לא מפריע לראש עיר

ארז מלול: לשעבר, תדגיש

מאיר כהן: לשעבר, אתה צודק

מאיר כהן:  הצעה זאת חשובה כפל-כפליים, כי כולנו ראינו, וכולנו עדיין – ואולי חלק מאיתנו אפילו עדיין בפוסט-טראומה, פוסט-טראומה לאומית בעקבות 7 באוקטובר

מאיר כהן:  אני מציע כי בן משפחה של נכה שדרגת נכותו היא 30% לפחות בשל פוסט-טראומה, יהיה זכאי לסיוע מיוחד ולסיוע נפשי כפי שיקבע שר הביטחון

מאיר כהן:  אני לא אומר כמה

מאיר כהן:  אני לא אומר

מאיר כהן:  רק כשנסמיך את שר הביטחון לשבת עם צוות חשיבה ולטפל במשפחות של נפגעי הפוסט-טראומה – זה כל מה שהצעת החוק מבקשת

מאיר כהן:       בין הדברים שמוצעים בסיוע ניתן למצוא החזר של טיפולים נפשיים

מאיר כהן:  יש היום 384 שקלים עם מספר מוגבל של טיפולים

מאיר כהן:  אנחנו מבקשים להכפיל

מאיר כהן:  זה לא הרבה כסף

מאיר כהן:  כל כך חשוב למשפחות האלה טיפולי רפואה משלימה למשפחה במעגל הראשון

מאיר כהן:  אנחנו מבקשים להוסיף עוד כסף

מאיר כהן:  אין שום דבר בהצעה בחוק שהוא תגרנות

מאיר כהן:  אין שום דבר בהצעת החוק שהוא לטרלל מישהו

מאיר כהן:  יש בה רק להיטיב עם בני המשפחה של נפגעי הפוסט-טראומה

מאיר כהן:  לצערי הגדול, אנחנו נלך ונבין מה היקף הבעיה

מאיר כהן:  אנחנו עדיין לא יורדים

מאיר כהן:  אין לנו מספרים סופיים, והלוואי שזה ייעצר כאן, אבל לצערי הגדול, המציאות לא מרמזת על כך שהדבר הזה - - -      

ארז מלול: חבר הכנסת סימון דוידסון, אתה מפריע לחבר סיעה

ארז מלול:  זה לא מכובד

מאיר כהן: בהצעת החוק – ואני חוזר על זה – לא ביקשתי לציין סכומים, לא ביקשתי לציין תקציבים, אלא ביקשתי שכנסת ישראל תבקש משר הביטחון, תורה לו בחוק

מאיר כהן:  אדוני ישב עם הצוותים שלו וירחיבו את מעגל התמיכה

מאיר כהן:       המצב הנוכחי, לצערנו הגדול, מוליד עוד ועוד מקרים של פוסט-טראומה

מאיר כהן:  אנחנו פוגשים אותם בוועדות

מאיר כהן:  אנחנו פוגשים את זעקות השבר של המשפחות

מאיר כהן:  אנחנו פוגשים את זעקות השבר של הילדים

מאיר כהן:  אני בודק במשרד החינוך, וילדים של נפגעי פוסט-טראומה לא מגיעים ללימודים

טלי גוטליב: שר הביטחון יודע - - -      

מאיר כהן: אומר לי נפגע – נפגע פוסט-טראומה, נכה צה"ל: מאיר, אני לוקח מכלכלתי כדי לתת שיעורי עזר לילדה שלי, שלא מגיעה בי"ב לבחינות הבגרות

מאיר כהן:  אף אחד לא משלם לי את זה

מאיר כהן:  שוב, אנחנו לא מבקשים חוסר גבולות

מאיר כהן:  לא

מאיר כהן:  שישב שר הביטחון עם הצוות ויגיד: רבותיי, זה מה שאנחנו נותנים

מאיר כהן:  חשוב להעלות את זה

מאיר כהן:  חשוב להעלות את התעריפים

מאיר כהן:  חשוב לתת יותר טיפולים

מאיר כהן:  אתה לא יכול להגביל לעשרה טיפולים

טלי גוטליב: מאיר, אני אומרת בגלל ההרחבה של ההצעה, היא מאוד נכונה

טלי גוטליב:  אבל בגלל שאתה משאיר את זה כך במשרד הביטחון, אז עמדת משרד הביטחון היא שמי שצריך לשלם את זה הוא משרד הרווחה, דרך הביטוח הלאומי

טלי גוטליב:  זאת הבעיה

מאיר כהן: לא

מאיר כהן:  טלי, את יודעת שאם רק אנחנו נשב בישיבה אחת – אם מאשרים את זה – אנחנו נמצא את הפתרון

מאיר כהן:  גם אני וגם את נמצא את הפתרון, נמצא את הפתרון

מאיר כהן:  אבל האמינו לי, אתם יודעים ואתם מרגישים את מה שאני מרגיש, כל אחד

מאיר כהן:  אני רואה את האמפתיה הגדולה של חברי הוועדה, של כל הח"כים מכל הסיעות

מאיר כהן:      כשמתחיל בן משפחה עם פוסט-טראומה, הוא חייב לדבר

מאיר כהן:  וכשהוא מלווה עם ההורים שלו, ואנחנו רואים את הבכי ואת השבר, מן הראוי שנתייחס לתופעה הזאת, ולפחות נכפיל את מספר הטיפולים לילדים

מאיר כהן:        עכשיו, אני פונה לאופיר

מאיר כהן:  אגב, הצעה זהה בן גביר הגיש, ותמכנו

מאיר כהן:  לצערי הגדול, אני פונה לאופיר ולמי שיושב בוועדת השרים

מאיר כהן:  כנראה שמה שצריך לעשות זה לגנוב סוסים

מאיר כהן:  חבריא, כנסת ישראל צריכה ללמוד: לא גונבים סוסים

מאיר כהן:  לא תן לי ואני אתן לך

ארז מלול: חבר הכנסת ששון גואטה

מאיר כהן: זה לא מכובד - - -      

ארז מלול: חבר הכנסת גואטה

מאיר כהן: זה לא מכובד שעולים לכאן ח"כים מכל הסיעות - - -      

ארז מלול: חבר הכנסת ששון גואטה

ארז מלול:  ברוך הבא

מאיר כהן: עולים ח"כים מכל הסיעות

מאיר כהן:  ואני בדקתי את התמיכה של יש עתיד

מאיר כהן:  בנושאים כאלה אין לנו לא קואליציה ולא אופוזיציה

מאיר כהן:  אני עולה לכאן עם הצעות חוק שנוגעות לנפשם של החיילים, לבריאותן של המשפחות, הצעות חוק שלא עולות הרבה כסף

מאיר כהן:  אנחנו גם לא מעיזים – אנחנו מבינים את גודל השעה, מבינים שיש מלחמה, ולא מעיזים לבוא עם תקציבים מטורפים, אלא אנחנו באים ואומרים: חבריא, אנחנו מחזיקים זרקור ביד, מאירים על הפינה הזאת, אנא מכם, הצביעו, ואנחנו נותנים למשרד הביטחון, לביטוח הלאומי, את כל האפשרות ושהם יחליטו

מאיר כהן:  ולצערי הגדול, אני שבוע אחרי שבוע רואה איך שהמיומנות שמתפתחת כאן היא: תן לי משהו ואני אתן לך משהו

מאיר כהן:  אני מאוד מקווה שהאנשים עם מצפון כאן, לא משנה מאיזה צד הם, יבינו שככה לא מנהלים מדינה

מאיר כהן:  ככה, אנחנו רק פוגעים בחיילים, בחיילות, בבני משפחות

מאיר כהן:       אני הייתי בטוח שעל הצעת החוק הזו לפחות יבואו ויגידו: נעביר את זה בטרומית, נלך לוועדות ונעשה את בוועדה, נשב ונדון

מאיר כהן:  לצערי הגדול, הציניות הזאת שכובשת אותנו – צר לי על כך

מאיר כהן:  אני פונה לשר הביטחון מכאן: אני יודע, אדוני, שאתה עסוק ומנהל מלחמה, אבל זכור, המלחמה היא לא רק על גבולות המדינה והאויבים שלנו, המלחמה היא גם על נפשם של הילדים של כולנו, של הבנים והבנות, של החיילים, של אנשים שהיו שם בנובה, של משפחות שנקרעות

מאיר כהן:       היום, תוך כדי דיון בוועדת החינוך, אוזננו הייתה כרויה למה שקרה אצל פינדרוס

מאיר כהן:  הגיעו לשם משפחות של נרצחי נובה

מאיר כהן:  שמענו את ההורים האלה; שמענו את האחים האלה

מאיר כהן:  חבריא, חוסנה של המדינה בנוי על צה"ל ועל תחושות הציונות שלנו, אבל בראש וראשונה בנוי על "כל ישראל ערבים זה בזה"

מאיר כהן:  ברגע שאנחנו מצביעים נגד הדבר הזה, אנחנו פוגעים בעיקרון הזה, שעדיין מפעם בלב של כל אחד מאיתנו

מאיר כהן:  צר לי על כך, אדוני

מאיר כהן:  אני לא מוכן ללכת לשום עסקה

מאיר כהן:  יגידו לי – לא, זה בנפשי

מאיר כהן:  צר לי על כך שאתם תעמדו כאן, חברי האופוזיציה, ותצביעו

מאיר כהן:  לפחות צאו החוצה

מאיר כהן:  תודה לכם

ארז מלול: תודה רבה

ארז מלול:  אני מזמין את השר אופיר אקוניס, בשם שר הביטחון, להציג את עמדת הממשלה ביחס להצעת החוק

ארז מלול:  לרשותך עד עשר דקות, בבקשה

אופיר אקוניס: תודה לך

אופיר אקוניס:  אדוני היושב-ראש, חברות וחברי הכנסת, כפי שאמר המציע חבר הכנסת מאיר כהן: תגיד שזאת לא תשובתך אלא תשובת לשכת שר הביטחון, שר הביטחון ומשרד הביטחון

אופיר אקוניס:  אני מקפיד על זה בכל תשובה

ארז מלול: האומר דבר בשם אומרו מביא גאולה לעולם

אופיר אקוניס: בדיוק כך

אופיר אקוניס:  לא בטוח שהוא יסכים במקרה הזה, חבר הכנסת כהן

אופיר אקוניס:  אבל רק הערה כללית, חבר הכנסת כהן, בידידות ובהערכה ארוכת שנים, עוד מתקופת מפגשנו כראש עיריית דימונה ואני בתפקידים קודמים, ואחר כך כשר העבודה והרווחה

מאיר כהן: יש עוד תקופה לפני

אופיר אקוניס: כמנהל בית ספר

מאיר כהן: לא, לא, לך

אופיר אקוניס: אה, לי, כן

אופיר אקוניס:  לכולנו יש תקופות לפני, וגם אחרי, כנראה

אופיר אקוניס:       הזכרת כאן את העניין של תמיכה ממשלתית לצורך כזה או אחר

אופיר אקוניס:  זה קרה גם לך, בעוונותינו, כשר העבודה והרווחה

אופיר אקוניס:  זה קורה, אני חושב, עשרות בשנים לוועדת שרים לחקיקה

אופיר אקוניס:  התניה של קידום וכדומה היא לא דבר שהומצא בכנסת הזאת

מאיר כהן: מעולם לא היה דבר כזה

אופיר אקוניס: אם זה לעניין ספציפי, אני לא יודע להשיב

מאיר כהן: יספרו לך הוותיקים, כשאני הייתי שר הרווחה, הייתי בא לוועדה ועומד על רגליי האחוריות

מאיר כהן:  יספרו לך חבריי החרדים כמה הצעות שלהם, הלכתי בגופי לאשר אותן, בניגוד - - - ועדת שרים

אופיר אקוניס: לא כוויכוח אישי, אבל רק הזכרת למשל חוק שלצערי אתה כשר העבודה והרווחה התנגדת לו

אופיר אקוניס:  אני רציתי להכניס לתוך זכויות המשתחררים, החיילים המשתחררים, את עניין האבטחה בבתי החולים

אופיר אקוניס:  הקואליציה, יו"ר הקואליציה לשעבר, חבר הכנסת טופורובסקי, לדאבון הלב, התנגדה

אופיר אקוניס:  אתה עמדת אז בראשה

אופיר אקוניס:  ואכן, למרות הצורך בגיוס מאבטחים לבתי חולים כמקצוע מועדף, עמדת הממשלה הקודמת הייתה – להצעתי שלי כחבר כנסת, הצעה פרטית – נפלה, היא פשוט נפלה

אופיר אקוניס:  ואגב, אני חושב שצריך לחדש אותה

אופיר אקוניס:  אני לא יודע אם אני אהיה פה, כנראה כבר לא, אבל חברי כנסת צעירים יכולים - - -      

יוראי להב-הרצנו: לאן אתה הולך? ברצינות

אופיר אקוניס: תקרא בעיתון

אופיר אקוניס:  חבר הכנסת טופורובסקי יעדכן אותך

אופיר אקוניס:  בכל מקרה, היא הצעה חשובה וראויה, ובזמנו השר כהן, כשר העבודה והרווחה, דחה אותה

אופיר אקוניס:  אני חושב שזאת הייתה שגיאה של הממשלה אז, אבל עוד אפשר לתקן

אופיר אקוניס:  עוד אפשר לתקן

אופיר אקוניס:       ובכן, בשם שר הביטחון, חבר הכנסת כהן מציע לתקן את חוק הנכים כך שיתווסף סעיף שלפיו בן משפחה של נכה שדרגת נכותו היא 30% לפחות בשל פוסט-טראומה, יהיה זכאי לסיוע מיוחד ולסיוע נפשי כפי שיקבע שר הביטחון

אופיר אקוניס:  משרד הביטחון רואה חשיבות רבה בסיוע למתמודדים עם פוסט-טראומה ולבני משפחותיהם, ובהתאם לכך, נותן כבר היום סיוע משמעותי לבני משפחה של נכי צה"ל להם דרגת נכות כוללת בשיעור של 20% לפחות והמוכרים בשל פוסט-טראומה, פגיעה נפשית או פגיעת ראש

אופיר אקוניס:  חלק מהסיוע ניתן אף בטרם קביעת אחוזי נכות

אופיר אקוניס:       כך, למשל, אגף השיקום במשרד הביטחון מסייע במימון טיפול נפשי פרטני לבני המשפחה של נכי צה"ל האמורים

אופיר אקוניס:  הסיוע ניתן לבני זוגם, ילדים, הורים, ובעת האחרונה גם לאחים

אופיר אקוניס:  אגב, אפרופו, אדוני היושב-ראש, אגף השיקום במשרד הביטחון, אני חושב שיש בבית הזה קונסנזוס די רחב שקורא להם להקל את הביורוקרטיה ארוכת השנים אשר מתקיימת – אנחנו יודעים את זה גם מרפורמת נפש אחת, שכבר אושרה בממשלה בשלהי כהונתה של הממשלה הפריטטית, ולאחר מכן נדמה לי, היא חודשה

אופיר אקוניס:  זה דבר שצריך להתקיים

אופיר אקוניס:  לא חייבים לקשור כתרים

אופיר אקוניס:  כמובן, צריך להודות על העבודה, אבל צריך גם לייעל אותה

אופיר אקוניס:       ובכן, הצעת החוק של חבר הכנסת כהן עוסקת בסיוע לבני משפחה של מתמודדים עם פוסט-טראומה – בשיעור של 30% בלבד, חבר הכנסת כהן – כאשר כבר עתה משרד הביטחון אומר בתשובתו שאתה מציע רק 30%, בעוד הוא כבר מעניק סיוע נרחב יותר, כך כתוב כאן, הן בהתייחס לסוגי פגיעות נוספים והן בהתייחס לדרגת נכות נמוכה יותר

אופיר אקוניס:  לפיכך, טוען משרד הביטחון, והשר המייצג את המשרד כאן, הצעת החוק הפרטית מתייתרת, והצעתו של שר הביטחון היא שמליאת הכנסת תדחה את הצעת החוק ותוריד אותה מסדר-היום

אופיר אקוניס:  תודה, אדוני היושב-ראש

ארז מלול: תודה רבה

ארז מלול:  חבר הכנסת מאיר כהן רוצה להשיב להצעה – עד שלוש דקות לרשותך

ארז מלול:  חבר הכנסת מאיר כהן, בבקשה

מאיר כהן: תודה רבה, אדוני השר

מאיר כהן:  אני רק רוצה להגיד, חברים, זה ממש להסתתר אחרי דברים שהם מנותקים מהמציאות

מאיר כהן:  יש ל-20%, עם הגבלה מאוד ברורה של מספר הטיפולים והתעריפים

מאיר כהן:  אני מעביר את המסר של המשפחות

מאיר כהן:  הצעת החוק הזאת באה מהמסר של המשפחות שאנחנו פוגשים, שזועקות ואומרות: חבריא, אנחנו צריכים להרחיב את מעגלי הטיפול ולהעלות את התעריפים

ארז מלול: עליזה

ארז מלול:  עליזה

ארז מלול:  להירגע, בבקשה

מאיר כהן: צריכים לעשות את זה עכשיו, לא לחכות לתקציב הבא

מאיר כהן:  כמו שאמרתי לחברת הכנסת גוטליב, אם אנחנו יושבים בוועדה, בשעתיים אנחנו פותרים את זה

מאיר כהן:  אני מכיר את הביטוח הלאומי

מאיר כהן:  זה חיבור של משרד הביטחון, הביטוח הלאומי – כל מה שאנחנו מבקשים, להערכתי

מאיר כהן:  זה באמת בטל בשישים

מאיר כהן:       עוד פעם, צר לי שעולים לכאן האנשים הלא-המוסמכים ומקריאים, אבל זה תפקידו של השר

מאיר כהן:  אני לא כועס על אופיר, הוא עושה בדיוק את מה שאני עשיתי כשר

מאיר כהן:  כשמישהו אחר, לא היה נעים לו לעמוד כאן, הוא דחף את התגובה שלו, להקריא

מאיר כהן:       אני קורא לשר הביטחון: היית צריך לשלוח אנשים מוסמכים לבדוק את זה לפני שאמרת לדחות

מאיר כהן:  תסתכלו על המשפחות של האנשים הפוסט-טראומטיים

מאיר כהן:  אני לא מאחל לאף אחד מיושבי הבית הזה, לא מאחל, שבמשפחתו תופעה כזאת תהיה

מאיר כהן:  היא תופעה קשה

מאיר כהן:  אלו אנשים שהלכו להגן על המדינה הזאת

מאיר כהן:  אלה הורים ששלחו את הילדים שלהם להגן על המדינה הזאת

מאיר כהן:  לא מגיע להם שכנסת ישראל תדחה את ההצעה הזאת

מאיר כהן:  תודה רבה

ארז מלול: תודה רבה

ארז מלול:  חבריי חברי הכנסת, נא לשבת

ארז מלול:       אנו עוברים להצבעה על הצעת חוק הנכים, (תגמולים ושיקום) (תיקון – סיוע לבן משפחה של נכה עם הפרעה בתר-חבלתית), התשפ"ד–2024

ארז מלול:  בבקשה לשבת

ארז מלול:  הצבעה

ארז מלול: בעד ההצעה להעביר את הצעת החוק לוועדה – 32 

ארז מלול: נמנעים – אין 

ארז מלול: להלן תוצאות ההצבעה: 32 בעד, 46 מתנגדים, אין נמנעים, אני קובע כי הצעת חוק הנכים, (תגמולים ושיקום) (תיקון – סיוע לבן משפחה של נכה עם הפרעה בתר-חבלתית), התשפ"ד–2024, לא אושרה, ותוסר מסדר-היום

ארז מלול: [הצעת חוק פ/26/25; נספחות

ארז מלול: ] 

ארז מלול: נעבור לנושא הבא על סדר-היום – הצעת חוק למניעת אלימות במשפחה (תיקון – מניעת אלימות כלכלית), התשפ"ג–2022, של חברת הכנסת גלעד קריב

ארז מלול:  בבקשה, חבר הכנסת קריב, לרשותך עד עשר דקות לנמק את ההצעה

ארז מלול:       חברי הכנסת

ארז מלול:  חבר הכנסת מאיר כהן

ארז מלול:  חבר הכנסת מאיר כהן, חברי הכנסת רון כץ ומאיר כהן, בבקשה

ארז מלול:  זה מפריע

גלעד קריב: בסדר?     

ארז מלול: כן

ארז מלול:  תתחיל

גלעד קריב: אדוני היושב-ראש, כנסת נכבדה, מכובדיי השרים, בטרם אתייחס להצעת החוק שמונחת על השולחן, אבקש להתייחס לפרסום מסקנות ועדת החקירה בעניין אסון מירון, ואבקש בעניין הזה לומר שלושה דברים קצרים מאוד

גלעד קריב:  ראשית, אני מבקש להשתתף בכאבן של המשפחות השכולות

גלעד קריב:  אני בטוח שפרסום מסקנות הוועדה פותח בעבור כולן פצעים שאט-אט, אם בכלל, החלו להגליד

גלעד קריב:       הדבר השני שאומר הוא שבעקבות האסון הנורא הזה היו גורמים בכירים שאמרו: אחריות היא לא אשמה

גלעד קריב:  הם התכוונו לומר: יש אחריות בלי לקחת אחריות

גלעד קריב:  טוב שוועדת החקירה אמרה: במקום שיש אחריות, יש גם אשמה

גלעד קריב:  יש בעיקר ציפייה מגורמי שלטון בכירים לקחת את האחריות על עצמם

גלעד קריב:       ולבסוף, אזכיר שמסקנות הוועדה מלמדות על האסון שמתרגש עלינו במקום שבו הפוליטיקה והפופוליזם מסיגים לאחור את העמידה בסטנדרטים מקצועיים ואת ההקפדה על כללי המינהל התקין

גלעד קריב:  במקום שבו בזים לרגולציה, במקום שבו הופכים את בעלי המקצוע לפקידים שמעכבים את מה שצריך לקרות – במקום כזה, הכתובת לאסון הבא רשומה על הקיר

גלעד קריב:  כך קרה במירון

גלעד קריב:  כך קרה, לדאבון ליבנו, בעוד מקומות רבים

גלעד קריב:  הלוואי ונלמד את הלקח

גלעד קריב:      ועתה להצעת החוק, אדוני היושב-ראש

גלעד קריב:  חבריי וחברותיי, המטרה העיקרית בהצעת החוק היא לתת כלים להתמודדות עם אלימות כלכלית כלפי בן זוג וכלפי בן משפחה

גלעד קריב:  אלימות או התעללות המתרחשת במסגרת יחסים זוגיים אינה כוללת רק אלימות פיזית או אלימות נפשית

גלעד קריב:  היא יכולה לבוא לידי ביטוי בהתנהגויות נוספות, שהן פוגעניות לא פחות

גלעד קריב:  אחת מהן היא האלימות הכלכלית

גלעד קריב:  אלימות כלכלית כלפי בן זוג – ובעיקר כלפי בת זוג – עשויה להיות קשה לא פחות מסוגי האלימות האחרים, והיא מתקיימת לעיתים, ופעמים רבות, לצד התנהגויות אלימות נוספות, ואף יכולה להתקיים במסגרת יחסי בני זוג באופן עצמאי לחלוטין

גלעד קריב:  אם נשתמש בלשונו של הנביא עמוס, ניתן לומר: על שלושה פשעי האלימות הכלכלית ועל ארבעה לא אשיבנו

גלעד קריב:      ראשית, האלימות הכלכלית עומדת בפני עצמה, כדפוס קשה ומתמשך של אלימות, הגוזל מאדם את חירותו ואת כבודו, את יכולתו לממש את רצונותיו ואת הפוטנציאל הטמון בו

גלעד קריב:  אולם בכך לא מסתיימת העוולה

גלעד קריב:  כל המחקרים מעידים על כך שאלימות כלכלית היא סימן מטרים; היא סימן מעיד לדפוסים נוספים של אלימות, לרבות אלימות גופנית, המגיעה עד כדי דיני נפשות של ממש

גלעד קריב:  ולבסוף, פעמים רבות האלימות כלכלית מהווה גם אזיק, סורג ושלשלת, הכובלים את האדם אל המציאות האלימה שבה הוא נתון; מעין מעגל מסויט, שבו חוסר העצמאות הכלכלית מונע מהנפגעת את יכולת השחרור מדפוסי האלימות הכלכלית, הגופנית והנפשית המופעלים עליה

גלעד קריב:      כל זאת אמת ידועה וברורה, אמת שמתוקפת באין-ספור מחקרים וסקרי עומק, כמו גם בהיכרות העמוקה שלנו, הדיסקרטית והגלויה, עם סיפורים רבים

גלעד קריב:  והינה, בניגוד לדפוסי האלימות האחרים בזירה הזוגית והמשפחתית, החוק הישראלי שותק לחלוטין ביחס לאלימות הכלכלית; מתעלם ממנה; ממאן להגדיר אותה ובעיקר מסרב להעניק מזור לנפגעות ממנה על בסיס יום-יומי ומתמשך

גלעד קריב:      הצעת החוק שלפנינו מבקשת לתקן את העיוות הזה, ולקבוע כי נקיטת אלימות כלכלית תהווה עילה של בן הזוג הנפגע לקבל צו להפסקת האלימות, ולצידו צעדים של ממש

גלעד קריב:  הצעת החוק מגדירה את האלימות הכלכלית וקובעת שהיא יכולה לבוא לידי ביטוי בהתנהגות של אדם כלפי בן זוגו, המונעת או מקשה על מימוש התנהגות כלכלית עצמאית של בן הזוג, לרבות איסור על יציאה לעבודה או פתיחת חשבון בנק

גלעד קריב:  כן, כן, זו מציאות החיים של עשרות אלפי נשים בישראל – אם לא מאות אלפים

גלעד קריב:  לא אחת, נשללת כך מבן הזוג כל אפשרות לקבל החלטה לגבי הכספים שהוא עצמו משתכר

גלעד קריב:  האלימות הכלכלית יכולה לבוא לידי ביטוי גם בהתנהגות המונעת או מקשה על שימוש בנכסים של בן הזוג עצמו או בנכסים משותפים

גלעד קריב:       הצעת החוק מובאת כהוראת שעה למשך ארבע שנים, ומועד התחולה הוא שישה חודשים מיום פרסום ההצעה, כך שניתן יהיה ללמוד בתקופת תחולת החוק, על סמך נתונים שייאספו, אם המנגנון שנקבע הוא מנגנון אפקטיבי, אם לאו

גלעד קריב:  חשוב לציין כי הצעות חוק, דומות בעיקרן, הונחו על שולחן הכנסת העשרים-ושלוש, והעשרים-וארבע, על ידי שורת חברי וחברות כנסת מימין, משמאל ומהמרכז, ובהם חברת הכנסת מרב מיכאלי, חברת הכנסת מירב כהן, שתציג את הצעתה המוצמדת, חבר הכנסת סגלוביץ', חברת הכנסת תומא סלימאן, חברת הכנסת לשעבר קרן ברק, השרה גילה גמליאל

גלעד קריב:       למעלה מכך, רק בכנסת העשרים-ושלוש הונחה אף הצעת חוק מטעם הממשלה שעברה בקריאה ראשונה, אך לא קודמה

גלעד קריב:  ומדוע לא קודמה? מכיוון שפעם אחר פעם צצו גורמים קיצוניים,  בבית הזה ומחוצה לו, שהצליחו לעכב את קידומה של הצעת החוק

גלעד קריב:  בעבור אותם גורמים מיזוגיניים וקיצוניים, פיקוח נפש הוא לא ערך יהודי

גלעד קריב:  כבוד, הוגנות, שוויון, חירות, העצמה אישית, אלה כנראה לא חלק מערכי המשפחה שצריך לקדם ולהגן עליהם

גלעד קריב:       שר המשפטים יריב לוין התחייב כאן, מעל הבמה הזו, בראשית השנה הקודמת, שיעשה מאמץ לקדם את הצעת החוק ואת הנושא, אך הדבר לא קרה

גלעד קריב:  כל מי שיבחן את סדרי-היום של ועדת החוקה, חוק ומשפט ושל הוועדה לביטחון לאומי בכנסת הקודמת ובכנסת הזו, יוכל לראות בקלות את הנסיגה המטרידה בעדיפות שניתנה לטיפול בתופעת האלימות כלפי נשים, האלימות בין בני זוג והאלימות במשפחה

גלעד קריב:  התחושה המבוססת היא שממשלת ישראל הנוכחית והקואליציה הנוכחית לא מתעניינות באמת בנושא הזה

גלעד קריב:      גם עתה אינני יודע מי השר המשיב

גלעד קריב:  אך הינה כאן, בתיאום עם חברתי חברת הכנסת מירב כהן, אנחנו מציעים לממשלה לא להביא את הצעת החוק להצבעה היום

גלעד קריב:  הבה ניקח את השבועות שנותרו עד סיום הכנס

גלעד קריב:  בואו נשב, שר המשפטים, חברי הכנסת המציעים, יו"רי הוועדות הרלוונטיות

גלעד קריב:  הבה נראה אם אפשר להביא הצעה מוסכמת – אפילו הצעה ממשלתית – בשבוע האחרון של הכנס, כדי להתניע ולו במעט את תחילת הטיפול בתופעת האלימות הכלכלית, שכולנו יודעים שהיא תופעה של ממש

גלעד קריב:  הינה, אנו מציעים לכם

גלעד קריב:  האם תיענו להצעה?     ובסיום הדברים, אדוני היושב-ראש, אי-אפשר, פשוט אי-אפשר לדבר ביום הזה על אלימות כלכלית בלי להתייחס למופע האימים, למופע האלים, המיזוגיני והמרושע, שכל אזרחי ישראל צפו בו אתמול, מחדר הוועדה לביטחון לאומי, בדיון שהתקיים בעניין - - -     

לימור סון הר-מלך: אוי אוי אוי

גלעד קריב: את חלקך ראינו

לימור סון הר-מלך: שחיתות

לימור סון הר-מלך:  אתה מדבר על שחיתות, שחיתות מא' עד ת'

לימור סון הר-מלך:  הכול מושחת

לימור סון הר-מלך:  הכול מושחת

גלעד קריב: כל אזרחי ואזרחיות ישראל ראו את ההתנהגות האלימה שלך, ראו את ההתנהגות האלימה של כנופיית בן גביר - -     

לימור סון הר-מלך: כנופיה זה אתם

לימור סון הר-מלך:  כנופיה - - -     

גלעד קריב: - - של אותה כנופיה שהשתלטה על צמרת המשרד לביטחון לאומי

גלעד קריב:  ראינו כיצד מחוקקת וחברת כנסת נוהגת באלימות באחות שכולה, שאחותה נרצחה, נרצחה על ידי בן זוגה

לימור סון הר-מלך: - - - מושחת, מושחתים, חבורה של מושחתים

לימור סון הר-מלך:  חבורה של מושחתים

לימור סון הר-מלך:  אין לך בעיה לשקר

לימור סון הר-מלך:  אין לך בעיה לשקר

לימור סון הר-מלך:  שקר, שקר, שקר, דמגוגיה - - - שקר, שקר, דמגוגיה

גלעד קריב: ראינו כולנו

גלעד קריב:  עצם העובדה שאת קמה וצועקת מעידה, מעיד על החמאה שמרוחה על ראשך ועל ראשו של אותו בריון שמקבל את משכורתו מקופת המדינה כיועץ החקיקה של השר העבריין בן גביר

לימור סון הר-מלך: אתם הרי שקרנים, אתם אפילו לא שמים לב שאתם משקרים

לימור סון הר-מלך:  אתם אפילו לא שמים לב שאתם משקרים

לימור סון הר-מלך:  חבורה של שקרנים

לימור סון הר-מלך:  שקרנים ומושחתים

חנוך דב מילביצקי: תודה רבה

חנוך דב מילביצקי:  תודה רבה, אדוני

טלי גוטליב: היא אישה שכולה

טלי גוטליב:  היא אישה שכולה

גלעד קריב: כל נשות ישראל התביישו בך אתמול, חברת הכנסת לימור סון הר מלך, בך ובשולחייך

גלעד קריב:  תתביישי לך

לימור סון הר-מלך: שקרן ומושחת - - - מושחת

טלי גוטליב: היא אישה שכולה

קריאה: היא אישה שכולה

קריאה:  אתה לא מתבייש?     

קריאות: - - -     

חנוך דב מילביצקי: תודה רבה

חנוך דב מילביצקי:  די, די

גלעד קריב: אישה שכולה?     

טלי גוטליב: אישה שכולה

טלי גוטליב:  אישה שכולה

קריאות: - - -     

חנוך דב מילביצקי: חברת הכנסת סון הר מלך, חברת הכנסת סון הר מלך, חברת הכנסת סון הר מלך

גלעד קריב: תתביישי לך, שופכת דמים

גלעד קריב:  את שופכת דמים

לימור סון הר-מלך: את אפילו לא יודע להבדיל בין אמת לשקרים, לא יודע להבדיל בין אמת לשקר

קריאות: - - -     

גלעד קריב: תתביישי לך, שופכת דמים

גלעד קריב:  איך את לא מתביישת?     

חנוך דב מילביצקי: חבר הכנסת הרצנו - - -     

לימור סון הר-מלך: כולך שחיתות, שקר - - -      

גלעד קריב: שקר

גלעד קריב:  כנופיה, אתם כנופיה

חנוך דב מילביצקי: סיימנו? סיימנו?      

לימור סון הר-מלך: - - - אין לך עדיפויות

חנוך דב מילביצקי: חבר הכנסת קריב, אנא, שב

חנוך דב מילביצקי:  חברת הכנסת סון הר מלך – תודה

שקלים: - - - אתה לא מתבייש?     

קריאות: - - -     

טלי גוטליב: שוביניסט - - -     

חנוך דב מילביצקי: חברת הכנסת גוטליב

קריאה: - - - אישה שכולה

טלי גוטליב: היא אישה שכולה - - -     

קריאות: - - -     

חנוך דב מילביצקי: תודה רבה

חנוך דב מילביצקי:  אתם רוצים שאני אתחיל לקרוא לסדר?     

טלי גוטליב: אפס חמלה יש לכם

חנוך דב מילביצקי: להתחיל לקרוא פה לסדר?      

טלי גוטליב: רצחו את בעלה, אישה שכולה

טלי גוטליב:  אין לכם טיפת חמלה

טלי גוטליב:  טיפה

טלי גוטליב:  אני רואה אתכם מכאן מהצד – אני מתביישת

חנוך דב מילביצקי: חברת הכנסת גוטליב, תודה

טלי גוטליב: די כבר

טלי גוטליב:  מספיק כבר

חנוך דב מילביצקי: תודה

קריאה: - - - אתם - - -     

טלי גוטליב: נכון, אתה באמת – סליחה שהחשבתי אותך בתוך זה

טלי גוטליב: [הצעת חוק פ/4249/25; נספחות

טלי גוטליב: ] 

חנוך דב מילביצקי: להצעת חוק זו הוצמדה הצעת חוק של חברת הכנסת מירב כהן

חנוך דב מילביצקי:  בבקשה, גברתי

טלי גוטליב: חבר הכנסת קריב, אתה מדבר בבריונות  - - -     

חנוך דב מילביצקי: חברת הכנסת גוטליב, די

טלי גוטליב: - - - שום גבולות

טלי גוטליב:  בריונים אלימים

מירב כהן: כבוד היושב-ראש, כנסת נכבדה, קודם כול, אני רוצה לומר שמזל שיש את עליזה בראשי

מירב כהן:  הסתכלתי על האנשים שהקשיבו לנאום של חבר הכנסת קריב, והיא היחידה שהקשיבה לתוכן, וראתה שהוא מנסה להגיע להסכמות עם הממשלה ולשים את האופוזיציה והקואליציה בצד כדי להגיע לנוסח מוסכם בסוגיה שחשובה לחייהן של נשים

מירב כהן:  היא שואלת: איפה השר? איפה השר הממונה? אולי אפשר להגיע להסכמות? היחידה שהקשיבה בצורה עניינית

מירב כהן:       ואני חוזרת על זה

מירב כהן:  בשורה התחתונה זו הצעת חוק שבאה להגן על נשים מרצח, כי מה שמתחיל כאלימות כלכלית, תמיד תמיד תמיד נגמר גם באלימות פיזית, וזה יכול גם להידרדר לרצח

מירב כהן:  אנחנו רוצים להיות עניינים בסוגיה הזו; אנחנו לא רוצים לעשות מזה פוליטיקה; אנחנו רוצים להגיע להסכמות ולהביא הצעת חוק שתגן על נשים מרצח

מירב כהן:  אז אם יש פה נכונות, אנחנו גם לא נביא את זה להצבעה

מירב כהן:  אני חושבת שזה הדבר הנכון

מירב כהן:  הדיון הזה קורה השבוע כשאנחנו מציינות את יום האישה הבין-לאומי

מירב כהן:  אנחנו מציינות אותו בזמן ש-19 נשים עדיין בשבי חמאס; בזמן ששבע נשים נרצחו מתחילת השנה, מהן שתיים רק השבוע; בזמן שהמשרד האמון על הביטחון האישי מחליט להפסיק תוכנית לליווי של נשים מאוימות

מירב כהן:      הלוואי, הלוואי, אני מתפללת מכאן שאת ימי האישה הבאים לא נצטרך לציין באופן הזה, בהצעות חוק למניעת אלימות כלכלית – או אלימות כלשהי – כלפי נשים; הלוואי שלא נצטרך לציין אותם בהצעות כאלה, מצילות חיים, שנמצאות כל הזמן במחלוקת פוליטית; הלוואי שלא נצטרך בכלל לציין את יום האישה; הלוואי שהרצון להציל חיים של נשים יהיה גדול יותר מהרצון לעשות פוליטיקה; הלוואי שנוכל להפסיק להציל חיים ולעסוק בלפתח אותם – בשגשוג, בהתפתחות, בקריירה

מירב כהן:  אבל אנחנו בשלב בסיסי כל כך, שאנחנו ממש צריכים לשמור על החיים, חיים של נשים

מירב כהן:  אין לנו את הפריבילגיה להתעסק בדברים של שגשוג, התפתחות או קריירה

מירב כהן:      אנחנו מעלים היום את הצעת החוק למניעת אלימות כלכלית, כמעט שמונה חודשים מאז הפעם האחרונה שהיא נפלה כאן במליאה

מירב כהן:  בזמנו, אם אתם זוכרים, שר המשפטים ישב פה ואמר שתוך חצי שנה תגיע הצעה ממשלתית

מירב כהן:  זה לא קרה

מירב כהן:  לכאורה, אפשר לטעות ולחשוב שאין קשר בין ההצעה הזו לבין רצח של נשים – רצח פיזי

מירב כהן:  אבל יש: דוח של האו"ם מוכיח שב-100% מהנשים שחוו אלימות כלכלית בסוף זה נגמר גם באלימות פיזית

מירב כהן:  אסור לנו להפקיר אותן

מירב כהן:      אני רוצה להודות מעל הבמה הזו לעמותת "רוח נשית", שכבר שנים רבות מקדמת את ההצעה הזו ולא מוותרת לרגע

מירב כהן:  אני קוראת לחברי הממשלה לשלב איתנו רגע ידיים, ולהגיע איתנו לנוסח מסוכם, כזה שיגן על נשים, במהירות האפשרית

מירב כהן:  תודה רבה

חנוך דב מילביצקי: תודה

חנוך דב מילביצקי:  אני מזמין את השר מלכיאלי, בשם שר המשפטים, להשיב על הצעת החוק

מיכאל מלכיאלי: אדוני היושב-ראש, קודם כול, הצעה טובה, חשובה

מיכאל מלכיאלי:  אני רוצה שבהבנה עם המציעים אנחנו לא נצביע היום, נדחה את זה ב-30 יום

מיכאל מלכיאלי:  ב-30 היום האלה - - -     

עודד פורר: עוד 30 יום אין מליאה

עודד פורר:  אין מליאה בעוד 30 יום

מיכאל מלכיאלי: עודד פורר, קודם כול, ההערה שלך במקומה

מיכאל מלכיאלי:  ואני אומר, אנחנו רוצים לדחות את זה ב-30 יום, וב-30 היום תשבו יחד עם משרד המשפטים

מיכאל מלכיאלי:  האם זה מקובל על המציעים?      

גלעד קריב: כן - - -     

מיכאל מלכיאלי: מקובל

מיכאל מלכיאלי:  נעבור להצעה הבאה

חנוך דב מילביצקי: בסדר גמור, ההצבעה במועד אחר

חנוך דב מילביצקי:       נעבור לנושא הבא על סדר-היום – הצעת חוק - - -         

קריאה: אפשר הודעה אישית?     

חנוך דב מילביצקי: מה?     

קריאה: הוגשה הודעה אישית?     

חנוך דב מילביצקי: טוב, בסדר

לימור סון הר-מלך: אדוני היושב-ראש, מופע האימים שהתרחש אתמול היה מופע אימים, בהחלט, של מי שרצה שעם ישראל לא יבין מה באמת קורה פה

לימור סון הר-מלך:  אני רוצה לפתוח ולומר לכל אחד במדינה הזאת: אני חושבת שכל אחד מהיושבים כאן – מחברות הכנסת, מחברי הכנסת – מבין שצריך לתת מענה ברור, בהיר, לתופעה האיומה של אלימות במשפחה

לימור סון הר-מלך:  עם זאת, אתמול התרחש כאן אירוע

לימור סון הר-מלך:  אנחנו ביקשנו לבחון אם באמת אותו מענה – שיש מי שמנסה להציג אותו כמענה הבלעדי לטיפול בתופעה הזאת – האם הוא באמת נותן מענה אמיתי

לימור סון הר-מלך:  אז יש פה – אני רק רוצה לומר: אותה עמותה, שבעצם ישבה שם אתמול, אם הייתה לה אוריינטציה או קשר לצד אחר של המפה, אז אנחנו היינו רואים את כל הנשים האלו, שישבו שם והגנו בחירוף נפש על הליכים - -     

עודד פורר: - - - 

חנוך דב מילביצקי: חבר הכנסת פורר – תודה

לימור סון הר-מלך: - - על הליכים מושחתים - -     

עודד פורר: את לא מתביישת? את לא מתביישת?     

לימור סון הר-מלך: - - על הליכים לא חוקיים - -     

חנוך דב מילביצקי: חבר הכנסת פורר, חבר הכנסת פורר, לא להפריע

לימור סון הר-מלך: - - על הליכים שקריים, שאנחנו ראינו אותם - - -     

עודד פורר: היא עומדת ומשמיצה - - - למה?     

לימור סון הר-מלך: כי אני, בניגוד אליך, חבר הכנסת פורר, אני הלכתי לברר את הנתונים

חנוך דב מילביצקי: חבר הכנסת פורר, אתה רוצה שאקרא לך?     

יוראי להב-הרצנו: מה הפתרון שלך?     

לימור סון הר-מלך: והמסכנות הזאת – אתם צועקים כי אתם יודעים שאני צודקת

לימור סון הר-מלך:  אתם יודעים - - -     

עודד פורר: אני מציע לך ללכת פעם אחת לעמותה

יוראי להב-הרצנו: מה הפתרון שלך?     

לימור סון הר-מלך: אתם יודעים, יש פה כספי ציבור, והציבור צריך לדעת לאן הכסף הולך

חנוך דב מילביצקי: חבר הכנסת פורר, חבר הכנסת פורר

יוראי להב-הרצנו: מה הפתרון שלך?     

קריאות: - - -     

לימור סון הר-מלך: ואם הדבר הזה לא נותן פתרון ואתם מנסים לייצר מצג - - -     

מירב בן ארי: את שקרנית, שקרנית

מירב בן ארי:  את בושה לכנסת

מירב בן ארי:  תרדי כבר מהדוכן

יוראי להב-הרצנו: מה הפתרון שלך? מה הפתרון שלך, שאת הולכת ואומרת שהפתרון שהן מציעות הוא מושחת?     

חנוך דב מילביצקי: חברת הכנסת בן ארי, אני קורא אותך לסדר פעם ראשונה

חנוך דב מילביצקי:  חבר הכנסת הרצנו, אני קורא אותך לסדר פעם ראשונה

חנוך דב מילביצקי:  חברת הכנסת גוטליב, אני קורא אותך לסדר פעם ראשונה

יוראי להב-הרצנו: - - -     

חנוך דב מילביצקי: חבר הכנסת הרצנו, אני קורא אותך לסדר פעם שנייה

התקשורת שלמה קרעי: תוציא אותו, תוציא

מירב בן ארי: סליחה, מה זה תוציא אותו?     

התקשורת שלמה קרעי: תראי איך הם מדברים לאישה שכולה - - -     

יוראי להב-הרצנו: אני שואל אותה מה הפתרון שלה, אני שואל אותה מה הפתרון שלה

התקשורת שלמה קרעי: תתביישו לכם

מירב בן ארי: לא, אתה רוצה לדעת איך היא דיברה איתי? אתה רוצה לדעת איך היא דיברה איתי?     

לימור סון הר-מלך: אני, אני - - -     

התקשורת שלמה קרעי: - - -     

חנוך דב מילביצקי: השר קרעי, השר קרעי, תודה

קריאות: - - -     

חנוך דב מילביצקי: חבר הכנסת קריב, אני קורא אותך לסדר פעם ראשונה

גלעד קריב: עוזר של שר שמדבר ככה?      

לימור סון הר-מלך: הניסיון הדמגוגי לומר "מופע אימים מול אחות שכולה" – אני הופעתי מופע אימים? אני שאלתי שאלות, אני ביקשתי - - -      

חנוך דב מילביצקי: חבר הכנסת הרצנו, צא בבקשה החוצה לחמש דקות

חנוך דב מילביצקי:  חבר הכנסת הרצנו, צא בבקשה החוצה לחמש דקות

חנוך דב מילביצקי:  תודה

לימור סון הר-מלך: אני שאלתי שאלות מתבקשות

לימור סון הר-מלך:  אני ביקשתי לברר באמת עד כמה - - -      

יוראי להב-הרצנו: את לקחת אחות שכולה

יוראי להב-הרצנו:  את בושה וחרפה לכנסת ישראל

יוראי להב-הרצנו:  בושה וחרפה

יוראי להב-הרצנו:    (חבר הכנסת יוראי להב הרצנו יוצא מאולם המליאה

יוראי להב-הרצנו: )     

לימור סון הר-מלך: אני ביקשתי לברר עד כמה באמת הדבר הזה נותן מענה, כי גם אני רואה חשיבות עליונה בלמצוא מענים

לימור סון הר-מלך:  אבל בואו, בואו נספר את האמת, בואו

לימור סון הר-מלך:  המספרים שבאמת מנסים לצייר, כאילו יש פה איזו עמותה שדואגת לאלימות נגד נשים שמהווה פתרון לתופעה הזאת

לימור סון הר-מלך:  אנחנו מדברים על אלימות נגד נשים, נגד אלפי נשים

גלעד קריב: - - -      

חנוך דב מילביצקי: חבר הכנסת קריב, די

לימור סון הר-מלך: ואתם יודעים לכמה נשים נמצא פתרון? לכלום ושום דבר

לימור סון הר-מלך:  אבל מה, העמותה לוקחת - - -      

גלעד קריב: לכמה?      

לימור סון הר-מלך: לכלום ושום דבר

לימור סון הר-מלך:  אבל מה? העמותה לוקחת - - -      

עודד פורר: כמה - - -      

חנוך דב מילביצקי: חבר הכנסת פורר, אני קורא אותך לסדר פעם ראשונה

לימור סון הר-מלך: העמותה לוקחת כסף, והעלתה ב-20% את היח"ץ והשיווק שלה, את ההוצאות שלה

גלעד קריב: - - -     

מירב בן ארי: היא לא יכולה - - - מה זה הדבר הזה? מה זה הדבר הזה? מה זה?      

גלעד קריב: - - -      

חנוך דב מילביצקי: חבר הכנסת קריב, אני קורא אותך לסדר פעם שנייה

מירב בן ארי: אבל היא לא יכולה להשמיץ עמותה

חנוך דב מילביצקי: חברת הכנסת מירב בין ארי, אני קורא אותך לסדר פעם שנייה

מירב בן ארי: רגע, תקשיב רק, תקשיב

מירב בן ארי:  אבל תקשיב

חנוך דב מילביצקי: אני לא מקשיב לצעקות

חנוך דב מילביצקי:  אני לא מקשיב לצעקות

מירב בן ארי:  לא יכול להיות שאתה לא מאפשר קריאות ביניים

חנוך דב מילביצקי: לא

חנוך דב מילביצקי:  אתם תיתנו לה לסיים לדבר בלי צעקות

מירב בן ארי: אבל היא משמיצה עמותה שלא יכולה להגן על עצמה

חנוך דב מילביצקי: אתם תיתנו לה לדבר בשקט בלי צעקות

מירב בן ארי: זה לא בסדר, חנוך

מירב בן ארי:  זה לא בסדר

לימור סון הר-מלך: אתם חושבים שכולם יפחדו ממופע האימים שלכם, מהטלת האימה שלכם

דבורה ביטון: מופע האימים שלך

לימור סון הר-מלך: אנחנו לא מפחדים יותר

מירב בן ארי: - - -     

לימור סון הר-מלך: האירוע הזה שיש צד אחד שמפחד ומתגמש ומוריד את הראש מול צד אחר שצועק ומשפיל נשים ומתייחס אליהן בזלזול – האירוע הזה הסתיים

לימור סון הר-מלך:  אנחנו נאמר לכם את האמת, ואנחנו נעמוד על בירור האמת

גלעד קריב: איזו אמת?      

לימור סון הר-מלך: ואתה, כדאי לך באמת, אני אומרת לך, עכשיו בעת הזאת במיוחד – באמת, אני לא רוצה עכשיו לרדת למקומות שאתה הגעת אליהם

דבורה ביטון: יש לך את - - - נערת הגבעות?      

חנוך דב מילביצקי: חברת הכנסת ביטון, די

מירב בן ארי: אבל היא לא צעקה - - -     

לימור סון הר-מלך: אנחנו נברר ונגיע לחקר האמת על אפו וחמתו של מי שלא רוצה

לימור סון הר-מלך:  אני לא רוצה להגיד – זה לא כל הצד הזה

לימור סון הר-מלך:  יש פה הרבה אנשים טובים וישרי דרך

דבורה ביטון: - - - חצי מיליון, חצי מיליון

חנוך דב מילביצקי: חברת הכנסת ביטון, די, די

חנוך דב מילביצקי:  לא לצעוק

דבורה ביטון: בושה

דבורה ביטון:  - - -      

לימור סון הר-מלך:  ואני רוצה לומר, האירוע הזה שיש צד אחד שתמיד כל דבר שלו נבדק בשבע עיניים, שתמיד מנסה ללכת בדרך ישרה - -      

גלעד קריב: שבע עיניים - - -     

לימור סון הר-מלך: - - ואתה תמיד תעלה - - -     

עודד פורר: - - - פוליטיקה - - -     

חנוך דב מילביצקי: חבר הכנסת פורר, אני קורא אותך לסדר פעם שנייה

קריאות: - - -     

חנוך דב מילביצקי: חבר הכנסת קריב, אתה כבר פעמיים

לימור סון הר-מלך: - - - לכל העמותות שמובילות אג'נדות ומאחוריהן עומדות אג'נדות פוליטיות - - -      

קריאה: - - -     

לימור סון הר-מלך: תקשיבי, לא תבלבלי אותי גם אם תצעקי

מירב בן ארי: זה העניין

מירב בן ארי:  אה, היא שמאלנית מדי? את לוקחת לה את הכסף כי היא שמאלנית - - - בושה

מירב בן ארי:  תרדי כבר מהדוכן

לימור סון הר-מלך: אג'נדות פוליטיות מובהקות ומגמות פוליטיות מובהקות לא יהיו יותר

לימור סון הר-מלך:  זה ייאמר

לימור סון הר-מלך:  אנחנו נעלה, אנחנו ניאבק בזה - -     

מירב בן ארי: לקחת כסף מנשים מוכות

לימור סון הר-מלך: - - ואת מוזמנת להוציא עוד שמונה ציוצים כמו שמונת הציוצים שאתמול השקעת עליי

מירב בן ארי: את הציוצים? תתביישי לך

מירב בן ארי:  תרדי כבר מהדוכן

לימור סון הר-מלך: את מוזמנת לצייץ ולספר את השקרים שלך

דבורה ביטון: - - -      

חנוך דב מילביצקי: חברת הכנסת ביטון

לימור סון הר-מלך: אני רוצה לומר, את הנתונים האלה - - -     

מירב בן ארי: אגב, זה חמש דקות – הודעה אישית

חנוך דב מילביצקי: כן

חנוך דב מילביצקי:  אבל אתם צועקים כל הזמן, אז אני נותן לה עוד זמן

חנוך דב מילביצקי:  אפשר לא לצעוק

מירב בן ארי: איך אפשר? איך אפשר לשמוע את זה? לא מספיק כל מה שהיה אתמול?      

חנוך דב מילביצקי: תאמיני לי שגם אני הרבה פעמים סותם את הפה

חנוך דב מילביצקי:  לא תמיד אני מצליח

מירב בן ארי: כמה אפשר? כמה רעל בן אדם יכול לספוג במקום העבודה שלו? כמה?     

דבורה ביטון: - - - לא בודקים את הכסף של - - -      

גלעד קריב: - - -      

מירב בן ארי: די להשמיץ את העמותה הזאת

מירב בן ארי:  די, די, מספיק

לימור סון הר-מלך: פורום מיכל סלה - - -      

חנוך דב מילביצקי: חברת הכנסת סון הר מלך, עצרי רגע

לימור סון הר-מלך: פורום מיכל סלה דאג - - -      

חנוך דב מילביצקי: עצרי

חנוך דב מילביצקי:  לא

חנוך דב מילביצקי:  את עברת את חמש הדקות

חנוך דב מילביצקי:  נתתי עוד כמה דקות

לימור סון הר-מלך: אבל הם מפריעים לי

חנוך דב מילביצקי: לא לא לא לא לא

חנוך דב מילביצקי:  מראש יש לך חמש דקות

חנוך דב מילביצקי:  אני אתן לך עוד דקה וזהו

מירב בן ארי: די, מספיק

מירב בן ארי:  איזה - - -     

לימור סון הר-מלך: טוב

חנוך דב מילביצקי: תודה

לימור סון הר-מלך: פורום מיכל סלה נהנה מתקציב שנתי של 6

לימור סון הר-מלך: 5 מיליון שקלים

לימור סון הר-מלך:  אני רוצה לומר לכם, מה שהוא השיג זה עשרה כלבים ועוד 100 ומשהו מצלמות

גלעד קריב: איזו השמצה

גלעד קריב:  איזו השמצה

לימור סון הר-מלך: בתופעה שמתמודדת עם אלפי נשים – זה לא להתמודד עם תופעת האלימות במשפחה, ומי שמספר לכם את זה פשוט זורה חול בעיניים של הציבור בישראל, והגיע הזמן שנאמר את האמת

לימור סון הר-מלך:  תודה רבה

חנוך דב מילביצקי: תודה רבה

גלעד קריב: שום קשר להתנגדות שלהם לרפורמת הנשק - - - בושה

מירב בן ארי: את בושה וחרפה לכנסת

מירב בן ארי:  את בושה לנשים

מירב בן ארי:  את בושה וחרפה

מירב בן ארי:  שבי

חנוך דב מילביצקי: חברת הכנסת בן ארי, את רוצה לצאת החוצה להירגע?      

מירב בן ארי: אני רגועה

חנוך דב מילביצקי: תודה

גלעד קריב: שופכי דמים

גלעד קריב:  שופכי דמים

מירב בן ארי: תאמין לי, אחרי מה שעברתי פה אתמול אני רגועה

חנוך דב מילביצקי: תודה רבה

חנוך דב מילביצקי:  את רוצה הודעה אישית? אני אתן לך

מירב בן ארי: אני מאוד רוצה

מירב בן ארי:  מאוד

חנוך דב מילביצקי: אז אני אתן לך, אבל לא ככה

חנוך דב מילביצקי:  לא ככה

מירב בן ארי: אוקיי

מירב בן ארי:  אני מבקשת, כי אני כבר יומיים - - -      

חנוך דב מילביצקי: אז תבקשי הודעה אישית ואני אתן לך, אבל לא ככה

מירב בן ארי: אני מבקשת הודעה אישית

מירב בן ארי:  אני מבקשת הודעה אישית

חנוך דב מילביצקי: את רוצה עכשיו הודעה אישית? בבקשה, קדימה

דבורה ביטון: - - -          

מירב בן ארי: תודה רבה

מירב בן ארי:  אדוני היושב-ראש, אני לא אצעק

מירב בן ארי:  אני לא אצעק

מירב בן ארי:  אפשר להירגע

מירב בן ארי:  אני לא מתכוונת לצעוק ולא להתלהם, אבל כמות הרעל שאני אוכלת כאן באופן אישי בחודש האחרון לא מכבדת אף אדם במקום העבודה שלו

לימור סון הר-מלך: מעניין למה

חנוך דב מילביצקי: חברת הכנסת סון הר מלך, אני שמרתי על זכותך לדבר בלי הפרעה

מירב בן ארי: זה שיועץ השר מסתובב לו – הבנתי שגם בפרסה עכשיו – ובכלל לא מושעה מפה, אחרי שקרא ליועצת שלי "מושתנת", "בורה", "מפגרת", ואף אישה לא קמה ואמרה: מה זה הבושה? מה זה? הוא מסתובב פה בפרסה, הוא קרא ליועצת שלי "חסרת מוח"

מירב בן ארי:  על היועצת של מטי הרכבי הוא התנפל, רכן עליה בצורה מאיימת

לימור סון הר-מלך: - - -      

חנוך דב מילביצקי: חברת הכנסת סון הר מלך

מירב בן ארי: אין לי מה להקשיב לך, אני לא אצעק

מירב בן ארי:  את, הנוכחות שלך, באמת, אתמול בוועדה – זה לא אני אמרתי, הציבור שפט

מירב בן ארי:  אתמול הוקם באמת מימון המונים מטורף לפורום מיכל סלה

מירב בן ארי:  תודה רבה לציבור היקר שתורם מכספו

מירב בן ארי:  עלה היום שר הרווחה, איש שכולו לב – הינה, אני מפרגנת גם לממשלה – אמר: אני אתן את הכסף

מירב בן ארי:  אני לא אצעק

מירב בן ארי:       אתמול חזרתי הביתה ובאמת כאב לי, כאב לי בנשמה

מירב בן ארי:  אף אדם לא צריך לספוג את כמות הרעל שסופגים כאן

מירב בן ארי:  והינה, אני אומרת לך, אבל לא צריך: צדיקים, מלאכתם נעשית בידי אחרים

מירב בן ארי:  הינה, אני אומרת לכם: 1

מירב בן ארי:  התרומות לפורום מיכל סלה מתפוצצות; 2

מירב בן ארי:  שר הרווחה לקח אחריות על הכסף

מירב בן ארי:  תמשיכו לריב, תמשיכו להפיץ רעל

מירב בן ארי:  האמת והטוב ינצחו

מירב בן ארי:  תודה רבה, לילי בן עמי, על כל מה שאת עושה לנשים נפגעות אלימות ולילדים שלהן

מירב בן ארי:  נשארים בבית ולא בורחים למקלט

מירב בן ארי:  תודה

מירב בן ארי:  תודה לעם היקר ותודה לשר הרווחה

מירב בן ארי:  תודה

חנוך דב מילביצקי: תודה

חנוך דב מילביצקי: [הצעת חוק פ/3438/25; נספחות

חנוך דב מילביצקי: ] 

חנוך דב מילביצקי: נעבור לנושא הבא על סדר-היום – הצעת חוק שירות חובה לכול, התשפ"ג–2023, של חבר הכנסת אביגדור ליברמן וקבוצת חברי הכנסת

חנוך דב מילביצקי:  חבר הכנסת ליברמן, בבקשה

אביגדור ליברמן: אדוני היושב-ראש, כנסת נכבדה, במהלך פוגרום קישינב, ב-19 באפריל 1903, נרצחו 49 יהודים ו-92 נפצעו

אביגדור ליברמן:  גל המחאה והזעם הכה את כל העולם הנאור

אביגדור ליברמן:  באותה שנה כתב חיים נחמן ביאליק את השיר המפורסם שלו "בעיר ההרגה"

אביגדור ליברמן:  האירוע הזה מלווה את עם ישראל ואת מדינת ישראל מאז הקמתה

אביגדור ליברמן:  כל מי שלומד בבית ספר לומד את השיר הזה של ביאליק, "בעיר ההרגה"

אביגדור ליברמן:  אז לא היה צה"ל, לא הייתה מדינת ישראל, לא הייתה 8200 ולא היו מטוסי F-35

אביגדור ליברמן:       ב-7 באוקטובר נרצחו 1,210 חיילים ואזרחים, ביום אחד, בשבת אחת, ומעל ל-10,000 אלפים נפצעו

אביגדור ליברמן:  כולם חייבים להפנים, אנחנו בעידן חדש

אביגדור ליברמן:  מאז 7 באוקטובר הדברים השתנו

אביגדור ליברמן:  אנחנו נמצאים במצב הרבה יותר מורכב, הרבה יותר קשה

אביגדור ליברמן:  ולכן הדרישה לחוק גיוס היא ממש לא קנטרנית, היא לא באה לפגוע באף אחד, היא לא באה לגרום לעוד מחלוקת בעם ישראל אלא להפך

אביגדור ליברמן:  כרגע כולנו חייבים להתעלות מעל כל האינטרסים הפוליטיים ולהבין שמדובר באינטרסים ביטחוניים בסיסיים

אביגדור ליברמן:  באכ"א מדברים על כך שכרגע חסרים עשרות אלפי חיילי סדיר ומילואים

אביגדור ליברמן:       אתמול התכנס הקבינט הביטחוני, ושמענו את שר הביטחון יואב גלנט מדבר על כך שבמקרה שתהיה התלקחות ביהודה ושומרון, הוא יצטרך להזיז את גדודים וחטיבות מדרום ומצפון לתוך יו"ש, פשוט כי חסרים לו חיילים

אביגדור ליברמן:  גם ההתנגדות הזאת לחוק הגיוס משיקולים שהם כאילו שיקולי הלכה, אין להם שום מקום

אביגדור ליברמן:  כל מי שמדבר על כך שהם דואגים ללומדי תורה, הם דואגים רק לעצמם, דואגים לאינטרסים האישיים והפרסונליים שלהם

אביגדור ליברמן:  הם דואגים לכוח, כסף וכבוד

אביגדור ליברמן:  להפך, כל מי שכביכול מתנגד מטעמי הלכה, פשוט סותר את ההלכה

אביגדור ליברמן:  מה כתוב בהלכה? בספר במדבר, פרק ל"ב, כתוב: "ויאמר משה לבני גד ולבני ראובן האחיכם יבאו למלחמה - -"     

חנוך דב מילביצקי: חברי הכנסת, נא לא לצעוק תוך כדי הדברים של חבר הכנסת ליברמן

אביגדור ליברמן: "- - האחיכם יבאו למלחמה ואתם תשבו פה"

אביגדור ליברמן:  בספר שמות, פרשת בשלח, פרשת השבוע שקראנו רק לפני כמה שבועות, כתוב: "ויאמר משה אל יהושע" – בן נון – "בחר לנו אנשים וצא הלחם בעמלק"

אביגדור ליברמן:  אותו הדבר אם אני חוזר לתנועה הציונית – אולי לפני התנועה הציונית, מה כותב הרמב"ם? כותב הרמב"ם: במלחמת מצווה גם חתן יוצא מחדרו וכלה מחופתה

אביגדור ליברמן:       מקס נורדאו, אחד מהאבות המייסדים של התנועה הציונית, אחד מהוגי הדעות החשובים, כותב מה זה ציוני: ציוני זה קודם כול להיות לוחם

אביגדור ליברמן:  כבר אמרנו פה שז'בוטינסקי וטרומפלדור באמת קידשו את השירות הצבאי למען המולדת, למען העם היהודי

אביגדור ליברמן:  אני כבר לא מדבר על טרומפלדור, אבל ז'בוטינסקי הקים את גדוד נהגי הפרדות, הגדוד העברי, ההגנה, מה לא

אביגדור ליברמן:  אגב, גם הרבנים הגדולים – אני לא מדבר על גדולי הדור לפני אלפי שנים – שירתו בצבא: הרבי מלובביץ' היה קצין ומהנדס ב-navy, בצי ארצות הברית; האדמו"ר מסערט ויזניץ' – דיברתי כבר כאן – הרב אליעזר הגר, מוותיקי המנהיגים החסידיים בחיפה, לחם במלחמת העצמאות ונפצע

אביגדור ליברמן:  הוא הצטיין, רצו להחתים אותו לקבע; הרב רביץ, ממנהיגי הליטאים פה בכנסת, היה חייל בלח"י, לוחם בלח"י, ושירת בצה"ל

אביגדור ליברמן:      אגב גם נשים

אביגדור ליברמן:  נשים תמיד שירתו ותרמו לביטחון ישראל

אביגדור ליברמן:  דבורה הנביאה הייתה שרת הביטחון הראשונה בתולדות עם ישראל, וברק בן אבינעם היה הרמטכ"ל שלחם תחתיה, ברק בן אבינעם, שהביס את צבא חצור

אביגדור ליברמן:  ומי הרג את סיסרא, מפקד צבא חצור? יעל אשת חבר הקיני

אביגדור ליברמן:  ומי הרג את שר צבא אשור? יהודית

אביגדור ליברמן:  כמובן שאנחנו לא יכולים למחוק את הפרקים בעם ישראל, בהיסטוריה שלנו, הפרקים הקשורים לשרה אהרנסון או לחנה סנש

אביגדור ליברמן:  כאלף נשים נהרגו במלחמות ישראל מאז התחיל המאבק ב-1860

אביגדור ליברמן:  לכן גם בנושא שירות נשים אני כל פעם נדהם מחדש מהבורות ומחוסר הידע

אביגדור ליברמן:  חבל ששר האוצר סמוטריץ' לא נמצא פה

אביגדור ליברמן:  ב-23 במרץ 2017 הוא כתב לעיתון בשבע מאמר שכותרתו: מצילים את צה"ל ולא מתגייסים

אביגדור ליברמן:  באותו מאמר הוא קורא לנוער דתי לאומי שלא להתגייס למשך מחזור גיוס אחד, כדי להפעיל לחץ על צה"ל לשנות את המדיניות שלו בנוגע לשילוב נשים

אביגדור ליברמן:       אגב, אני חוזר פעם נוספת לנושא שירות הערבים, שירות צבאי או אזרחי

אביגדור ליברמן:  למי שלא מכיר את הקצין שהקים את סיירת שקד, עבד אל-מג'יד, מי שאנחנו מכירים כעמוס ירקוני, אחד מחבריו הקרובים של רחבעם זאבי גנדי, השם ייקום דמו

אביגדור ליברמן:       אדוני היושב-ראש, לסיכום, מדינת ישראל הגיעה לנקודה הכרעה

אביגדור ליברמן:  אנחנו חייבים לחוקק חוק שוויוני

אביגדור ליברמן:  כל צעיר בהגיעו לגיל 18 חייב להתייצב בבקו"ם, וצה"ל יחליט אם הוא ילך לשירות צבאי או לשירות אזרחי

אביגדור ליברמן:  כולם – יהודים, מוסלמים, נוצרים, דרוזים, צ'רקסים

אביגדור ליברמן:  לא יכול להיות יותר הסיפור של היעדים, של המכסות

אביגדור ליברמן:  זה לא עבד, זה לא יעבוד, זה עוד ניסיון למשוך זמן, למרוח את הנושא, ובעיתוי נוח יותר פשוט לבטל את זה מחדש

אביגדור ליברמן:  אנחנו חייבים לעשות הכול כדי לשקם את ההרתעה הישראלית, כדי להחזיר את תחושת הביטחון לאזרחי ישראל, להחזיר את הכבוד הלאומי

אביגדור ליברמן:  ואת זה, בלי צבא חזק, שוויוני, צבא העם, אי-אפשר לעשות

אביגדור ליברמן:       לכן גם היום אני קורא לכל הבית הזה להתעלות מעל כל השיקולים – שיקולים קואליציוניים, שיקולים פוליטיים – ולפעול ברוח מייסדי התנועה הציונית, ברוח מייסד התנועה הלאומית הרוויזיוניסטית, ולהצביע עבור החוק הזה שאני מגיש

אביגדור ליברמן:      הערה אחרונה – תמיד שואלים אותי: אז מה, תכניס את כולם לכלא? לא צריך להכניס לכלא אף אחד

אביגדור ליברמן:  פשוט, מי שלא מתייצב, ייחשב כעריק, מייד ר"פ – רישום פלילי – וכמו כל עריק הוא לא יוכל לצאת מהארץ, ואם הוא חוזר – עוצרים אותו בשדה התעופה, והוא לא יכול להיות עובד מדינה ולא עובד של השלטון המקומי, הוא לא יהיה זכאי לשום הנחות, בדיוק כמו כל עריק

אביגדור ליברמן:  כולם ייחשבו לעריקים

אביגדור ליברמן:  כמו שהבן שלך או שלי, אם הוא לא מתייצב בלשכת הגיוס הוא נחשב לעריק

אביגדור ליברמן:  לכן החוק הזה הוא שוויוני, ולא ממציאים שום דבר חדש, אלא יש פה צילום מצב נוכחי

אביגדור ליברמן:  תודה רבה, אדוני היושב-ראש

חנוך דב מילביצקי: תודה רבה

חנוך דב מילביצקי:  אני מזמין את השר אמסלם, בשם שר הביטחון, להציג את עמדת הממשלה ביחס לחוק

חנוך דב מילביצקי:  בבקשה, אדוני

דוד אמסלם: אדוני היושב-ראש, חברי הכנסת, התבקשתי על ידי שר הביטחון להקריא את תשובתו, ולאחר מכן אני אוסיף כמה ארגומנטים נוספים

דוד אמסלם:       הצעת החוק שהוגשה על ידי חבר הכנסת אביגדור ליברמן ואחרים מבקשת לחייב את כל הצעירים שאינם משרתים בצה"ל לשרת בשירות לאומי-ממלכתי

דוד אמסלם:  עוצמתו של צה"ל כצבא העם מתבססת על חייליו, חיילותיו ומפקדיו

דוד אמסלם:  גם בשעה זו לוחמים בצפון, בדרום, ביהודה ושומרון, יחד כתף אל כתף, חיילים וחיילות מהעיר ומהכפר, מכל רחבי הארץ ומכל האוכלוסיות, והם לוחמים לילות כימים בחירוף נפש, במסירות, בהקרבה גדולה

דוד אמסלם:  נלחמים על חיינו ועתידנו פה בארץ הזאת

דוד אמסלם:      נשיאה משותפת בעול השירות היא אתגר לאומי רגיש וסבוך, אשר מלווה את החברה הישראלית למעלה מ-75 שנה, ולו משמעויות חברתיות, כלכליות ומשפטיות, שבאו לידי ביטוי בכמה פסיקות של בית המשפט העליון

דוד אמסלם:  כזכור, הוא קבע כי נדרש להסדיר את הנושא בחקיקה ראשית של הכנסת

דוד אמסלם:  משקבעה הכנסת הסדרים בנושא, פסל אותם בקובעו כי אינם עומדים במבחן השוויוניות החוקתית

דוד אמסלם:  סוגיה זו מורכבת ומחייבת פתרון אמיתי, כזה שיושג בהסכמה רחבה ויקודם בדרך של הצעת חוק ממשלתית מפורטת ולא בדרך של הצעת חוק פרטית

דוד אמסלם:      לאור האמור, החליטה הממשלה לדחות בחודש את הדיון בהצעת החוק

דוד אמסלם:  בהיעדר הסכמה של חבר הכנסת המציע לדחיית הדיון, לא ניתן לתמוך בשלב זה בקידום הצעת החוק הפרטית

דוד אמסלם:  אני מציע למליאה לדחות את החוק ולהורידו מסדר-היום

דוד אמסלם:      חבר הכנסת ליברמן, בוא נבוא עכשיו קצת לעובדות

דוד אמסלם:  קודם כול, אני רוצה לומר לך, את חוק הגיוס – כשאתה היית שר הביטחון, הגשת את חוק הגיוס, מינית יושב-ראש ועדה לחוק הגיוס

דוד אמסלם:  אני הבאתי אותו לכנסת לאחר שפרשת ככתבו וכלשונו, מה שאתה כתבת

דוד אמסלם:  לא שינינו מילה, ולא את הצבע אפילו

דוד אמסלם:  והחרדים התנגדו

דוד אמסלם:  ואני בניתי עליך, שזה החוק שלך, שתצביע בעד, הרי אתה רוצה לפתור את הבעיה של עם ישראל

דוד אמסלם:  אתה ולפיד באותו יום כאן – שמתי את זה במזכירות הכנסת, לפיד המציא משהו: אמסלם אמר בוועדה שהוא יחלק כסף לחרדים

דוד אמסלם:  לא ידעתי איך אני כחבר כנסת יכול לחלק כסף לחרדים

דוד אמסלם:  ואתה החרית אחריו ואמרת שאתה מתנגד לחוק

דוד אמסלם:      ואני אגיד לכם משהו: אתם לא רוצים את החוק

דוד אמסלם:  ברגע שהחוק הזה יעבור, לא יהיה לכם ממה להתפרנס

דוד אמסלם:  מה תבואו ותגידו פה?     

עודד פורר: תביא את החוק

דוד אמסלם: דקה

דוד אמסלם:  לאחד את החוק שלך? אתה התנגדת לו, אתה ולפיד, בגלל שאתם לא מעוניינים באמת שהסיפור הזה ירד מסדר-היום, אחרת ממה תתפרנסו? איך תסכסכו? איך יבואו ויצביעו עבורכם? הרי בסוף אתם חיים על זה

יוראי להב-הרצנו: צריך עוד חיילים

יוראי להב-הרצנו:  מאיפה הם יגיעו?     

דוד אמסלם: שנייה, דקה

יוראי להב-הרצנו: מאיפה הם יגיעו? מערכת הביטחון צריכה עכשיו עוד חיילים

דוד אמסלם: לא להפריע לי

דוד אמסלם:  אני מבקש לא להפריע לי

דוד אמסלם:  עכשיו לגופו של עניין

דוד אמסלם:  אני מאמין באמונה שלמה – דרך אגב, במסורת ישראל והיהדות עשית פה היסטוריה של עם ישראל לכאורה

דוד אמסלם:  דוד המלך יצא למלחמה, חלק מהעם למד תורה, חלק מהעם נלחם

דוד אמסלם:  דרך אגב, כולם - - -     

סימון דוידסון: מה אתה מסבן אותנו?      

חנוך דב מילביצקי: חבר הכנסת דוידסון

סימון דוידסון: מה זה הסיבונים האלה?     

חנוך דב מילביצקי: חבר הכנסת דוידסון - -     

קריאות: - - -     

סימון דוידסון: חלק ייהרגו וחלק יישארו בבית? באמת, אמסלם

חנוך דב מילביצקי: - - אני קורא אותך לסדר פעם ראשונה

דוד אמסלם: דוידסון, אני יודע שאתה לא מאמין בכלום, אז זה לא חשוב

סימון דוידסון: אני מאמין יותר ממך

סימון דוידסון:   << קריאה >> מירב בן ארי (יש עתיד): << קריאה >>      איך אתה מדבר?     

דוד אמסלם: תמשיכי לקרקר כל הזמן

דוד אמסלם:  אמרתי

מירב בן ארי: אתה לא תגיד לי "לקרקר"

מירב בן ארי:  תפסיק עם זה כבר

דוד אמסלם: אל תפריעי פה כל פעם שאני עולה

דוד אמסלם:  כל הזמן את עסוקה רק בלהפריע

יוראי להב-הרצנו: אל תדבר ככה אל חברת כנסת

מירב בן ארי: די כבר עם זה

דוד אמסלם: היא עסוקה רק בלהפריע כל היום

דוד אמסלם:  אני מבקש שתעשה סדר, אדוני היושב-ראש

מירב בן ארי: אתה יודע מה הוא אמר לי? הוא אמר לי "תפסיקי לקרקר"

מירב בן ארי:  די כבר עם זה

מירב בן ארי:  די

חנוך דב מילביצקי: אני מבקש לשבת

חנוך דב מילביצקי:  חברת הכנסת בן ארי, אני מבקש לשבת

חנוך דב מילביצקי:  אני מבקש לשבת

מירב בן ארי: מה זה "תפסיקי לקרקר"? מה זה? שיתנצל על זה

חנוך דב מילביצקי: אני מבקש לשבת

יוראי להב-הרצנו: אתה לא תדבר ככה אל חברת כנסת

יוראי להב-הרצנו:  מי אתה חושב שאתה?     

מירב בן ארי: די כבר

מירב בן ארי:  מה? מה הקטע הזה?     

חנוך דב מילביצקי: חבר הכנסת הרצנו, די

דוד אמסלם: תירגע

יוראי להב-הרצנו: מה זה "לקרקר"?     

דוד אמסלם: להירגע

דוד אמסלם:  אל תגיד לי מה להגיד

חנוך דב מילביצקי: חבר הכנסת הרצנו, די

חנוך דב מילביצקי:  אתה רוצה לצאת עוד פעם החוצה?     

יוראי להב-הרצנו: כן

דוד אמסלם: תירגע

חנוך דב מילביצקי: אתה רוצה לצאת עוד פעם החוצה? מספיק

דוד אמסלם: דרך אגב, אין נאום שהיא לא עולה פה ומפריעה כל הזמן, כל הזמן

מירב בן ארי: אני מפריעה? אני?     

דוד אמסלם: והיא שואלת אחר כך למה מעירים לה

דוד אמסלם:  היא יותר מפריעה מאשר מדברת, אבל בואו נמשיך

חנוך דב מילביצקי: השר אמסלם, תן לי רגע

חנוך דב מילביצקי:  תן לי רגע

חנוך דב מילביצקי:  חברי הכנסת

חנוך דב מילביצקי:  חבר הכנסת אשר, אנא

קריאות: - - -     

יוראי להב-הרצנו: לא ידברו כך אל חברות כנסת כאן

דוד אמסלם: תירגע

דוד אמסלם:  צרחת

דוד אמסלם:  תירגע

דוד אמסלם:  שמעתי

חנוך דב מילביצקי: חבר הכנסת אייכלר, אנא

חנוך דב מילביצקי:  אם אפשר קצת בווליום יותר נמוך, לא שומעים כלום

דוד אמסלם: אני, דרך אגב, מאמין - -     

דבורה ביטון: כיתה א', כמו בגנון

חנוך דב מילביצקי: חברת הכנסת ביטון, מספיק

דוד אמסלם: - - במסורת ישראל

ולדימיר בליאק: אתה יכול להרגיע את הגנון הזה?     

מירב בן ארי: אתה לא מאמין בכלום

דוד אמסלם: דקה

חנוך דב מילביצקי: טוב, תקשיבו, די

דוד אמסלם: עם ישראל - -     

חנוך דב מילביצקי: הבא שמעיר הערת ביניים, אני קורא אותו לסדר

דוד אמסלם: - - לדורותיו, תמיד היו אנשים – כולם אז היו דתיים, כולם היו מאמינים, כולם היו לומדי תורה, אבל עם ישראל תמיד בהיסטוריה העריך לומדי תורה, תמיד כחלק מהגנה על עם ישראל, גם כשהיו מלחמות

דוד אמסלם:      אני רוצה להגיד לכם משהו

דוד אמסלם:  הרי אתם מכפישים, אמרתי, מתפרנסים מהשנאה לחברה החרדית

דוד אמסלם:  הרי בואו נדבר לעניין, הרי החברה החרדית זו החברה שיש לה את מפעלי החסד הכי גדולים וההתנדבות הכי גדולה בארץ

דבורה ביטון: שילכו להתנדב

דבורה ביטון:  מה הבעיה?     

דוד אמסלם: שנייה

דוד אמסלם:  אני אענה

דוד אמסלם:  אני אענה גם על זה

חנוך דב מילביצקי: חברת הכנסת ביטון, אני קורא אותך לסדר פעם ראשונה

דוד אמסלם: הרי כל אחד כאן הולך בסוף ימיו או הולך היום בשביל ההורים שלו ליד שרה לקחת מתקן כזה, מתקן אחר

דוד אמסלם:  דרך אגב, המדינה אמורה לספק את זה, אבל היא לא עושה את זה

דוד אמסלם:  מפעל חסד שלא מבחין בין ערבים לבין יהודים לבין צ'רקסים

דוד אמסלם:  אתה חולה, אתה ניגש, והם נותנים לך ממיטות ועד זה

דוד אמסלם:  יש שם עשרות אלפים מתנדבים

דוד אמסלם:  חלק גדול מהם חרדים

דוד אמסלם:  כל השנה

דוד אמסלם:  דרך אגב, הם מתנדבים עד גיל 70

דוד אמסלם:      אתם מכירים את זק"א? אני לא מכיר הרבה יהודים שיכולים לעשות את מה שעושה זק"א

דבורה ביטון: אז מה רע - - -     

דוד אמסלם: רק שנייה, אני אסביר

דוד אמסלם:  איחוד הצלה, מד"א

דוד אמסלם:  החברה החרדית בנויה כתפיסת עולם יהודית דתית על חסד

אלעזר שטרן: איפה חירוף הנפש?     

דוד אמסלם: תן לי

דוד אמסלם:  אני אדבר גם על זה

חנוך דב מילביצקי: חבר הכנסת שטרן, אני קורא אותך לסדר פעם ראשונה

דוד אמסלם: אני רוצה לספר לכם - - -     

אלעזר שטרן: - - - חירוף הנפש

חנוך דב מילביצקי: אני קורא אותך לסדר פעם שנייה

דוד אמסלם: אני רק רוצה לומר, אני מסתכל גם בטלוויזיה ואני מסתכל גם על החללים ואני עוקב

דוד אמסלם:  חלק לא קטן מהם אלה יהודים חרדים שנופלים גם בעזה היום ונמצאים היום בצה"ל

דוד אמסלם:      אני חושב, חבר הכנסת ליברמן, שבסוף צריך להסדיר את הנושא, והנושא יוסדר לא בקטע של פתיחת תיק פלילי

דוד אמסלם:  אנחנו לא נמצאים כרגע באיזה משטר דיקטטורי

דוד אמסלם:  יש פה תהליכים חברתיים שצריך לעבור אותם, אתה יודע את זה

דוד אמסלם:      אבל אני רוצה לשאול אתכם שאלה אחרת

דוד אמסלם:  הרי הייתם כמעט שנתיים בממשלה, לא היו לא חרדים ולא אנחנו, למה לא העברתם את חוק הגיוס? למה לא העברתם? אני אגיד לכם למה כן התנגדתם

דוד אמסלם:  אני הגשתי חוק לגייס את הערבים בדיוק כמו החרדים, ועלה כאן סגן שר הביטחון שוסטר, ומה הוא אומר לי? אתה מצפה שהם יבגדו בבני עמם? אמרתי לו: מה, אין מוסלמים בצבא היום? אתה הופך אותם לבוגדים? בגלל שהם ישבו איתכם בקואליציה

דוד אמסלם:  דרך אגב, אתה הצעת עכשיו, השר ליברמן, לבוא ולגייס גם את הערבים, אבל אתה היית שר, למה לא הגשת את זה? כשאני העליתי את זה פה, אתם התנגדתם

דוד אמסלם:  למה? זה רק מראה לך שהכול פוליטיקה

דוד אמסלם:  כל הסוגיה הזאת אצלכם היא פוליטיקה

דוד אמסלם:  היא גם עולה בשעה הזאת בגלל הפוליטיקה

דוד אמסלם:  הרי ברור לך שגם אם נעביר את החוק, להכשיר חייל לוקח איזה שנה, שנה וחצי, הצבא צריך כמה שנים להיערך לנושא הזה

דוד אמסלם:       לכן אני חושב שגם צה"ל צריך להיערך לזה, וגם להקים את המסגרות המתאימות

דוד אמסלם:  הרי בסוף אם בחור חרדי רוצה להתגייס לצה"ל, צריך גם להקים לו את המסגרת שהוא יכול לשרת בה, בגלל שהוא רוצה להמשיך להיות חרדי

דוד אמסלם:       לכן אני אומר שאתם מעלים את הנושא הזה בגלל פוליטיקה, ופוליטיקה נטו, ובעת הרגישה הזאת אנחנו כממשלה ננהל דיאלוג עם החברה החרדית, ואני מבטיח לך שבסוף אנחנו באמת נביא פתרון אמיתי

דוד אמסלם:  מי שלומד תורה באמת – שימשיך ללמוד, מי שלא – שיבוא להתגייס או לעשות שירות לאומי

דוד אמסלם:  זאת האמונה שלנו

דוד אמסלם:  תודה

חנוך דב מילביצקי: תודה רבה

חנוך דב מילביצקי:  חבר הכנסת ליברמן רוצה להשיב? בבקשה, אדוני

אביגדור ליברמן: אדוני השר אמסלם, אתה יודע שיש דבר אחד שהוא יותר גרוע משקר, וזה חצי אמת

אביגדור ליברמן:  כל מה שאמרת זה חצי אמת

אביגדור ליברמן:  אנחנו הגשנו הצעת חוק ב-2018, הצעה נוחה מאוד, גמישה מאוד, ומי שהכשיל אותה זה העסקנים החרדים

אביגדור ליברמן:  למה הצבענו נגד בסוף? כי הם דרשו להפוך את החלק המהותי מחקיקה להחלטת ממשלה

אביגדור ליברמן:  כל הנושא של יעדים וסנקציות – הם דרשו שזה יהיה במסגרת החלטות ממשלה ולא בחקיקה ראשית

אביגדור ליברמן:  זה בדיוק

דוד אמסלם: - - -     

אביגדור ליברמן: יש פרוטוקולים של הכנסת, יש סטנוגרמה, אפשר לבדוק

דוד אמסלם: - - -     

אביגדור ליברמן: זאת הייתה ההתנגדות

אביגדור ליברמן:  אותו דבר בהצעת החוק שלי – מופיעים כולם

דוד אמסלם: הצעת החוק שלך – היא הייתה בחוק, לא במכסות, כמו של הממשלה

אביגדור ליברמן: מופיעים כולם

דוד אמסלם: הצעת החוק שלך הייתה בחוק

אביגדור ליברמן: סליחה, בהצעת החוק שלי מופיעים כולם – יהודים, מוסלמים, נוצרים, דרוזים, צ'רקסים

אביגדור ליברמן:  דבר נוסף, אדוני השר, ב-7 באוקטובר הגענו למציאות חדשה, לצערי

אביגדור ליברמן:  כל מה שהיה נכון לפני ה-7 באוקטובר אי-אפשר להשוות למציאות שלנו

אביגדור ליברמן:  אומר הרמטכ"ל: אנחנו מוכנים לקלוט כרגע את החיילים

אביגדור ליברמן:  לא אומר שהוא לא מסוגל או שהצבא זקוק לזמן להיערך – לא, להפך, הוא אומר "אנחנו מוכנים"

אביגדור ליברמן:  זה רק בימים האחרונים

אביגדור ליברמן:  ואני אומר לך דבר נוסף: היה הסכם, מישהו הפר אותו

אביגדור ליברמן:  ההסכם היה בין בן-גוריון לחזון איש – 400

אביגדור ליברמן:  מאז שהסכימו על 400 תלמידי חכמים, הגאונים, יש 170,000

אביגדור ליברמן:  היום יושבים בכל הישיבות ובכוללים 170,000 איש בגילים בין 18 ל-26

אביגדור ליברמן:  אין 170,000 איש גאונים

אביגדור ליברמן:  400, זה היה ההסכם, ומישהו הפר אותו

אביגדור ליברמן:  זה היה ההסכם בין החזון איש לבן-גוריון

אביגדור ליברמן:      ואני חוזר ואומר, אין שום סתירה בין ההלכה לבין שירות צבאי

אביגדור ליברמן:  הינה, שר הפנים יגיד לך, בספר במדבר, מה אומר משה – ואני חוזר – לבני גד וראובן? "האחיכם יבאו למלחמה ואתם תשבו פה"

אביגדור ליברמן:  הרמב"ם כנראה גם הבין משהו ביהדות: במלחמת מצווה גם חתן יוצא מחדרו, וכלה מחופתה

אביגדור ליברמן:  אלו כנראה שני אנשים שהבינו משהו ביהדות – גם משה רבנו וגם כמובן הרמב"ם

אביגדור ליברמן:  ולכן אין שום סתירה, הכול המצאות

אביגדור ליברמן:  כל מי שלא משרת ומתרץ בלימוד תורה – הכול תירוצים

אביגדור ליברמן:  אדוני השר, תדייק כשאתה מדבר

אביגדור ליברמן:  אל תדבר פה חצאי אמיתות

חנוך דב מילביצקי: תודה רבה

חנוך דב מילביצקי:  אנחנו נעבור להצבעה

סימון דוידסון: רגע, רגע, חנוך, אני ביקשתי להגיב

חנוך דב מילביצקי: אחרי

חנוך דב מילביצקי:  אחרי ההצבעה

חנוך דב מילביצקי: חברי הכנסת, אנחנו עוברים להצבעה על הצעת חוק שירות חובה לכול, התשפ"ג–2023

חנוך דב מילביצקי:  אנא תפסו את מקומותיכם

חנוך דב מילביצקי:  הצבעה

טלי גוטליב: יש לי תקלה

קריאה: זו לא התקלה היחידה שיש פה

קריאה: בעד ההצעה להעביר את הצעת החוק לוועדה – 36 

קריאה: נמנעים – אין 

חנוך דב מילביצקי: 36 בעד, 61 נגד, אין נמנעים, אין נוכחים

חנוך דב מילביצקי:  אנחנו רושמים שחברת הכנסת גוטליב הצביעה נגד, והקול שלה יתווסף

חנוך דב מילביצקי:  אני קובע כי הצעת חוק שירות חובה לכול, התשפ"ג–2023, לא אושרה ותוסר מסדר-היום

חנוך דב מילביצקי: סימון, ואז אתה, בסדר? הודעה אישית לסימון, דקה, ואז אתה, בסדר? חבר הכנסת דוידסון, בבקשה

סימון דוידסון: תודה, אדוני היושב-ראש

סימון דוידסון:  אמסלם – לא, לא אל תצא

סימון דוידסון:  השר אמסלם, תהיה איתי ותהיה הוגן

סימון דוידסון:  נמאס כבר מהגזענות שלך ומהפילוג שלך

סימון דוידסון:  אתה לא תקרא לי לא מאמין ולא יהודי

סימון דוידסון:  מי שמך לקרוא לי מי אני ומה אני? אני נכד – תקשיב טוב למה שאני אומר לך – סבא של אימא שלי היה הרב של העיר קובנה, אם אתה בכלל יודע מה זה ליטא, אם אתה יודע מי זה הגאון מליטא

מירב בן ארי: למה אתה לא מקשיב? למה אתה לא מקשיב?     

סימון דוידסון: אין לך בכלל ידע מינימלי על העבר של חברי הכנסת

חנוך דב מילביצקי: חברת הכנסת בן ארי, די

מירב בן ארי: שיקשיב

מירב בן ארי:  שיקשיב

סימון דוידסון: מי אתה - - - אותי כיהודי או לא יהודי?     

מירב בן ארי: "לקרקר" הוא יכול להגיד - - -     

סימון דוידסון: רק "לקרקר", ורק לדבר ורק להעליב

סימון דוידסון:  הגיע הזמן שיבינו שגם אדם שהוא לא עם כיפה הוא אדם יהודי ואדם מאמין

סימון דוידסון:  הוא יקרא לי אדם לא יהודי?     

חנוך דב מילביצקי: אין על זה מחלוקת

חנוך דב מילביצקי:  אין על זה מחלוקת, אדוני

מירב בן ארי: הלך

מירב בן ארי:  בטח הלך

מירב בן ארי:  הלך

סימון דוידסון: חברים, אנחנו בחוק הגיוס צריכים להבין, אין פה אדם שאומר – בכל המפלגה שלי, ביש עתיד, אין אחד שאומר משהו או דבר נגד החרדים

סימון דוידסון:  אנחנו רק רוצים הוגנות ורוצים שוויון, ורוצים שילד מנתניה או מתל אביב שנמצא עכשיו בעזה יהיה שווה לאותו ילד חרדי שנמצא בבני ברק ולא לומד תורה

סימון דוידסון:  בסוף כולנו תחת אותה אלונקה

סימון דוידסון:  כולנו צריכים להיות במאמץ המלחמתי הזה, וזה ייקח שנים

סימון דוידסון:  זה לא נגמר מחר בבוקר

סימון דוידסון:  והגיע הזמן שהבניין הזה יעשה שוויון, ואמסלם לא יגדיר אותנו כיהודי או לא יהודי

סימון דוידסון:  הייתי מצפה מכם לגנות את זה

סימון דוידסון:  כל אחד ואחד יודע גם מי אני ומה עשיתי בעיר שלי

סימון דוידסון:  מקומות שלמים – ונמצא פה אלי דלאל – קאנטרי קלאב שלם ששומר שבת, ואנשים עם כיפה או בלי כיפה

סימון דוידסון:  הוא יגיד שאני לא יהודי

סימון דוידסון:  בושה

סימון דוידסון:  תודה רבה

חנוך דב מילביצקי: תודה

מירב בן ארי: הלך כמו ברחן

מירב בן ארי:  כמו ברחן, הלך

מירב בן ארי:  המסית הלאומי דודי אמסלם

מירב בן ארי:  כל היום הוא רק מסית

מירב בן ארי:  חבורה של מסיתים

חנוך דב מילביצקי: הודעה למזכיר הכנסת, בבקשה

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק תשלום מיוחד לשם השגת יעדי התקציב (הוראת שעה – חרבות ברזל), התשפ"ד–2024, שהחזירה ועדת הכספים

דן מרזוק:      מסקנות ועדת הבריאות בעקבות דיון מהיר בהצעתם של חברי הכנסת סימון מושיאשוילי, טטאינה מזרסקי, יאסר חוג'יראת וניסים ואטורי בנושא: עומס רב וחסר תקדים בחדרי המיון בבתי החולים בישראל

דן מרזוק:  תודה

חנוך דב מילביצקי: תודה

חנוך דב מילביצקי: [הצעת חוק פ/4191/25; נספחות

חנוך דב מילביצקי: ] 

חנוך דב מילביצקי: נעבור לנושא הבא על סדר-היום – הצעת חוק עובדים זרים (תיקון – הפחתת אגרה לעובדים בענף המלונאות), התשפ"ד–2024, של חבר הכנסת ולדימיר בליאק

חנוך דב מילביצקי:  חבר הכנסת בליאק, בבקשה

ולדימיר בליאק: תודה, אדוני היושב-ראש

ולדימיר בליאק:  חבריי חברי הכנסת, אדוני השר, או השרים, אני מתכבד להציג בפניכם את הצעת חוק עובדים זרים (תיקון – הפחתת אגרה לעובדים בענף המלונאות)

ולדימיר בליאק:  בפתח דבריי אני רוצה לספר לכם כי לפני 11 וחצי שנים, ב-22 באוקטובר 2012, הוגש דוח הוועדה להוזלת מחירי הנופש בישראל

ולדימיר בליאק:  הוועדה בחנה את הסיבות לעלויות התפעול הגבוהות הקיימות במלונות בישראל בהשוואה לקיים במדינות ה-OECD, וכפועל יוצא מכך למחירי הנופש הגבוהים, ומצאה כי הסיבה המרכזית לעלויות התפעול החריגות בישראל נובעת מדרישות הרגולציה העודפות, שאין להן אח ורע בעולם

ולדימיר בליאק:       הוועדה המליצה – לפני 11 וחצי שנים – על שורה של צעדים לצמצום דרישות הרגולציה העודפת והתאמתם למקובל במדינות המתפתחות החברות ב-OECD

ולדימיר בליאק:  ב-18 בנובמבר 2012 אימצה ממשלת ישראל את המלצות הוועדה בהחלטה 5325

ולדימיר בליאק:  בהמשך לכך, ביום 22 באוקטובר 2014 נתקבלה החלטת ממשלה מס' 2209, שעניינה הפחתת הנטל הרגולטורי במשרד התיירות, הסרת חסמים וקידום ענף המלונאות לשם הוזלת מחירי הנופש בישראל

ולדימיר בליאק:       ביום 5 באוקטובר 2018, אדוני היושב-ראש, נתקבלה החלטת ממשלה מס' 4101, שקבעה כי ניתן יהיה להביא עובדים זרים לעבודה במקצועות החדרנות והניקיון במלונות ישראל

ולדימיר בליאק:  ביום 19 ביוני 2022 נתקבלה החלטת ממשלה מס' 1651, שהגדילה את מספר העובדים הזרים שניתן יהיה להעסיק בבתי המלון במקצועות הניקיון והחדרנות

ולדימיר בליאק:  ב-1 בינואר 2022 נכנס לתוקף תיקון לחוק, שאני הייתי שותף לו, אשר ביטל את ההיטל בגין העסקת עובדים זרים, אך השאיר את אגרת הבקשה ואת האגרה השנתית בגין העסקת עובדים זרים, שעומדות על סך של 1,230 שקלים לאגרת בקשה, ו-9,820 שקלים בגין אגרה שנתית להעסקת עובד זר בענף התיירות

ולדימיר בליאק:  9,820 שקלים לעובד זר

ולדימיר בליאק:      אני חשבתי כי נכון להקטין את האגרה הזאת עוד בתקופת הקורונה

ולדימיר בליאק:  ודאי נכון לעשות את זה עכשיו, עם כל מה שענף המלונאות ספג בחמשת החודשים האחרונים של המלחמה

ולדימיר בליאק:  אגרות אלה מקשות מאוד על העסקת עובדים זרים במקצועות הניקיון והחדרנות, מקצועות שעובדים ישראלים – מכל המגזרים, אגב – אינם ממהרים לעבוד בהם

ולדימיר בליאק:      למרות כל ההמלצות וכל ההחלטות לאורך השנים, אגרות אלה מייקרות את עלויות ההעסקה והתפעול של בתי מלון, בוודאי אל מול המתחרים במדינות אירופה ואגן הים התיכון

ולדימיר בליאק:  ולכן בהצעת החוק אני מציע להוזיל את גובה האגרות הקיימות היום ולהשוות אותן לסכום הקבוע בענף החקלאות – אגרת הבקשה על סך 620 שקלים ואגרה שנתית על סך 1,230 שקלים

ולדימיר בליאק:       קצת מספרים: בענף המלונאות ישנם היום כ-4,000 עובדים ועובדות זרים בתחום החדרנות והניקיון

ולדימיר בליאק:  מחציתם מירדן

ולדימיר בליאק:  עדיין חסרים בענף אלפי עובדים זרים, ואין ספק שהפחתת האגרות תקטין את עלויות התפעול, ותסייע באופן משמעותי בהוזלת עלויות הנופש בישראל – שהם חלק לא מבוטל ביוקר המחיה

ולדימיר בליאק:       הצעות חוק בנושא הונחו על שולחן הכנסת הזאת, הכנסת העשרים-וחמש, על ידי חבר הכנסת ינון אזולאי מש"ס, חברי הכנסת אלי דלל ודן אילוז מהליכוד, חבר הכנסת יצחק קרויזר מעוצמה יהודית

ולדימיר בליאק:  משכך, אני באמת מצפה מכל חלקי הבית לתמוך בהצעה, לתמוך בענף המלונאות, להצביע בעד, ולהעביר את ההצעה בקריאה הטרומית ולהמשיך את הליך החקיקה בוועדות הכנסת, בתיאום מלא עם משרדי הממשלה

ולדימיר בליאק:       גם בקואליציה מודעים היטב לכך שמצב יוקר המחיה בישראל הולך ומחמיר

ולדימיר בליאק:  רק לפני כמה ימים הדלק שוב עלה והשלים זינוק של 16% מיום הקמת הממשלה הזאת; מחיר החשמל ומחיר המים גם עלו; מחירי המוצרים בסופר ממשיכים להשתולל, כאשר רק לפני כמה ימים שוב נרשמה עלייה מ-3% עד 20%

ולדימיר בליאק:  הממשלה ממשיכה להיכשל בתחום המאבק ביוקר המחיה, ולא נוקטת מדיניות עקבית ואפקטיבית

ולדימיר בליאק:       גם בתקציב הנוסף לשנת 2024 אין כמעט שום דבר שמכוון למאבק ביוקר המחיה, ואזרחי ישראל – בעיקר מעמד הביניים הישראלי – ממשיכים לשלם מחיר לא פשוט על הכישלון הזה

ולדימיר בליאק:  השנה, לראשונה מזה שנים רבות, רמת החיים בישראל צפויה לרדת

ולדימיר בליאק:  קל מאוד להפיל הכול על המלחמה, כאשר האתגר האמיתי של המנהיגות ושל הממשלה הוא – גם בתקופה הקשה הזאת – להוביל, ליזום, לעבוד יום ולילה למען הציבור

ולדימיר בליאק:       בשלוש דקות וחצי שנשארו לי, אני רוצה להציע לממשלה, לשר האוצר, לשר הכלכלה, ליושב-ראש ועדת הכלכלה, נוסף להצעת החוק שהצגתי, כמה צעדים נוספים למאבק ביוקר המחיה: 1

ולדימיר בליאק:  הצעד הראשון הוא להחזיר מייד את סימון המחירים ברשתות; 2

ולדימיר בליאק:  לקדם חוק שיחייב את המונופולים, שהם חברות פרטיות, לפרסם דוחות כספיים לציבור

ולדימיר בליאק:  העליתי הצעה בנושא לפני 11 חודשים, הממשלה התנגדה, ואני אומר לכם: שימו בצד כל שיקול פוליטי

ולדימיר בליאק:  אני לא צריך קרדיט, תקדמו מייד הצעת חוק ממשלתית בנושא

ולדימיר בליאק:  3

ולדימיר בליאק:  בנוסף, לחייב דיווח על רווח גולמי לכל קטגוריה של מוצרים; 4

ולדימיר בליאק:  להגביל בחוק את יכולת המונופולים לתפוס את מרב המקום במדפים ברשתות; 5

ולדימיר בליאק:  לחייב קמעונאים להעביר את הנחת קידום המכירות לצרכן ב-100%; 6

ולדימיר בליאק:  להעניק תמריצים משמעותיים לרשתות הבין-לאומיות להגיע לישראל וליצור תחרות אמיתית על הצרכן; 7

ולדימיר בליאק:  להגביר את התחרות בשוק על ידי הקלות על הייבוא, כולל יבוא מקביל, לצמצם רגולציה, לצמצם מכסים

ולדימיר בליאק:  הממשלה מנסה לקדם צעדים בתחום הזה, אך זה לאט מדי ולחלוטין לא מספיק

ולדימיר בליאק:       שוב, אני חוזר שנייה להצעת החוק

ולדימיר בליאק:  אני קורא לכל חברי הבית הזה להצביע בעד

ולדימיר בליאק:  תודה רבה

חנוך דב מילביצקי: תודה, אדוני

חנוך דב מילביצקי:  יש שר משיב? אדוני שר הכלכלה, אתה מעוניין להשיב?      בינתיים ננצל את ההפוגה כדי לקבל בברכה את מר סמי אייל מארצות הברית, מבכירי הקהילה היהודית, שנמצא פה

חנוך דב מילביצקי:  ברוך הבא, אדוני

ניר ברקת: מכובדי היושב-ראש, מכובדיי חברות וחברי הכנסת, ולדימיר, אני מבין שיש סיכום והבנה באמת, לקחת חודש, לדחות את - - -     

ולדימיר בליאק: שלושה שבועות

ניר ברקת: שלושה שבועות או חודש? נאמר לי חודש

ניר ברקת:  שלושה שבועות, בסדר גמור

ניר ברקת:  אם אתה מסכים, אנחנו בעצם דוחים את ההצבעה

ניר ברקת:  תודה רבה

חנוך דב מילביצקי: תודה

חנוך דב מילביצקי:  אז ההצבעה נדחית

חנוך דב מילביצקי: [הצעת חוק פ/4317/25; נספחות

חנוך דב מילביצקי: ] 

חנוך דב מילביצקי: אנחנו נעבור לנושא הבא על סדר-היום – הצעת חוק הגנת הצרכן (תיקון – מניעת הפעלת השפעה בלתי הוגנת בעת הכרזה על מצב חירום), התשפ"ד–2024, של חבר הכנסת דוד ביטן וקבוצת חברי כנסת

חנוך דב מילביצקי:  חבר הכנסת ביטן, בבקשה, אדוני

דוד ביטן: כבוד היושב-ראש, כנסת נכבדה, הצעת החוק הזאת נועדה להתמודד עם העלאת מחירים באופן חריג ומשמעותי לאחר הכרזה על מצב חירום

דוד ביטן:  מצב החירום מוגדר לפי הצעת החוק כמצב מיוחד בעורף, שהוא המצב הנוכחי מאז 7 באוקטובר; וכן הכרזה על אירוע חירום אזרחי, דוגמת אסון טבע או הכרזה על מצב חירום בריאותי, דוגמת המצב שהיה בתקופת הקורונה

דוד ביטן:       בשנים האחרונות ראינו במשק הישראלי מקרים שבהם מוצרים שנמכרו במחירים תחרותיים, מוצעים לפתע למכירה במחירים מופקעים, בעקבות קיומו של מצב החירום

דוד ביטן:  אכן במצב חירום עשוי להתעורר צורך בהתערבות רגולטורית, שמטרתה למנוע העלאת מחירים משמעותית וחריגה ביחס למחיר המקובל, תוך ניצול המצב, ולהבטיח שאותו מוצר או שירות יהיו נגישים לכלל האוכלוסייה בתקופת מצב החירום

דוד ביטן:       אני אתן לכם דוגמה

דוד ביטן:  אתם זוכרים שהייתה איזו הודעה של פיקוד העורף שאולי יצטרכו לאגור מים בממ"ד, וכולם רצו לקנות מים מינרליים? המים עלו מעל 50 שקל לשישייה

דוד ביטן:  זאת אומרת: כולם העלו מחירים – אפילו הגיעו ל-80 שקל

דוד ביטן:  אנחנו רוצים למנוע מקרים כאלה

דוד ביטן:  זה ניצול לרעה של מצב החירום והשפעה בלתי הוגנת על המחירים

דוד ביטן:  ומי שנפגע מזה הוא הצרכן

דוד ביטן:       הצעת חוק זו, המבוססת על תזכיר חוק שיזם משרד הכלכלה והתעשייה, ולצערי לא קודם בממשלה, רוצה לתקן את חוק הגנת הצרכן ולקבוע בו הסדר מיוחד, שיחול רק בתקופת מצב החירום ואשר מטרתו להגן על צרכנים מפני הפקעת מחירים מהסוג שתיארתי

דוד ביטן:  מה שקרה בתחילת המלחמה – כינסנו את ועדת הכלכלה יחד עם שר הכלכלה, קיימנו דיון בעניין של הפקעות מחירים וזו הייתה מעין פשרה

דוד ביטן:  על הפיקוח על מחירים, על הקפאת מחירים, לא הייתה הסכמה, ולכן ביקשנו מהשר במסגרת הסדר פשרה איתו, שנלך על הצעת חוק כזו, שתמנע העלאת מחירים חריגה, עם אפשרות לקנוס את מי שמעלה את המחירים

דוד ביטן:       לצערי הרב, באותה תקופה לא יכולנו להגיש הצעות חוק פרטיות

דוד ביטן:  שר הכלכלה ומשרדו הכינו את הצעת החוק הזאת – כהוראת שעה – אלא שמשרד האוצר התנגד, בגלל שהוא ראה בזה הקפאת מחירים, והשפעה על המחירים עצמם

דוד ביטן:  זה לא היה נכון

דוד ביטן:  מדוע? בגלל שאנחנו לא מונעים העלאת מחיר; אנחנו מונעים ניצול לרעה של מצב החירום כדי להעלות את המחיר באופן לא סביר

דוד ביטן:      זה לא נקרא פיקוח על מחיר, זה נקרא ביטול האפשרות לפגוע באזרח תוך כדי השפעה בלתי הוגנת של המצב הקיים

דוד ביטן:  הפכנו את זה להצעת חוק פרטית, לא כהוראת שעה אלא כהוראה רגילה – שתמיד כשיש מצב חירום שמוכרז על ידי הממשלה, בין שזה מלחמתי ובין שזה בריאותי או מסוג אחר, כמו רעידת אדמה, חס וחלילה, יהיה כבר מנגנון קבוע כדי שלא יצטרכו להתעסק בהצעות חוק ולהעביר אותן

דוד ביטן:  כי בדרך כלל רוב מצבי החירום הן לתקופה קצרה, לא ארוכה; עד שמעבירים פה חוק ועד שיוצא תזכיר חוק לוקח זמן, ולכן העדפתי שזה יהיה מצב רגיל

דוד ביטן:  כמובן, זה לא יהיה על כל המוצרים, זה יהיה על מוצרים שאנחנו נקבע במסגרת תוספת, מוצרים שהם בדרך כלל כאלה שאנשים צריכים אותם במצב חירום כמו מזון או דברים אחרים, אבל לא תכשיטים ולא דברים מהסוג הזה

דוד ביטן:  כמובן שבמסגרת הדיונים בוועדה נתייחס גם לדברים האלה

דוד ביטן:  שוחחתי עם משרד המשפטים ומשרד האוצר ובעצם הגעתי איתם להסכמות כאלה שאנחנו לא מתכוונים לעשות את זה על כלל המוצרים, כמובן, אלא על כמה מוצרים ספציפיים או סוג של מוצרים ספציפיים על מנת שנוכל למנוע פגיעה באזרח כתוצאה ממצב חירום

דוד ביטן:      סעיף 3(ב) לחוק הגנת הצרכן קובע היום רשימת סגורה של מעשים שביצועם מהווה הפעלת השפעה בלתי הוגנת

דוד ביטן:  מוצע לקבוע בסעיף 3 להצעת החוק הוראה מיוחדת שלפיה בתקופת תוקפה של הכרזה על מצב חירום, יראו עוסק המציע, מציג או מוכר שירות חיוני או טובין במחיר העולה באופן משמעותי וחריג על מחירו הממוצע, כמי שמפעיל השפעה בלתי הוגנת

דוד ביטן:  נקודת ההשוואה לעניין זה תהיה המחיר הממוצע שבו נמכרו הטובין או השירותים בשלושת החודשים שקדמו להכרזה על מצב החירום

דוד ביטן:  איך נדע מה המחיר שעלה? אז אנחנו אומרים: נלך אחורנית, לפני ההכרזה על מצב החירום, ומפה אנחנו נגזור את ההעלאה הבלתי-סבירה

דוד ביטן:      לצד הוראה זו, מוצע לקבוע חריגים, כלומר מקרים שבהם לא יראו עוסק שביצע את האמור לעיל כמי שהפעיל השפעה בלתי הוגנת

דוד ביטן:  מדובר על מקרים שבהם העלאת המחיר נעשתה לפי דין או לפי הסכם בין עוסק לצרכן שנחתם טרם ההכרזה על מצב חירום, וכן מקרים שבהם העלייה במחיר השירות או הטובין נובעת מהתייקרות העלויות שבהן העוסק נדרש לשאת כדי לספק את השירות או את הטובין

דוד ביטן:  למשל, אם מחיר חומרי הגלם עלה באופן חריג, אז ברור שגם המחיר יעלה באופן חריג

דוד ביטן:  אנחנו מפעילים שיקול דעת בחוק הזה ולא עושים את זה – בודקים רק את ההעלאה עצמה ואומרים שאם עלה, לדוגמה, ב-15% אז זה לא בסדר

דוד ביטן:  אם מחיר חומרי הגלם עלה ב-20%, סביר להניח שגם המחיר של המוצר יעלה

דוד ביטן:       אבל בכל מקרה לא הכנסנו בחוק את האחוזים שאנחנו רואים כבלתי סבירים

דוד ביטן:  מדוע? אם נכתוב לדוגמה 15% אז כולם יעלו ב-14%, אז לא עשינו בזה כלום, נכון? אנחנו מכירים את הישראלים, הם יודעים את התחמונים האלה, ולכן השארנו את זה פתוח, כדי שהרגולטור או השר, כפי שנקבע, יצטרך לבדוק גם את הצורך בעלייה, גם את האופן שהעלו וגם אם אחוז ההעלאה סביר או לא

דוד ביטן:  כדי למנוע מצב שנעשה הוראת חוק שלא שווה כלום הכנסנו באופן מאוד – אני מזכיר לכם שזה לתקופה מאוד קצרה, רק למצב החירום, כל עוד מוכרז מצב חירום

דוד ביטן:       אנחנו מציעים להקנות לממונה על הגנת הצרכן והסחר ההוגן סמכויות לאכיפת הוראות אלה, כדי להרתיע עוסקים מפני הפקעת מחירים במצב חירום בניגוד להוראות החוק המוצע

דוד ביטן:  לפי הצעת החוק, הממונה יהיה מוסמך להטיל עיצומים כספיים על עוסקים שיפרו את החוק בסכום של כ-46,000 שקלים חדשים, ואם מדובר על עוסק שהוא יחיד – בסכום של כ-25,000 שקלים חדשים

דוד ביטן:  בנוסף, הממונה יהיה מוסמך להוציא צו להפסקת הפרה לעוסק שיפר את הוראות החוק המוצע

דוד ביטן:       תבינו, אנחנו נעביר את החוק הזה מהר יחסית, אבל הבטחתי שאנחנו, עד למושב, נעביר את הקריאה הראשונה ואחרי המושב נעביר שנייה ושלישית

דוד ביטן:  תוך כדי זה, במהלך הדיונים אנחנו נגיע לכל מיני הסכמות

דוד ביטן:  למשל, האוצר טוען: למה הקנס צריך להיות מוטל על ידי הממונה על הגנת הצרכן

דוד ביטן:  טוב, חשבנו וגם שר הכלכלה חשב שעדיף שיהיה גוף מקצועי שייתן את הקנס ולא גוף פוליטי לצורך העניין זה, אבל אנחנו פתוחים לרעיונות איך אנחנו מטילים את הקנסות, באיזו שיטה, ומה הסכומים

דוד ביטן:  נדבר על זה בוועדה

דוד ביטן:       אני מבקש מחברי הכנסת לאשר את הצעת החוק בקריאה הטרומית ולהעביר אותה לוועדת הכלכלה

דוד ביטן:  תודה רבה

חנוך דב מילביצקי: תודה רבה, אדוני

חנוך דב מילביצקי:  השר ברקת, להשיב

חנוך דב מילביצקי:       אני רוצה באמת לציין, חבר הכנסת ביטן, שהוועדה שלך היא באמת אחת הוועדות שהדברים בה עובדים באופן יעיל במיוחד, בוא נגיד ככה

חנוך דב מילביצקי:  אתה רוצה להתנגד, נכון, חבר הכנסת אלהואשלה? אתה רוצה להתנגד – אז אחריו

ניר ברקת: אדוני היושב-ראש, חברות וחברי הכנסת, ראשית, ברצוני להודות למציע החוק, יושב-ראש ועדת הכלכלה, חברי חבר הכנסת דוד ביטן

ניר ברקת:  אמרת דברים מדויקים ונכונים ופירטת היטב את הכוונה

ניר ברקת:  אני רוצה להודות לך

ניר ברקת:       מכובדיי, הצעת החוק נולדה לאחר שנתגלו מקרים, תוך כדי המלחמה, שבהם עסקים מנצלים את הנסיבות של מצב החירום, והעלו מחירים בצורה לחלוטין לא הוגנת

ניר ברקת:  נדרש לייצר לרשות להגנת הצרכן סמכות וכלים להתמודד עם ניצול מצוקת הצרכנים בעת מלחמה

ניר ברקת:  לצערי, הצעת החוק זכתה להתנגדות של משרד האוצר לפני כמה חודשים, בתחילת המלחמה, אבל היום אני חושב שכולנו מבינים ומברכים שחקיקה שכזאת יכולה לסייע ולתת כלים על מנת לשמור על ציבור הצרכנים מפני ניצול בתקופת חירום

ניר ברקת:      הצעת החוק שלפניכם מבקשת לקבוע כי בתקופה של הכרזה על מצב חירום, עוסק אשר מוכר את שירותיו, שירות המנוי בתוספת השנייה לחוק, שירות חיוני אחר או טובין, אשר מחירו עולה באופן משמעותי וחריג על המחיר הממוצע של אותו מוצר או שירות בשלושת החודשים הקודמים ליום הכרזה על מצב החירום כפי שנמכר לאותו עוסק – מי שעושה דבר כזה, יראו אותו כמי שמפעיל השפעה בלתי הוגנת

ניר ברקת:  הדבר יאפשר לממונה על הגנת הצרכן להטיל סנקציות כנגד אותו עוסק, ואף להוציא צו להפסקת ההפרה

ניר ברקת:  החוק מבקש לקבוע גם את אותם מקרים שבהם לא יראו את העוסק כמי שהפעיל השפעה בלתי הוגנת

ניר ברקת:  כך למשל עליית מחירים שנובעת מהסכם שנערך בטרם תקופת החירום; כך למשל עלייה במחיר השירות או הטובין הנובעת מהתייקרות העלויות שבהן העוסק נדרש לשאת – דברים שניתן לתת להם הסבר הגיוני

ניר ברקת:      הצעת החוק היא חלק ממארג פעולות שבכוונתי להוביל ולקדם על מנת להילחם ביוקר המחיה, בריכוזיות, בשליטת המונופולים והקרטלים ובעודף הרגולציה

ניר ברקת:  בהתאם לסיכום עם המציע, עם דוד, הממשלה תומכת בהצעה בכפוף להסכמת משרד האוצר ומשרד המשפטים בהמשך הליכי החקיקה

ניר ברקת:  על כן, אני מבקש מחברי הכנסת לתמוך בהצעת החוק

ניר ברקת:  תודה

חנוך דב מילביצקי: תודה, חבר הכנסת אלהואשלה מבקש להתנגד

חנוך דב מילביצקי:  בבקשה, אדוני, שלוש דקות לרשותך

וליד אל-הואשלה: מכובדי השר, אדוני היושב-ראש, חבריי חברי הכנסת, אנחנו מדברים כאן על חוק שמיטיב עם האזרחים, שאמור להגן על אזרחים, אבל בחסות המלחמה ראינו שהייתה עליית מחירים בדלק, במוצרים אחרים של כל מיני חברות שאני לא אזכיר כאן

וליד אל-הואשלה:  אבל מוטב שנשים לב, גם בתחילת המלחמה, ונדאג לזה שלא יהיו עליות, כאשר אנחנו רואים שהרבה אזרחים נמצאים במצב כלכלי לא פשוט, קשה

וליד אל-הואשלה:       וכאן אנחנו מדברים על הגנת הצרכן, ואני רוצה שאנחנו נתייחס גם להגנת האזרחים לפני ההגנה על הכיס של האזרחים

וליד אל-הואשלה:  היום ראינו בכביש 40 בנגב, ליד רמת חובב, איך כתוצאה מהמדיניות שמוביל השר בן גביר בחלוקת הנשקים, אזרח יורה תוך כדי נסיעה על אזרח מכפר סויוין, (אומר בערבית: מהכפר סויוין, כפר בלתי מוכר,) יורה באמצע הרחוב על רכב מסחרי שנוהג בו אזרח ערבי מהנגב, אזרח בדואי

וליד אל-הואשלה:  לאן הגענו? לאן מוביל אותנו השר בן גביר? מה רוצים לעשות? מה מתכוונים לעשות? אנרכיה מוחלטת

וליד אל-הואשלה:  ג'ונגל

וליד אל-הואשלה:  איפה אנחנו, במקסיקו? איך השר מוביל לכך שהאזרחים ישתמשו בנשקים תוך כדי נהיגה?     ולכן אנחנו פנינו גם למשטרה במחוז דרום, גם למפכ"ל, על מנת לעצור את היורה ולהעמיד אותו לדין

וליד אל-הואשלה:  אנחנו לא רוצים לראות מקרים כאלו

וליד אל-הואשלה:  ובוודאי ובוודאי צריך לעשות בדק בית לגבי כל החלוקה הזאת של הנשקים, ואני מקווה שתקום ועדת חקירה על כל מה שבן גביר עושה במשרד לביטחון לאומי

וליד אל-הואשלה:  תודה

חנוך דב מילביצקי: תודה

חנוך דב מילביצקי:      אנחנו נעבור להצבעה על הצעת חוק הגנת הצרכן (תיקון – מניעת הפעלת השפעה בלתי הוגנת בעת הכרזה על מצב חירום), התשפ"ד–2024

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 13 

חנוך דב מילביצקי: נמנעים – אין 

חנוך דב מילביצקי: 13 בעד, אין מתנגדים, אין נמנעים

חנוך דב מילביצקי:  אני קובע כי הצעת חוק הגנת הצרכן (תיקון – מניעת הפעלת השפעה בלתי הוגנת בעת הכרזה על מצב חירום), התשפ"ד–2024, אושרה בקריאה הטרומית, ותעבור לוועדת הכלכלה לצורך הכנתה לקריאה ראשונה

חנוך דב מילביצקי:      נעבור לנושא הבא על סדר-היום: הצעת חוק התקשורת (בזק ושידורים) - - -     

אחמד טיבי: לפרוטוקול

חנוך דב מילביצקי: אני מציין גם את חברי הכנסת אחמד טיבי ויוסף עטאונה, שמבקשים להביע את תמיכתם בחוק

דוד ביטן: העברת לוועדת הכלכלה?     

חנוך דב מילביצקי: כן, כן, ועדת הכלכלה

חנוך דב מילביצקי: [הצעת חוק פ/4190/25; נספחות

חנוך דב מילביצקי: ] 

חנוך דב מילביצקי: נעבור לנושא הבא על סדר-היום – הצעת חוק התקשורת (בזק ושידורים) (תיקון – שיחה למוקדי חירום), התשפ"ד–2024, של חברות הכנסת נעמה לזימי, קטי קטרין שטרית וטטיאנה מזרסקי

חנוך דב מילביצקי:  חברת הכנסת לזימי, בבקשה

נעמה לזימי: תודה רבה, יו"ר הישיבה

נעמה לזימי:  ראשית, אני רוצה להגיד תודה לחברתי קטי שטרית ולטטיאנה מזרסקי, שסייעו לחוק הזה באמת לעבור, ולשר התקשורת שלמה קרעי, שאיתו הגענו להבנות

נעמה לזימי:      החוק הזה בעצם נועד למנוע ולסייע למניעת התאבדויות של ציבור שמגיע למוקדי החירום

נעמה לזימי:  מוקדי חירום לסיוע לנפגעות ונפגעי תקיפה מינית ולעזרה ראשונה נפשית, המקבלים פנייה אנונימית ממספר חסוי, אינם יכולים לאתר את מבצע שיחה כדי לחזור אליו במקרה שהשיחה מתנתקת ונציג המוקד מזהה כי יש חשש סביר לסכנת חיים

נעמה לזימי:  כדי שמוקדי הסיוע יוכלו לייעל את עבודתם ולסייע בהצלת חיי אדם, מוצע לקבוע כי נציג מוקד חירום שהוסמך לכך יהיה רשאי לבקש מספק מורשה את מספר הטלפון של מנוי שהתקשר למוקד החירום ושיחתו נותקה, אם זיהה כי קיים חשש סביר לחייו

נעמה לזימי:  לפי המוצע, ספק מורשה שקיבל בקשה כאמור יהיה חייב למסור לנציג המוקד את מספר הטלפון שממנו בוצעה השיחה

נעמה לזימי:  הוגשו הצעות חוק דומות לפני כן

נעמה לזימי:      אני רק רוצה להגיד משהו שגם הגענו בו להבנה

נעמה לזימי:  כדי לשמור גם על הגנת הפרטיות והגנת הפרט במצבים כאלה, ננסה להגיע לפתרון שבו ייחשפו רק שלוש או ארבע הספרות האחרונות – גם ככה פונים הרי למשטרה במצב כזה – כדי שהמשטרה תוכל לאתר במהירות ולהגן בסכנת חיים, במקרה שנציג השירות אכן מבין

נעמה לזימי:  וסיכמנו על התאמה בנושא הזה, גם לאזן את זכויות הפרט וההגנה על הפרטיות וגם דיני נפשות, ולמנוע באמת סכנת חיים והתאבדות

נעמה לזימי:      זה חוק מאוד מאוד חשוב, שהגיע אלינו בגלל ער"ן

נעמה לזימי:  פנה אלינו מנכ"ל ער"ן וסיפר לנו על התופעה הזו ועל החוק הזה

נעמה לזימי:  ואנחנו מבינים שמוקדי הסיוע באמת צריכים גם עזרה לפעמים, לעזור לשוטרים לאתר את המספר כדי למנוע התאבדות

נעמה לזימי:  תודה רבה

חנוך דב מילביצקי: תודה רבה

חנוך דב מילביצקי:  אדוני שר התקשורת, השר קרעי, בבקשה

התקשורת שלמה קרעי: אדוני היושב-ראש, כנסת נכבדה, מציעות נכבדות, הצעת החוק הזו נפסלה בוועדת שרים לחקיקה בפעם הקודמת מחוסר תיאום

התקשורת שלמה קרעי:  וכאן הערה כללית: מדי פעם פונים אלינו בשנייה האחרונה – למה אתם לא מאשרים או למה התנגדתם

התקשורת שלמה קרעי:  כשאנחנו לא מכירים את החוק ולא יודעים על מה מדובר, אז קשה להצביע בעד

התקשורת שלמה קרעי:  אני כחבר בוועדת שרים לחקיקה לא מרגיש כחותמת גומי כשאני יושב שם

התקשורת שלמה קרעי:  לכן אני מברך על זה שלאחר מכן פניתן אליי

התקשורת שלמה קרעי:  הצעת החוק חשובה, אין ספק

התקשורת שלמה קרעי:  מדובר בדיני נפשות, ויישר כוח לעוסקות במלאכה

התקשורת שלמה קרעי:      אני רק רוצה לציין שכמו שסוכם גם ביני לבין המציעות – חברת הכנסת לזימי, חברת הכנסת שטרית – חברת הכנסת מזרסקי, גם את מהמציעות?     

טטיאנה (טניה) מזרסקי: כן

התקשורת שלמה קרעי: אוקיי

התקשורת שלמה קרעי:  וגם נאמר לפרוטוקול בוועדת שרים לחקיקה – התקדמות החקיקה תהיה בהסכמת משרד התקשורת

התקשורת שלמה קרעי:  בתיאום והסכמה

התקשורת שלמה קרעי:      עכשיו אני אגיד מה

התקשורת שלמה קרעי:  כבר באותו שבוע, בשבוע שעבר, כשבאת, חברת הכנסת לזימי, הצעת פתרון שהוא מבחינתי פתרון שנותן אור ירוק ואפשר להתקדם, מאזן בין הצורך בהצלת נפשות לבין הצורך בשמירה על הפרטיות

התקשורת שלמה קרעי:  הפתרון – אני אגיד אותו כאן – הצעת שבעצם מוקד הסיוע יקבל רק את שלוש הספרות האחרונות של המספר שממנו התקשר, של אותו מספר חסוי, כך שגורמי הביטחון, המשטרה, יוכלו לאתר את אותו מספר בקלות

התקשורת שלמה קרעי:  אני חושב שזה פתרון מצוין

התקשורת שלמה קרעי:  אפשר את הפתרון הזה, אפשר משהו אחר

התקשורת שלמה קרעי:       אבל חשוב, לצד הצלת הנפשות, שאפשר להסתייע בכך שנקבל את אותו מספר טלפון חסוי, יש גם כאלו שאם ידעו שהמספר שלהם ידוע למוקד הסיוע אולי לא יתקשרו

התקשורת שלמה קרעי:  אז יש כאן מאזניים, ואני חושב שהאיזון הזה, שרק מידע חלקי יינתן, שיאפשר בשעת הצורך לגורם ביטחון לזהות את אותו פונה, זה בהחלט איזון טוב

התקשורת שלמה קרעי:  אם על בסיס זה תגיעו לוועדה וזה יהיה הסיכום שיהיה שם, אז נוכל לתת אור ירוק לקריאה ראשונה ולהתקדם בחקיקה

התקשורת שלמה קרעי:  אז יישר כוח לעוסקות במלאכה, ובהצלחה

חנוך דב מילביצקי: תודה רבה

חנוך דב מילביצקי:  חברת הכנסת ח'טיב יאסין, הבנתי שאת רצית להתנגד?     

אימאן ח'טיב יאסין: כבוד היושב בראש, כנסת נכבדה, אני רוצה שוב להתייחס לאירוע שקרה היום בכביש 40, ולתוצאה הישירה של אותו שר כושל, שחילק על ימין ועל שמאל נשקים

אימאן ח'טיב יאסין:  ואנחנו עוד נראה את התוצרים של אותו מהלך, שמלכתחילה אנחנו התרענו עליו, אבל לצערי הרב אף אחד לא האזין

אימאן ח'טיב יאסין:      אנחנו ימים ספורים – בעזרת השם, ביום שני יחול חודש קדוש, חודש הרמדאן, שהוא חודש של חמלה, של לחשוב על האחר, של לדאוג למוחלש, של להתקרב לאל, של לעשות חשבון נפש

אימאן ח'טיב יאסין:  אני מקווה שאותו שר כושל לא יגרור את כולנו למקומות קשים

אימאן ח'טיב יאסין:  והגיע הזמן שהוא יבין שאסור לו בשום פנים ואופן להוביל לשום מהלך כזה

אימאן ח'טיב יאסין:  שר הממשלה הוציא את ההודעה שלו בעניין, אבל כמו שאנחנו מכירים את מי שנקרא השר לביטחון לאומי, שהוכיח שהוא השר לכישלון לאומי, הוא ימשיך לנסות

אימאן ח'טיב יאסין:  ולכן בצד השני צריך להמשיך לבלום ולא לאפשר את הדברים האלו

אימאן ח'טיב יאסין:       ברשותכם, אני רוצה להוציא כמה מילים בערבית

אימאן ח'טיב יאסין:  (אומרת דברים בשפה הערבית

אימאן ח'טיב יאסין: )     

חנוך דב מילביצקי: תודה רבה

אימאן ח'טיב יאסין: (אומרת דברים בשפה הערבית

אימאן ח'טיב יאסין: )     

חנוך דב מילביצקי: גברתי, תודה רבה

אימאן ח'טיב יאסין: (אומרת דברים בשפה הערבית

אימאן ח'טיב יאסין: )     

חנוך דב מילביצקי: את רוצה להשיב לה?     

אימאן ח'טיב יאסין: תודה

חנוך דב מילביצקי: את רוצה להשיב?     

קטי קטרין שטרית: נעמה, אני עולה

נעמה לזימי: אבל אל תתנגדי

חנוך דב מילביצקי: לא, היא רוצה להשיב, היא לא יכולה להתנגד

חנוך דב מילביצקי:  זה החוק - - -     

קטי קטרין שטרית: נראה לך? זה חוק שלנו

נעמה לזימי: לא, בגלל זה אמרתי - - -     

קטי קטרין שטרית: אני עושה את זה מאוד קצר

קטי קטרין שטרית:  תודה, אדוני היושב-ראש

קטי קטרין שטרית:  כבוד השר, השר קרעי, שנמצא פה – אני לא יודעת אם הוא השר התורן, אבל יצא במקרה שהחוק הזה, שהוא חוק שמאוד מאוד חשוב גם למשרד התקשורת – קודם כול אני רוצה להודות לך, כי החוק הזה הוא מציל חיים

קטי קטרין שטרית:  החוק הזה הוא כל כך חשוב

קטי קטרין שטרית:  כשנעמה לזימי פנתה וביקשה שנצטרף אליה הבנו כמה שזה חוק שיכול להציל המון נפשות במדינת ישראל

קטי קטרין שטרית:       אנחנו מכירים את הארגונים האלה מכל השדולות והדיונים שאנחנו מקיימים

קטי קטרין שטרית:  יש ארגונים כל כך טובים, כל כך מצילי חיים, שהם עומדים חסרי אונים כי החוק כאן לא מורה להם להגיע לאותו אחד שרוצה לנסות להתאבד

נעמה לזימי: הם פונים למשטרה, והמשטרה מכוונת אותם - - -     

קטי קטרין שטרית: ואנחנו יודעים שהמשטרה עסוקה במיליון ואחת בעיות ואתגרים שעומדים לפניה

קטי קטרין שטרית:  ועד שמגיעים אנחנו יכולים למצוא את - - -     

נעמה לזימי: הם לא תמיד יכולים - - -     

קטי קטרין שטרית: נכון, יכולים למצוא את זה

קטי קטרין שטרית:  ולכן היה מאוד מאוד חשוב, ובשיח ששוחחנו נעמה ואני עם השר, השר מייד הבין את החשיבות

קטי קטרין שטרית:  השר רוצה שהדברים יהיו מדויקים כדי לא לפגוע בדברים אחרים ובגורמי המקצוע, שגם הם נתנו לו המלצה כזו ואחרת

קטי קטרין שטרית:       אבל זה מראה על דבר אחד, אדוני השר: כשאופוזיציה וקואליציה משתפים פעולה למטרה כל כך חשובה, שמים בצד הכול, והשר פתוח – פתוח לדעות, פתוח לרעיונות, פתוח לפתרונות – השמיים הם הגבול

קטי קטרין שטרית:  זו ההוכחה המדויקת שכשרוצים יכולים באמצעות אחווה, רעות וידידות רבה, שקיימת ביני לבין חברת הכנסת נעמה לזימי, כשאנחנו באים לשר שהיה פתוח – הוא מקשיב, הוא שמע, והוא אמר: אני איתכם

קטי קטרין שטרית:  ובעזרת השם, כשנגיע לדיונים בתוך הוועדה כמובן שמשרד התקשורת יבואו ויגידו את דבריהם, יגידו מה צריך לעשות

נעמה לזימי: אגב, אני מסכימה להתאמות - - -      

קטי קטרין שטרית: נכון, נכון, לבצע את ההתאמות

קטי קטרין שטרית:  ההתאמות לפעמים אפילו הופכות את החוק להרבה יותר טוב, להרבה יותר אפקטיבי

קטי קטרין שטרית:  ואני חושבת – וזה המסר לאותם ארגונים שעושים כל כך הרבה חסד ומצילים נפשות – שזה התפקיד שלנו כנבחרי ציבור, לשמוע את הפניות שלכם, את הדרישות שלכם, ולצעוד איתכם קדימה, ולתת לכם יד כדי שתצליחו, כי המטרה משותפת

קטי קטרין שטרית:       אז קודם כול תודה רבה לך, נעמה, באמת, זה חוק מצוין, וטוב שאני שותפה לו

קטי קטרין שטרית:  תודה רבה לך, השר, וכל חברי הכנסת שנמצאים כאן

קטי קטרין שטרית:  ובעזרת השם, רק נעשה ונצליח, ונודה על כך שאנחנו יכולים לעשות את שיתופי הפעולה

נעמה לזימי: קטי, עוד משהו

נעמה לזימי:  בסוף - - - השדולה לבריאות הנפש - - -     

קטי קטרין שטרית: נכון, גם חברתי חברת הכנסת - -     

נעמה לזימי: טטיאנה

קטי קטרין שטרית: - - טטיאנה, שהיא שותפה מלאה גם בוועדת הבריאות, גם בשדולות, בכל דבר

קטי קטרין שטרית:  זה הפתרון לכל הדברים הרעים והחוליים שנמצאים במדינת ישראל, לעשות שיתוף פעולה פורה בינינו, בינינו לבין עצמנו, בין הצד הזה לצד – אין צדדים, בדבר הזה כולם ביחד

קטי קטרין שטרית:  אז תודה רבה לכולם

קטי קטרין שטרית:  תודה רבה לך, היושב-ראש, ושנעשה ונצליח

חנוך דב מילביצקי: תודה

חנוך דב מילביצקי:       אנחנו עוברים להצבעה על חוק התקשורת (בזק ושידורים) (תיקון – שיחה למוקדי חירום), התשפ"ד–2024

חנוך דב מילביצקי:  אנא תפסו מקומות

חנוך דב מילביצקי:  חברת הכנסת שטרית, את רוצה להצביע?     

קטי קטרין שטרית: כן, רוצה

חנוך דב מילביצקי: אז יאללה, יאללה

קטי קטרין שטרית:  אבל שכחתי את מיכל, טעות שלי

נעמה לזימי: אבל הזכרתי את מיכל

חנוך דב מילביצקי: אמרת, אמרת

קטי קטרין שטרית: אמרתי, אבל לא הרחבתי

חנוך דב מילביצקי: אז אנחנו מזכירים את חברת הכנסת מיכל וולדיגר, שעושה רבות ותורמת לדברים הללו

חנוך דב מילביצקי:  הצבעה

קטי קטרין שטרית: שעושה המון המון המון המון המון

ינון אזולאי: אני מעיד על מיכל שהיא עושה אגב דברים שאף אחד לא יודע

ינון אזולאי:  אלו דברים טובים למען עם ישראל

חנוך דב מילביצקי: אם אתה מעיד, או-הו

חנוך דב מילביצקי: בעד ההצעה להעביר את הצעת החוק לוועדה – 18 

חנוך דב מילביצקי: נמנעים – אין 

חנוך דב מילביצקי: 18 בעד, אין מתנגדים, אין נמנעים

חנוך דב מילביצקי:  אני קובע כי הצעת חוק התקשורת (בזק ושידורים) (תיקון – שיחה למוקדי חירום), התשפ"ד–2024, אושרה בקריאה הטרומית ותעבור לוועדת הכלכלה לצורך הכנתה לקריאה ראשונה

חנוך דב מילביצקי: הודעה למזכירות הכנסת

אלינור ימין: ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק לפיצוי קורבנות טרור (פיצויים לדוגמה), התשפ"ד–2024, שהחזירה ועדת החוץ והביטחון

אלינור ימין:  תודה

חנוך דב מילביצקי: תודה

חנוך דב מילביצקי:  << הלסי >> שכר הפסיכולוגים במגזר הציבורי << הלסי >>      

חנוך דב מילביצקי: נעבור לנושא הבא על סדר-היום – הצעות דחופות לסדר-היום

חנוך דב מילביצקי:  ההצעה הראשונה היא בנושא: שכר הפסיכולוגים במגזר הציבורי

חנוך דב מילביצקי:  את ההצעה הגישו חברי הכנסת מיכל מרים וולדיגר, ירון לוי, אימאן ח'טיב יאסין, יוסף עטאונה ונסים ואטורי

חנוך דב מילביצקי:  ראשונת המנמקים – חברת הכנסת מיכל מרים וולדיגר

חנוך דב מילביצקי:  בבקשה, גברתי

מיכל מרים וולדיגר: כבוד יושב-הראש, כבוד השר, חברי כנסת נכבדים, תראו, אני לא מאמינה שכסף זה הפתרון לכול, ממש לא

מיכל מרים וולדיגר:  יש דברים הרבה יותר חשובים מכסף

מיכל מרים וולדיגר:  יחד עם זאת, כסף זה אמצעי, והוא חשוב, והנושא של שכר הפסיכולוגים בשירות הציבורי הוא קריטי

מיכל מרים וולדיגר:  לא רק הוא יביא את הפתרון, צריך עוד דברים לתקן, אבל בוודאי ובוודאי שלא יעלה על הדעת שאישה בת 50, עם תואר שני, עם הכשרות רבות ומרובות, שהיא גם מדריכה וגם נותנת עוד הכשרות לאחרים, תרוויח שכר עלוב, שאפילו – ותסלח לי האישה שעליה אני מדברת, אבל יש כל כך הרבה, רבות כאלה – שאפילו מלצר במסעדה מרוויח יותר ממנה

מיכל מרים וולדיגר:  זה לא יעלה על הדעת, נקודה

מיכל מרים וולדיגר:       והינה, מגיע השר מתן כהנא, שאשתו היא אחת מהנשים שאני מדברת עליהן, אבל הוא מרוויח כחבר כנסת, אז הכול יותר טוב

מיכל מרים וולדיגר:  בכל אופן, אני חייבת לומר שמילא זה היה רק זה, אז עוד הייתי יכולה לבלוע את זה למרות שזה היה קשה לי

מיכל מרים וולדיגר:  אבל דווקא כשקיימת כזאת מצוקה של כוח אדם שייתן שירותים כל כך חשובים לנפשם הכואבת של אזרחי מדינת ישראל ככלל, ולאלה שנפשם חולה וכואבת ודואבת עוד יותר בפרט – חסר כוח אדם, אין אותו, והוא בורח כולו לשוק הפרטי, כי זה צחוק ומעליב מה שנותנים לו בשירות הציבורי

מיכל מרים וולדיגר:  ואם לא מספיק כל זה, אז נכנסה גם מלחמת חרבות ברזל, שמעבר להיבטיה הצבאיים והביטחוניים היא דורשת התייחסות מקיפה לנפש ולחוסן האישי והקהילתי של אזרחי ישראל

מיכל מרים וולדיגר:       הפסיכולוגיה הציבורית בישראל, המורכבת מפסיכולוגים התפתחותיים, חינוכיים, קליניים, רפואיים, שיקומיים ותעסוקתיים, מתייצבת למשימת ההגנה על החוסן הנפשי והלאומי בכל כוחה על מנת לספק לכלל אזרחי ישראל מענה טיפולי ראוי ומקצועי לטובת התמודדות עם המצב הכל-כך קשה היום ובשנים הבאות

מיכל מרים וולדיגר:  אבל כן, כמו שאמרתי, המערך הזה סובל ממחסור מהותי בכוח אדם

מיכל מרים וולדיגר:  אני בטוחה שרבים מכם היו ושמעו על דיון שהיה לנו בוועדת הבריאות השבוע, שבאו משפחות של חטופים, ואין להן מענה, פשוט אין להן מענה כי אין כוח אדם

מיכל מרים וולדיגר:      ולכן, אני פונה גם לשר החינוך, שהפסיכולוגים הקליניים אצלו, וגם לשר הבריאות, שכל היתר אצלו, וגם לשר האוצר – אני יודעת שעכשיו יושבים על המדוכה

מיכל מרים וולדיגר:  אגב, אני מלווה את המאבק הזה כבר שלוש שנים, אז אם בעבר היה לנו זמן, היום כבר אין לנו זמן

מיכל מרים וולדיגר:  הכאב הוא פה, הוא קיים, הצורך הוא הכרחי

מיכל מרים וולדיגר:  חייבים לסיים את האירוע הזה ולבנות להם הסכם שכר ראוי עם אופק תעסוקתי כדי להחזיר את קבוצת הנשים המדהימה הזו חזרה לשירות הציבורי, ויפה שעה אחת קודם

חנוך דב מילביצקי: תודה רבה

חנוך דב מילביצקי:  חבר הכנסת ירון לוי, בבקשה

ירון לוי: אדוני היושב-ראש, כנסת נכבדה, אחרי אירועי 7 באוקטובר כולנו מבינים את החשיבות הנדרשת לחיזוק מערכת הבריאות ובריאות הנפש במגזר הציבורי ובקופות החולים

ירון לוי:      בימים אלה כולנו עדים לתורי ההמתנה הארוכים שיש בקביעת תור לפסיכולוג בקופות החולים

ירון לוי:  אם התמזל מזלכם, במקרה הטוב אתם תיכנסו לרשימת המתנה

ירון לוי:  ברשימת ההמתנה אתם תמתינו לפחות שנה עד שאתם או אחד מבני המשפחה שלכם יקבל פגישה עם פסיכולוג

ירון לוי:  ההמתנה הזאת נובעת מהמחסור העצום שיש בפסיכולוגים בשירות הציבורי

ירון לוי:  לא יכול להיות שכיום, פסיכולוג או פסיכולוגית ירוויחו לשעת טיפול פחות מבייביסיטר

ירון לוי:  זה מצב שלא יכול להמשיך, ובשטח זה מעיד על עצמו: אין פסיכולוגים; לא משלמים, הם לא באים

ירון לוי:  עדיף לעבוד במגזר הפרטי, מרוויחים הרבה יותר כסף

ירון לוי:      אני רק רוצה להזכיר שיש לנו את רפורמת בריאות הנפש, שבסופו של דבר המדינה אמורה לספק מענה פיזי ונפשי באותה נשימה, מה שבפועל לא יכול לקרות

ירון לוי:      הדבר המאוד-חשוב הוא שבימים אלה מתקיימים דיונים בין הסתדרות העובדים למשרד האוצר בנוגע להסכמי שכר הפסיכולוגים בשירות הציבורי

ירון לוי:  יש כאן אפשרות היסטורית לתקן את הסכמי השכר ולשלם שכר הוגן לפסיכולוגים, דבר שיוביל לגידול בכמות הפסיכולוגים בשירות הציבורי וכמובן שיקצר את זמני ההמתנה בקופות החולים

ירון לוי:      חשוב לי גם להזכיר לשר החינוך, ליואב קיש: יש 3,500 פסיכולוגים במערכת החינוך, שגם הם חלק מהשירות הציבורי וחובה לדאוג גם להם

ירון לוי:  אני מזכיר את זה כי בהסכמי המענקים האחרונים דיברו על מענקים לפסיכולוגים, אבל שכחו שיש פסיכולוגים חינוכיים, והם לא נכללים בתוכנית המענקים של משרד האוצר

ירון לוי:  אז אני ממליץ לשר לשבת ולהיות סביב השולחן בזמן המשא ומתן, בעיקר בשביל הילדים שלנו

ירון לוי:  כשאנחנו נמצאים בימים מורכבים ואנחנו צריכים עזרה, חלקנו צריכים עזרה, אנחנו צריכים לקבל את המענה הזה

ירון לוי:       כל הדבר הזה, כל התשתית הזאת שאנחנו מדברים עליה – אנחנו מדברים על שכר הפסיכולוגים, אבל בסופו של דבר המענה שאנחנו נקבל בקהילה זה הפתרון

ירון לוי:  אם אנחנו נדבר על התוכנית הלאומית לבריאות הנפש שמציג משרד הבריאות, כל התוכנית הזאת לצערי לא שווה אם לא יהיה מי שייתן את הטיפול

ירון לוי:  אנחנו יכולים לדבר על תפקיד חדש, מקצוע חדש – מגיש עזרה ראשונה נפשית

ירון לוי:  ואני שואל: אחרי שקיבלתי את העזרה הראשונה הנפשית, מה השלב הבא? להמתין שנה לראות פסיכולוג? אז יש תוכנית לאומית ויש כוונות טובות, אבל יש עמודי תווך, ועמודי התווך הם להחזיר את הפסיכולוגים לשירות הציבורי

ירון לוי:  תודה רבה

חנוך דב מילביצקי: תודה רבה

חנוך דב מילביצקי:  חברת הכנסת אימאן ח'טיב יאסין

אימאן ח'טיב יאסין: כבוד היושב-ראש, כנסת נכבדה, הנושא של הפסיכולוגים והשכר שלהם נדון, אני חושבת, בשנים האחרונות הרבה פעמים

אימאן ח'טיב יאסין:  בשלוש השנים שאני נמצאת כאן, אני וגם חברתי מרים העלינו את הנושא הזה בוועדות יותר מפעם אחת, ובשלוש השנים האחרונות החברה הישראלית עוברת ממשבר למשבר – התחלנו בקורונה וההסתגרות של הילדים שלנו בבתים, והצעירים, וההתאבדויות שהיו, מקרי האלימות בתוך המשפחה והאלימות נגד נשים – ואין ספק שהפסיכולוגים הם עמוד התווך הרשמי בכל הסוגיה של החוסן החברתי והנפשי של החברה

אימאן ח'טיב יאסין:      לא יכול להיות שבן אדם משקיע את כל-כולו, לומד ארבע וחמש שנים, ויש כאלה עם תואר שני, ובסופו של יום הוא רוצה לעבוד במשהו - - -     

מיכל מרים וולדיגר: חייבים תואר שני

אימאן ח'טיב יאסין: מה?      

מיכל מרים וולדיגר: פסיכולוגים כולם עם תואר שני

אימאן ח'טיב יאסין: נכון

אימאן ח'טיב יאסין:  נכון

אימאן ח'טיב יאסין:  אלה שמגיעים מחו"ל, כולם עם תואר שני - -      

מיכל מרים וולדיגר: לא

מיכל מרים וולדיגר:  גם בארץ

אימאן ח'טיב יאסין: - - ואלה שכאן, הם לא יכולים לעבוד כפסיכולוגים בלי להמשיך לתואר שני

מיכל מרים וולדיגר: אז הם לא פסיכולוגים

אימאן ח'טיב יאסין: נכון

מיכל מרים וולדיגר: תואר ראשון הם למדו פסיכולוגיה

אימאן ח'טיב יאסין: נכון

אימאן ח'טיב יאסין:  למדו פסיכולוגיה, והם חייבים תואר שני

אימאן ח'טיב יאסין:  אז אנחנו מדברים על בין שש לשבע שנים

אימאן ח'טיב יאסין:  אחר כך הם מגיעים לשדה העבודה, לשטח, ומה הם מגלים? שבעצם הם בקטגוריה של שכר מינימום, וכיוון שגם אין תקנים, אז לרוב הם מוצאים את עצמם מחולקים בין שתי רשויות או שתי משרות כדי להביא את שכר המינימום

אימאן ח'טיב יאסין:      אז תגידו לי, איך בן אדם שאמור לתת טיפול רגשי, שהוא לא פנוי רגשית לצרכים הבסיסים שלו באופן אישי ושל בני משפחתו, איך הוא יכול לתת טיפול רגשי לאנשים שנמצאים במצוקה?     אני לא אחזור על המספרים

אימאן ח'טיב יאסין:  אם נגיע לפסיכולוגים במסגרת החינוך, המצב שם זועק לשמיים

אימאן ח'טיב יאסין:  בבית ספר שיש בו 500, 600 תלמידים יש פסיכולוג אחד שמגיע יום או יומיים לבית הספר, ובעיקר הוא מתעסק בכל הטופסולוגיה של ועדת ההשמות

אימאן ח'טיב יאסין:      אז הגיע הזמן שהנושא הזה פעם אחת ולתמיד – כל הנושא של החוסן הנפשי – יטופל, יהיה על שולחן הממשלה, תתקבל בו החלטה, וצריך לתת כבוד לאזרח, אם זה המטפל ואם זה המטופל

אימאן ח'טיב יאסין:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת עטאונה

יוסף עטאונה: כבוד היושב-ראש, כנסת נכבדה, אין ספק שבריאות הנפש הוא נושא מאוד חשוב, שכולנו נחשפנו אליו במיוחד בחודשים האחרונים בעקבות המלחמה ומצב החירום, וראינו כמה כל כך חשוב התפקיד של הפסיכולוגים, במיוחד בשירות הציבורי

יוסף עטאונה:  ולכן, מיכל, דיברת על כך שנושא הכסף הוא אמצעי ולא העיקר, אבל הנושא הזה של הפסיכולוגים במגזר הציבורי, הנושא הוא כל כך חשוב, הוא כל כך קריטי, ואני אסביר

יוסף עטאונה:      לגבי החברה הערבית, 70% מהתקנים המאושרים בחברה הערבית, אי-אפשר לאייש אותם בגלל השכר של הפסיכולוגים

יוסף עטאונה:  בחברה הערבית הבדואית בנגב המצב יותר חמור: רק 58% מהתקנים המאושרים של הפסיכולוגים מאוישים, כי אנשים לא רוצים לעבוד בשכר שגובל בשכר המינימום

יוסף עטאונה:  אנשים הלכו ולמדו

יוסף עטאונה:  מי שצריך להיות פסיכולוג בשירות הציבורי, הוא צריך להיות בעל תואר שני, כמעט שש שנים לימוד, ובסוף להגיע לשם ולקבל שכר מינימום, ולכן רבים מהם עוזבים את השירות הציבורי, את המגזר הציבורי, ועובדים באופן פרטי, ולכן עניין השכר שלהם הוא כל כך קריטי כדי לקבל אותם

יוסף עטאונה:      כבוד היושב-ראש, אני רוצה להתייחס לנושא מאוד חמור שקרה היום בכבישי הנגב

יוסף עטאונה:  היום התפרסמו המלצות ועדת החקירה לאסון מירון, ונמצא שלראש הממשלה אכן יש אחריות אישית

יוסף עטאונה:  לגבי 7 באוקטובר תקום ועדת חקירה ממלכתית, ואנחנו לא יודעים מה היא תחליט

יוסף עטאונה:  אבל לגבי מה שקרה בתחילת השנה הזאת, מה שקרה היום בכביש 40 בנגב – שאזרח יהודי ברכב פרטי יורה על רכב מסחרי, שנוהג בו עודאי אל-אצ'לה ומסכן אותו, הוא תוצאה ישירה של מדיניות חלוקת הנשקים של השר בן גביר

יוסף עטאונה:  לא צריך ועדת חקירה כדי לקבוע את האחריות של ראש הממשלה על 32 נרצחים ערבים מתחילת השנה; לא צריך ועדת חקירה לקבוע את האחריות הישירה של ראש הממשלה על מה שקורה בחלוקת הנשק של השר בן גביר כי מי שמינה את השר בן גביר זה ביבי נתניהו - -     

חנוך דב מילביצקי: תודה רבה

יוסף עטאונה: - - ולכן האחריות על מה שקורה בלחימה נגד ארגוני הפשיעה והפקרת דמם של הערבים - -     

חנוך דב מילביצקי: תודה רבה, אדוני

יוסף עטאונה: - - על ידי חלוקת הנשק היא של ראש הממשלה

יוסף עטאונה:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת ניסים ואטורי –  לא נמצא, אך נמצא אתנו ברוחו, אני בטוח

חנוך דב מילביצקי:  ישיב על ההצעה שר הכלכלה ניר ברקת

חנוך דב מילביצקי:  בבקשה, אדוני

ניר ברקת: אדוני היושב-ראש, מכובדיי חברי הכנסת וחברות הכנסת, הקשבתי היטב לדברים שלך, מיכל, ושל החברות והחברים האחרים

ניר ברקת:  אין ספק שהפסיכולוגים הם מלאכים

ניר ברקת:  הם פשוט מלאכים ומלאכיות

ניר ברקת:  הם נמצאים בשטח, ועושים עבודה, בוודאי לא בשביל הכסף, אלא מאמינים בכל ליבם שהם עושים טוב לעם ישראל

ניר ברקת:  הם מתעסקים עם מצוקות קשות, עם אתגרים אדירים

ניר ברקת:  זאת הזדמנות להגיד להם תודה בשמי ובשם הממשלה ובשם כל עם ישראל

ניר ברקת:       דבריכם, מיכל ואחרים, נשמעו עם לב פתוח ונפש חפצה, והממשלה ערה לכך

ניר ברקת:  עוד טרם המלחמה נושא הטיפול במערך הפסיכולוגי הציבורי הוגדר כנושא מתועדף בידי משרד האוצר, בין היתר כחלק מהדיונים של הסכם המסגרת שנחתם בין משרד האוצר לבין ההסתדרות

ניר ברקת:  בצל המלחמה הוא התחזק ביתר שאת, וסוכם לייצר הקצאת מקורות ייעודיים למערך בריאות הנפש, ובכלל זה גם לפסיכולוגים

ניר ברקת:       בימים אלה מתקיים משא ומתן בין הממונה על השכר ויושב-ראש ההסתדרות בעניין הסכם שכר חדש לפסיכולוגים במגזר הציבורי, אשר נועד לתת מענה מקיף לצורכי המערכת תוך ביצוע שינוי שורשי במבנה השכר ובאופק הקידום המקצועי של הפסיכולוגים

ניר ברקת:  אני תקווה שהדבר הזה יסתיים במהרה בימינו, כי בהחלט אנחנו צריכים להגיד להם תודה גדולה ולתת להם מענה ראוי

ניר ברקת:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת כהנא, רצית להביע את עמדתך

חנוך דב מילביצקי:  בבקשה, דקה מהצד

מתן כהנא: אדוני היושב-ראש, חבריי חברי הכנסת, אני יודע להגיד לכם, באמת, ממקור שני – אשתי פסיכולוגית: הפסיכולוגים רוצים מאוד להיות בשירות הציבורי

מתן כהנא:  הם רואים בזה שליחות, הם מבינים כמה זה חשוב, הם מבינים כמה היום אזרחים במדינת ישראל מחכים לפעמים שנה ויותר כדי לקבל טיפול פסיכולוגי ראוי

מתן כהנא:  יש כאלה שידם לא משגת להגיע לטיפולים פרטיים, והפסיכולוגים מבינים את זה, וכך גם מדיסציפלינות טיפוליות אחרות

מתן כהנא:  אבל בסוף כשהשכר הוא כל כך משפיל – ואני אומר לכם שפסיכולוגית בכירה בשירות הציבורי, במקרה הטוב, תגיע ל-58 שקלים לשעה – זה פשוט מביך

מתן כהנא:  איך הם יכולים לעבוד ככה?     אמר פה השר ברקת – ואני מעריך את זה – הוא אמר: הם מלאכים ומלאכיות

מתן כהנא:  אבל עם זה לא הולכים למכולת - - -     

מיכל מרים וולדיגר: מלאך לא צריך לאכול

מתן כהנא: נכון, מלאך לא צריך לאכול, אבל פסיכולוגים כן

מתן כהנא:  עם כל הרצון הטוב אי-אפשר ככה לבנות בחזרה את השירות הפסיכולוגי הציבורי

מתן כהנא:  במיוחד עכשיו, בתוצרים שיקרו פה אחרי המלחמה, חייבים שירות פסיכולוגי ציבורי חזק מאוד

מתן כהנא:  התכניות ששר הבריאות מנסה לקדם, עם הרבה רצון טוב, היא טיפה בים; אלו תוספות שלא נכנסות לבסיס המשכורת

מתן כהנא:  זה לא רציני ולא רלוונטי

מתן כהנא:  אני באמת מקווה שייקחו את זה ברצינות

מתן כהנא:  תודה

חנוך דב מילביצקי: תודה רבה

חנוך דב מילביצקי:  אנחנו נעביר את זה להמשך דיון בוועדת - - -     

מיכל מרים וולדיגר: בריאות או חינוך

חנוך דב מילביצקי: מה אתם רוצים? תגידו לי

מתן כהנא: בריאות

חנוך דב מילביצקי: בסדר

חנוך דב מילביצקי:  אז אנחנו נצביע על זה, כן?      

מתן כהנא: חוץ וביטחון

חנוך דב מילביצקי: אתה רוצה? זה יגיע לוועדת הכנסת

מתן כהנא: לא, לא, לא

מתן כהנא:  בריאות

מיכל מרים וולדיגר: אפשר כספים

חנוך דב מילביצקי: אז אנחנו מצביעים על העברת הנושא לוועדת הבריאות

חנוך דב מילביצקי:  הצבעה

חנוך דב מילביצקי: בעד ההצעה להעביר את הנושא לוועדה  – 5 

חנוך דב מילביצקי: נמנעים – אין  

חנוך דב מילביצקי: חמישה בעד, אין מתנגדים, אין נמנעים

חנוך דב מילביצקי:  אנחנו רושמים לפרוטוקול שגם השר ברקת וגם חבר הכנסת כהנא בעד ההצעה

חנוך דב מילביצקי:  לכן, הנושא יעבור להמשך דיון בוועדת הבריאות

חנוך דב מילביצקי: ההצעות הדחופות הבאות הן בנושא: דוח המועצה לשלום הילד: מספר הנערים הנושרים עלה ב-20% בשלוש שנים

חנוך דב מילביצקי:  את ההצעה הגישו חברי הכנסת יונתן משריקי, רון כץ, משה רוט, משה פסל וואליד אלהואשלה

חנוך דב מילביצקי:  אני רואה שרק ואליד אלהואשלה פה

חנוך דב מילביצקי:  אדוני, אתה רוצה להציג? בבקשה, אדוני

משה טור פז: מה עם נושא המילואים, אדוני היושב-ראש?      

חנוך דב מילביצקי: נדחה

חנוך דב מילביצקי:  תיארתי לעצמי, כשנכנסת, שבאת לזה

חנוך דב מילביצקי:  גם משה רוט פה? בסדר, אתה אחריו

וליד אל-הואשלה:  מכובדי היושב-ראש, חבריי חברי הכנסת, אנחנו נמצאים כאן כדי לדבר עכשיו על דוח הנשירה

וליד אל-הואשלה:  אנחנו כבר שנים רבות מדברים על נשירה גם במגזר שלנו, בחברה הבדואית

וליד אל-הואשלה:  שיעור הנשירה גבוה מאוד, והוא הגבוה במדינה

וליד אל-הואשלה:       אני רוצה לספר לכם שיש אלפי תלמידים – 5,000 תלמידים בדיוק – שלא לומדים, שלא נמצאים בשום מסגרת בגלל מחסור בכיתות

וליד אל-הואשלה:  הרבה חברי כנסת שנמצאים באולם הזה מכירים את הסיפור הזה

טלי גוטליב: - - - הנשירה - - -     

וליד אל-הואשלה: זאת תוצאה ישירה של הנשירה

וליד אל-הואשלה:  כאשר אנחנו מדברים על שיעור תלמידים מאוד גבוה בבתי ספר בנגב, שנמצאים בהם למעלה מ-1,000 תלמידים, אדוני היושב-ראש, גם זאת תוצאה של הנשירה

וליד אל-הואשלה:  יש פה הפקרות

וליד אל-הואשלה:       גברתי חברת הכנסת טלי, הממשלה צריכה לתת שירות לכלל האזרחים; היא צריכה לספק גם כיתות בנגב

וליד אל-הואשלה:  אני תוהה איך ממשלה – גם הממשלות הקודמות לא טיפלו בנושא הזה של נשירת תלמידים, לא חילקו בתי ספר כאשר היה צריך, והמספר עלה על 500–600 תלמידים בבית ספר

וליד אל-הואשלה:  אדוני היושב-ראש, יש בנגב כמעט עשרה בתי ספר, ובכל בית ספר יש מעל 1,000 תלמידים

וליד אל-הואשלה:  איפה זה קיים?      לכן אני חושב שהגיע הזמן שהממשלה תטפל בנושא הזה, ותיקח אותו ברצינות, כי בסופו של דבר אנחנו רוצים שהתלמידים האלה יהיו באקדמיה, יהיו בתעשייה

וליד אל-הואשלה:  זה האינטרס של כולם, לדעתי

וליד אל-הואשלה:  תודה

חנוך דב מילביצקי: תודה רבה

חנוך דב מילביצקי:  חבר הכנסת רוט, בבקשה, אדוני

משה רוט: כבוד יושב-הראש, כבוד השר הנכבד, חברי הכנסת, כנסת נכבדה

משה רוט:  השבוע פורסם הדוח השנתי של המועצה לשלום הילד – לקרוא ולבכות

משה רוט:  ביטוח לאומי הכיר ב-19,407 ילדים כנפגעי גוף ונפש בפעולות איבה מאז פרוץ מלחמת חרבות ברזל

משה רוט:  7,257 מהם ילדים מתחת לגיל 6

משה רוט:  במספר הזה כלולים 38 ילדים מגיל לידה עד גיל 6, שנרצחו על ידי בני עוולה ועוד 42 ילדים שנחטפו לרצועת עזה על ידי ארגון הטרור הרצחני; שעדיין מחזיקים באריאל וכפיר ביבס, שכולנו מתפללים יום-יום לשובם הביתה במהרה

משה רוט:       הנתונים קשים והלב של כולנו מתכווץ לנוכח עשרות ילדים שנותרו יתומים מאב ואם, או רק מהורה אחד

משה רוט:  אבל זה לא מספיק רק לראות את הנתונים, ולכאוב את הכאב העצום של הילדים והמשפחות

משה רוט:  אנחנו צריכים לפעול ולעזור לכל אותם ילדים וילדות שנפגעו במלחמה

משה רוט:      הנתונים של המועצה לשלום הילד מראים שיש עלייה של 78% בשיעור הנערים ו-69% בשיעור הנערות שסובלים מלחץ

משה רוט:  84% מההוריים דיווחו על מצוקה רגשית אצל ילדיהם

משה רוט:  32% מההורים דיווחו שקיבלו רק חלק קטן מהטיפולים הרפואיים והנפשיים שהילדים זקוקים להם

משה רוט:  מסתבר שהמערכת כלל לא מוכנה ולא מסוגלת להתמודד עם המצב

משה רוט:  לדוגמה: 986 תקנים של פסיכולוגים חינוכיים במערכת החינוך – זה כמעט 30% מהתקנים – בכלל לא מאוישים

משה רוט:      בנוסף, חלה עלייה של 20% במספר בני הנוער הנושרים, חסרי המעש, שלא עבדו ולא למדו בשנת 2022

משה רוט:  איך אפשר לטפל ככה בכל הדור הזה שזקוק לריפוי נפשי ורגשי? הילדים הם העתיד שלנו

משה רוט:  נושא הילדים והנוער והגנה עליהם בגוף הנפש חייב לעמוד בראש סדר העדיפויות הלאומי

משה רוט:  כך לגבי הילדים והנוער שנעקרו מבתיהם; כך לגבי הילדים במעגלי הטראומה וכך לגבי כלל הילדים והנוער בישראל

משה רוט:  יש צורך דחוף בבניית תוכניות לטווח ארוך ובהתגייסות של כל משרדי הממשלה הנוגעים בדבר כדי להציל את הנפשות הרכות של ילדי ישראל

משה רוט:      אני מבקש להעביר את הנושא להמשך טיפול, טיפול אמיתי, בוועדת חינוך, להכין תוכניות ולמצוא פתרונות מעשיים

משה רוט:  תודה רבה

חנוך דב מילביצקי: תודה רבה אדוני

חנוך דב מילביצקי:  חבר הכנסת רון כץ, הגעת בזמן פציעות

רון כץ: אדוני היו"ר, חבריי חברי הכנסת, 19,407 ילדים הוכרו כנפגעי גוף או נפש מאז 7 באוקטובר

רון כץ:  19,407 משפחות שלומדות את הילדים שלהן כל יום מחדש; 19,407 חברים לכיתה שצריכים להתגבר בבת אחת ולתמוך בחבריהם

רון כץ:  19,407 ילדים, 19,407 – מספר בלתי נתפס

רון כץ:  אז תתארו לעצמכם כמה זה 20% מכלל הנערים והנערות בגיל 15 עד 17 – 20% שהרימו מהם ידיים; 20% שוויתרו עליהם; 20% שעלולים להיות ללא עתיד; 20% נערים ונערות שיפחדו לחלום; 20% נערים ונערות שכבר לא יממשו את עצמם

רון כץ:  זה יקרה אם המדינה לא תתערב

רון כץ:       מפה אני קורא למדינה לקום ולעשות מעשה

רון כץ:  לקום, לקחת אחריות ולהתערב למען הנערים והנערות הללו

רון כץ:  הם עתיד המדינה שלנו

רון כץ:  הם אלו שצריכים להחליף את הדור שלנו יום אחד

רון כץ:  זוהי חובתנו להשאיר להם מקום טוב לגדול בו

רון כץ:  לדאוג להם לאנשי חינוך מוסמכים, ערכיים, שלא יוותרו עליהם, ושיראו אותם באמת

רון כץ:  זאת חובתנו לראות כל אחד מה-20% האלה, כאילו הם ילדינו

רון כץ:  למצוא את הדרך הנכונה להחזיר אותם אל עבר ההצלחה שלהם

רון כץ:  ממשלת ישראל היקרה ושר החינוך במיוחד, הגיע הזמן לזרז הליכים, למצוא תכניות וליישם אותן

רון כץ:  אסור לנו למחוק דור שלם; אסור לנו להרים ידיים; אנחנו חייבים להראות להם את האור

רון כץ:       אדוני היו"ר, אנצל את הזמן המועט שנשאר לי כדי לדבר רגע על תוצאות ועדת החקירה שהוצגו היום

רון כץ:  בלי להיכנס לפרטים בזמן הקצר, אני כן רוצה לדבר על מה שנהיה בעם שלנו, טלי

רון כץ:  מה שנהיה בעם שלנו הוא זלזול מוחלט בשלטון החוק, זלזול מוחלט בנהלים

רון כץ:  45 משפחות נהרסו

רון כץ:  45 איש נהרגו שם, מאות נפצעו והדבר היחיד שאני שומע פה בבניין הזה זה שעוד מעט תהיה כותרת חדשה

רון כץ:  בסדר, זה יעבור

רון כץ:       אני שואל את עצמי מה קרה לחברה שלנו, שאנחנו לא מבינים שזאת פצצת אטום שנחתה היום על מדינת ישראל

רון כץ:  כל מי שהיה מעורב שם, צריך לקבל אחריות

רון כץ:  מתי נלמד לקבל אחריות? תודה רבה

חנוך דב מילביצקי: תודה רבה

חנוך דב מילביצקי:  השר ברקת, אדוני, השב בשם שר החינוך

ניר ברקת: אדוני היושב-ראש, חברות וחברי הכנסת, מכובדיי, ראשית, אני רוצה להודות לחברי הכנסת בשמי ובשם כל הממשלה ובשם שר החינוך, על שהעלו את הנושא לסדר-היום

ניר ברקת:  בחמשת החודשים האחרונים חשוב לזכור שמדינת ישראל עודנה במצב חירום; במצב של לחימה במספר גזרות והאתגרים שעומדים לפתחנו הם רבים

ניר ברקת:  שר החינוך ואנוכי שולחים מכאן חיבוק גדול למשפחות של החטופים היקרים לנו מכול, ומייחל לחזרתם של כל החטופים עד האחרון שבהם

ניר ברקת:  שיחזרו במהרה לביתם

ניר ברקת:       בתקופת מלחמת חרבות ברזל מתמודדת מערכת החינוך עם אתגרים גדולים, והייתה הראשונה שהתגייסה לספק מענים רבים, חינוכיים וטיפוליים, לתלמידים ולמורים המפונים, לתלמידים וצוותי ההוראה שחוו פגיעה במעגל ראשון, ולתלמידים הזקוקים לייעוץ וטיפול בתקופת המלחמה

ניר ברקת:       חשוב לציין שתקציב החרום שניתן עד תחילת שנת התקציב הנוכחית עמד על תוספת של 680 מיליון שקלים למענים חינוכיים וטיפוליים למפונים מאזורי הלחימה בצפון ובדרום

ניר ברקת:  בנוסף לתקציב למענים החינוכיים והטיפוליים, הוקמו בתי ספר עורפיים בעלות של 141 מיליוני שקלים

ניר ברקת:       לעניין דוח המועצה לשלום הילד – שמצד אחד עוסק במענה מערכת החינוך, ומצד שני במענה רווחה, שאינם בסמכות משרד החינוך – חשוב לשים לב כי הנתונים העוסקים בנשירת בני הנוער חסרי המעש שהוצגו בדוח מתייחסים לתקופת הקורונה, בין השנים 2020 ל-2022, כשנכנס שר החינוך לתפקידו בדצמבר 2022, ולא לשנתיים האחרונות, שנדרשו לייצב את המערכת ולארגן מחדש את התלמידים לשגרה ולמסגרת החינוכית

ניר ברקת:       על-פי נתוני משרד החינוך, הנתון השנתי המתייחס לנשירת התלמידים משנת הלימודים הקודמת, תשפ"ג, עומד על כ-1% בלבד מכלל התלמידים

ניר ברקת:  משרד החינוך מפעיל מערך ביקור סדיר בקהילה ומאפשר הזדמנויות מגוונות להחזיר את בני הנוער הנושרים למסגרות חינוכיות, ורואה בצמצום אחוזי הנשירה יעד חינוכי ראשון במעלה

רון כץ: אני יודע שזה לא אתה, אבל השירות הפסיכולוגי קורס

רון כץ:  אין תקנים כמו בכל המדינה

ניר ברקת: אני מסכים, יש פער

רון כץ: היית גם ראש עירייה

ניר ברקת: כן, דיברנו על זה גם בהצעה הקודמת

ניר ברקת:  יש גידול ענק בצורך

ניר ברקת:  להכשיר פסיכולוגים ולהכניס אותם זה תהליך שלוקח זמן

ניר ברקת:  אני חושב שהפער די ברור

ניר ברקת:  באמת, גם בהצעה הקודמת – מודעים לכך, יש עכשיו משא ומתן אינטנסיבי בין האוצר לבין ההסתדרות לשדרג בדיוק את הכלים שנותנים לפסיכולוגים בשירות הציבורי, על מנת שאולי בעזרת זאת נוכל גם להגדיל את ההיקפים של האנשים שיתגייסו לשם

ניר ברקת:       בנושא העלייה בשיעור הנערים והנערות שסובלים מלחץ, כפי שצוין בדוח, משרד החינוך משקיע משאבים נוספים בהרחבת המענה הייעוצי, בין היתר, בהרחבת שעות הייעוץ ביסודי ובחטיבת הביניים

ניר ברקת:  בשנים תש"פ, תשפ"א ותשפ"ב הורחבו שעות הייעוץ החינוכי בבתי הספר היסודיים ובחטיבות הביניים בהיקפים רחבים ובהתאם לצורך

ניר ברקת:       קו הסיוע הרגשי של משרד החינוך תוגבר בתקופת חרבות ברזל ב-100 מדריכים נוספים, ופעל 24 שעות ביממה עד סוף דצמבר 2023

ניר ברקת:  קו הסיוע מספק מענה ותמיכה רגשית לילדים ולנוער, להורים ולצוותי החינוך ומאויש על ידי אנשי המקצוע מהשירות הפסיכולוגי הייעוצי

ניר ברקת:  בהמשך לצרכים שעלו מהשטח, מרכזי "יחד", שקלטו את המפונים מהצפון והדרום, תוגברו ביועצים חינוכיים, ונוספו כ-3,000 שעות ייעוץ

ניר ברקת:  עוד מספק משרד החינוך מענים פרטניים בתוך המוסדות – במוסדות החינוך – שבהם עולה צורך במענים ייעוציים ופסיכולוגיים, וזאת בהתאם להחלטות ממשלה שונות כמו הצעות שעוסקות בעוטף עזה, אשקלון, בשומרון ובחברה הערבית

ניר ברקת:  כמו כן, כחלק מהסכם השכר של אופק חדש, עלה גמול הייעוץ ליועץ בעל רישיון ייעוץ מ-12% ל-18%, וליועץ זמני מ-8% ל-12%

ניר ברקת:  מהלך זה מתרחב גם לחברה החרדית, שמצטרפת בהדרגה לאופק חדש

ניר ברקת:  תודה על ההקשבה

חנוך דב מילביצקי: תודה רבה

חנוך דב מילביצקי:       אנחנו נצביע על העברת הנושא להמשך דיון בוועדת החינוך

חנוך דב מילביצקי:  כן אדוני

חנוך דב מילביצקי:  אתה מסתפק בתשובה? חבר הכנסת כץ, אתה מסתפק בתשובה? אז אין צורך להצביע

חנוך דב מילביצקי:       	הודעה למזכירות הכנסת

רון כץ: להעביר לוועדת חינוך

אלינור ימין: אז צריך להצביע

חנוך דב מילביצקי: אז נצביע

חנוך דב מילביצקי:  בבקשה, הצבעה על העברה לוועדת חינוך

חנוך דב מילביצקי: בעד ההצעה להעביר את הנושא לוועדה – 3 

חנוך דב מילביצקי: נמנעים – אין  

חנוך דב מילביצקי: שלושה בעד, אין מתנגדים, אין נמנעים

חנוך דב מילביצקי:  נציין כי גם השר ברקת בעד

חנוך דב מילביצקי:  אני קובע שהנושא יועבר להמשך טיפול בוועדת החינוך

חנוך דב מילביצקי: הודעה למזכירות הכנסת

אלינור ימין: ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת –      לקריאה שנייה ולקריאה שלישית: הצעת חוק לתיקון פקודת בתי הסוהר (תיקון מס' 66 – הוראת שעה – חרבות ברזל) (חופשה מיוחדת לאסיר), התשפ"ד–2024, שהחזירה הוועדה לביטחון לאומי

אלינור ימין:       לקריאה ראשונה, מטעם הכנסת: הצעת חוק רישוי עסקים (תיקון מס' 38)(מכירת יין בחנות גדולה), התשפ"ד–2024, של חברי הכנסת משה גפני, יונתן מישרקי, דן אילוז, משה רוט וקבוצת חברי הכנסת

אלינור ימין:       עוד הונחו על שולחן הכנסת מסקנות הוועדה לביטחון לאומי בעקבות דיון מהיר בהצעתם של חברי הכנסת מירב בן ארי, ארז מלול, צבי ידידיה סוכות ומתן כהנא בנושא: עלייה דרמטית בשיעור גניבת הרכב בישראל וכישלון המשטרה בצמצום התופעה

אלינור ימין:  תודה

חנוך דב מילביצקי: תודה

חנוך דב מילביצקי:       חברי הכנסת, תם סדר-היום

חנוך דב מילביצקי:  הישיבה הבאה תתקיים ביום שני א' באדר ב' התשפ"ד, 11 במרץ 2024, בשעה 16:00

חנוך דב מילביצקי:  עם ישראל חי

חנוך דב מילביצקי:  הישיבה נעולה